title: ত্রিদিব রায়

text: ১৯৬৬ সালে শেখ মুজিবুর রহমান ছয় দফা দাবি উত্থাপন করেন। ত্রিদিব রায় এই কর্মসূচির সমর্থক ছিলেন না। এর ফলে তিনি চাকমা রাজা হিসেবে তার স্বায়ত্তশাসন লোপ হওয়ার আশঙ্কা করছিলেন।


title: ত্রিদিব রায়

text: ১৯৭০ সালে আওয়ামী লীগের প্রধান শেখ মুজিবুর রহমান তার দলের পক্ষে নির্বাচনে দাড়ানোর জন্য ত্রিদিব রায়কে আহ্বান জানান। ত্রিদিব রায় এই অনুরোধে সাড়া দেননি। তিনি স্বতন্ত্র প্রার্থী হিসেবে নির্বাচনে অংশ নেন। নির্বাচনে তিনি বিজয়ী হন।


title: ত্রিদিব রায়

text: ১৯৭১ সালে বাংলাদেশের স্বাধীনতা যুদ্ধ শুরু হলে ত্রিদিব রায় পাকিস্তানের পক্ষাবলম্বন করেন। তার আশঙ্কা ছিল যে স্বাধীন বাংলাদেশে চাকমা রাজ্যের স্বায়ত্তশাসন থাকবে না এবং বাঙালিদের কারণে চাকমারা স্থানচ্যুত হবে তাই তিনি পশ্চিম পাকিস্তানের সাথে যুক্ত থেকে স্বায়ত্ত্বশাসন বজায় রাখতে চেয়েছিলেন। পূর্ব পাকিস্তানের শীর্ষ সেনাকর্মকর্তাদের সাথে ত্রিদিব রায়ের নিয়মিত যোগাযোগ ছিল। যুদ্ধকালীন সময়ে মে মাসে তিনি রিজার্ভ বাজার এবং তবলছড়ি বাজারে জনসভায় ভাষণ দেন। এসব জনসভায় তিনি পাকিস্তান জিন্দাবাদ স্লোগানের মাধ্যমে রাষ্ট্রের প্রতি আনুগত্য প্রকাশ করেন। সে বছর মুক্তিবাহিনীর সম্ভাব্য হামলা এবং পাকিস্তান সেনাবাহিনীর পাল্টা হামলার আশঙ্কায় ১২ থেকে ১৪ এপ্রিল বিজু উৎসব অনুষ্ঠিত হয়নি।


title: ত্রিদিব রায়

text: পাকিস্তানের প্রতিনিধি হিসেবে ত্রিদিব রায় ১৯৭১ সালের ৯ নভেম্বর দক্ষিণ এশিয়া সফরে যান। বৌদ্ধ রাষ্ট্রসমূহের সাথে শুভেচ্ছামূলক সম্পর্ক বৃদ্ধি এই সফরের উদ্দেশ্য ছিল। প্রথমে তিনি থাইল্যান্ড যান। তবে ব্যাংককের পাকিস্তান দূতাবাস মারফত জরুরি তলবের বার্তা পাওয়ায় তিনি চট্টগ্রাম ফিরে আসেন এবং সেখান থেকে ঢাকা ও পরে ১১ নভেম্বর করাচি রওয়ানা হন। পশ্চিম পাকিস্তানে পৌছানোর পর রাষ্ট্রপতি ইয়াহিয়া খান তাকে বিশেষ দূত হিসেবে নিয়োগ দেন। এরপর ২৫ নভেম্বর তিনি শ্রীলংকার রাজধানী কলম্বো যান। ভারতের উপর দিয়ে বিমান চালনা সম্ভব না হওয়ায় পশ্চিম পাকিস্তান থেকে পূর্ব পাকিস্তানে পৌছার জন্য শ্রীলংকা এসময় ট্রানজিট ছিল। এখানে বিমানের জ্বালানি সরবরাহের ব্যবস্থা চালু রাখা তার মূল লক্ষ্য ছিল। কলম্বোতে তিনি যোগাযোগমন্ত্রী সিরিল ডি সুজার সাথে সাক্ষাত করেন। ২৭ নভেম্বর শ্রীলংকায় নিযুক্ত পাকিস্তানের রাষ্ট্রদূত আলতাফ শেখসহ তিনি প্রধানমন্ত্রী সিরিমাভো বন্দরনায়েকের সাথে সাক্ষাত করেন।


title: ত্রিদিব রায়

text: ২৮ নভেম্বর তার নেপালের কাঠমান্ডু যাওয়ার কর্মসূচি ছিল। কিন্তু তা পরিবর্তন করা হয় এবং তিনি বার্মার রাজধানী রেঙ্গুন যান। সেখান থেকে ডিসেম্বরের প্রথম সপ্তাহে তিনি থাইল্যান্ডের রাজধানী ব্যাংকক যান। সেখানে তিনি সামরিক জান্তার প্রধান ফিল্ড মার্শাল কিত্তিকাচনের সাথে সাক্ষাত করেন।


title: ত্রিদিব রায়

text: ত্রিদিব রায় এরপর আর বাংলাদেশে আসেননি। যুদ্ধে আনুগত্যের কারণে পাকিস্তান সরকার তাকে আজীবনের জন্য ফেডারেল মন্ত্রী ঘোষণা করে। তবে একই কারণে তিনি বাংলাদেশে নিন্দিত হন। ১৯৭২ সালে বাংলাদেশে প্রণীত দালাল আইনে ত্রিদিব রায়ের নাম ছিল।


title: ত্রিদিব রায়

text: ১৯৭০ এর দশকে জুলফিকার আলী ভুট্টোর মন্ত্রীসভায় ত্রিদিব রায় মন্ত্রী হিসেবে দায়িত্ব পালন করেন। ভুট্টো প্রধানমন্ত্রী হওয়ার পর তাকে রাষ্ট্রপতি হওয়ার আবেদন করেছিলেন। তবে ত্রিদিব রায় তা ফিরিয়ে দেন। কারণে পাকিস্তানের সংবিধান অনুযায়ী একজন মুসলিম শুধু রাষ্ট্রপতি হতে পারবে। তিনি ইসলাম গ্রহণে ইচ্ছুক ছিলেন না।


title: ত্রিদিব রায়

text:
১৯৭২ সালে জাতিসংঘে বাংলাদেশের যোগদানের আবেদনের বিরোধিতা করার জন্য প্রেরিত প্রতিনিধি দলে ত্রিদিব রায় প্রধান ছিলেন। বাংলাদেশ সরকারের নিজস্ব প্রতিনিধিদলের প্রধান ছিলেন ত্রিদিব রায়ের মা বিনিতা রায়। অধিবেশনের পূর্বে নিউইয়র্কে তাদের দুইজনের সাক্ষাত হয়। ১৯ ডিসেম্বর তিনি পাকিস্তান ফিরে আসেন।
ত্রিদিব রায় ১৯৭৪ সালের মার্চ থেকে অক্টোবর পর্যন্ত পূর্ব জার্মানি থেকে শুরু করে যুক্তরাজ্য পর্যন্ত ইউরোপ সফর করেন। এরপর তিনি যুক্তরাষ্ট্র সফর করেন। ওপেন সম্মেলনের জন্য নিউইয়র্ক থেকে তিনি ভেনিজুয়েলায় যান। সেখান থেকে তিনি ব্রাজিল, চিলি ও আর্জেন্টিনা সফর করেছেন।


title: ত্রিদিব রায়

text: ১৯৭৭ সালে সামরিক অভ্যুত্থানের ফলে জেনারেল মুহাম্মদ জিয়া-উল-হক কর্তৃক জুলফিকার আলি ভুট্টো ক্ষমতা থেকে উৎখাত হন। ফলে ত্রিদিব রায় তার একজন মিত্র হারান।


title: ত্রিদিব রায়

text: ১৯৮১ সালে ত্রিদিব রায় আর্জেন্টিনায় পাকিস্তানের রাষ্ট্রদূত নিযুক্ত হন। একইসাথে তিনি চিলি, ইকুয়েডর, পেরু ও উরুগুয়ের রাষ্ট্রদূত হিসেবে কাজ করেছেন। ১৯৯৪ সালে তিনি পাকিস্তান ফিরে আসেন। ১৯৯৫ সালে তাকে শ্রীলঙ্কায় পাকিস্তানের হাই কমিশনার নিয়োগ করা হয়। ১৯৯৬ সাল পর্যন্ত বিদেশে অবস্থান করার পর তিনি চূড়ান্তভাবে পাকিস্তান ফিরে আসেন। এরপর থেকে তিনি এম্বেসেডর এট লার্জ ছিলেন।


title: ত্রিদিব রায়

text: রাষ্ট্রদূত হিসেবে দায়িত্বপালনকালে তিনি পাকিস্তানের বিভিন্ন গুরুত্বপূর্ণ বাণিজ্যিক চুক্তি স্বাক্ষরে প্রধান ভূমিকা পালন করেছেন। পাকিস্তানের সাথে আর্জে‌ন্টিনার কূটনৈতিক সম্পর্ক উন্নয়নে তার অবদান রয়েছে। সম্পর্ক উন্নয়নের অংশ হিসেবে দুই রাষ্ট্রের মধ্যে যৌথ অর্থনৈতিক কমিটি এবং পাক-আর্জে‌ন্টিনা বাণিজ্য পরিষদ প্রতিষ্ঠিত হয়। এছাড়াও কৃষির বিকাশেও উভয় রাষ্ট্র উদ্যোগী ছিল। বুয়েনোস আইরেসে নির্মিত প্লাজা ডি পাকিস্তান নির্মাণের কৃতিত্ব ত্রিদিব রায়কে প্রদান করা হয়। এছাড়াও তিনি পাকিস্তানের পর্যটন শিল্পের বিকাশের জন্য বিভিন্ন রাষ্ট্র সফর করেছেন।


title: ত্রিদিব রায়

text: ত্রিদিব রায় পাকিস্তানের বৌদ্ধ সম্প্রদায়ের একজন প্রধান ব্যক্তি ছিলেন। ১৯৯৬ থেকে ২০১২ সালে মৃত্যুর আগ পর্যন্ত তিনি পাকিস্তান বুড্ডিস্ট সোসাইটির প্রধানের দায়িত্বে ছিলেন। পাকিস্তানের বৌদ্ধ সম্প্রদায়ের জন্য কর্মের স্বীকৃতিস্বরূপ ২০০৫ সালে শ্রীলংকার হাই কমিশনার জেনারেল শ্রীলাল উইরাসুরিয়া রাষ্ট্রপতির পক্ষ থেকে ত্রিদিব রায়কে শ্রীলঙ্কান রঞ্জনা ন্যাশনাল এওয়ার্ড প্রদান করেন।


title: ত্রিদিব রায়

text: ২০১২ সালের ১৭ সেপ্টেম্বর ইসলামাবাদে ত্রিদিব রায় হৃদযন্ত্রের ক্রিয়া বন্ধ হয়ে মৃত্যুবরণ করেন। তার ইচ্ছা ছিল যাতে তার শেষকৃত্য বাংলাদেশে অনুষ্ঠিত হয় তবে নাগরিকদের একটি অংশের অসন্তোষের কারণে তা সম্ভব হয়নি। মৃত্যুর দশদিন পর ইসলামাবাদে তাকে দাহ করা হয়।


title: ত্রিদিব রায়

text: ত্রিদিব রায়ের স্ত্রী ছিলেন রাণী আরতি রায়। এই দম্পতির তিন পুত্র ও দুই কন্যা ছিল। তার পুত্র দেবাশীষ রায় বর্তমান চাকমা রাজা।


title: ত্রিদিব রায়

text: ত্রিদিব রায় "দ্য ডিপার্টেড মেলোডি" নামে স্মৃতিকথা লিখেছেন। এতে পার্বত্য চট্টগ্রাম ও চাকমা রাজাদের ইতিহাস ও সংস্কৃতি বিষয়ে বিবরণ রয়েছে। তার অন্যান্য বইয়ের মধ্যে রয়েছে "কালেকশন অব শর্ট স্টোরিস" (উর্দুতে অনূদিত) ও "সাউথ আমেরিকান ডায়েরি"।


title: খাটসারা

text: খাটসারা ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর থানার অন্তর্গত একটি গ্রাম। এই গ্রামের পূরাতাত্ত্বিক নিদর্শন হল ঊনবিংশ শতাব্দীতে নির্মিত তিনটি শিব মন্দির।


title: খাটসারা

text: খাটসারা গ্রামে ঊনবিংশ শতাব্দীতে নির্মিত তিনটি পশ্চিমমুখী আটচালা শিব মন্দির মন্দির অবস্থিত। ব্রিটিশ আমলে বাংলা-বিহার-উড়িষ্যার দেওয়ান কৃষ্ণচন্দ্র বসু, তাঁর ভ্রাতা কৃপারাম বসু ও ভগিনী ভুবনেশ্বরী দেবী নিজেদের নামে এই মন্দির তিনটি নির্মাণ করেন।


title: খাটসারা

text: ১২ ফুট ৪ ইঞ্চি X ১০ ফুট ৮ ইঞ্চি মাপের ও ২৮ ফুট উচ্চতা বিশিষ্ট দক্ষিণ দিকের শিবমন্দির ১২১৫ বঙ্গাব্দ বা ১৮০৮ খ্রিস্টাব্দে নির্মিত হয়। মন্দিরের নকশাযুক্ত প্রবেশপথে খিলান বহু-পত্রাকৃতি বিশিষ্ট। ৭ ফুট ১.৫ ইঞ্চি X ৫ ফুট ৭ ইঞ্চি মাপের গর্ভগৃহের ছাদ গম্বুজাকৃতিবিশিষ্ট। মন্দিরটি ২২ সেন্টিমিটার X ১১ সেন্টিমিটার X ৪.৫ সেন্টিমিটার মাপের পাতলা ইট দিয়ে নির্মিত। শ্লেটপাথরে সংস্কৃত ভাষায় বাংলা হরফে প্রতিষ্ঠালিপি উৎকীর্ণ রয়েছে, লিপিটি নিম্নরূপ


title: খাটসারা

text: ১৩ ফুট ৫ ইঞ্চি X ১২ ফুট মাপের ও ৩০ ফুট উচ্চতা বিশিষ্ট উত্তর দিকের শিবমন্দির ১২০৭ বঙ্গাব্দ বা ১৮০০ খ্রিস্টাব্দে নির্মিত হয়। এই মন্দিরের প্রবেশপথে পোড়ামাটির পদ্ম, চক্র ও জ্যামিতিক অলঙ্করণ লক্ষ্য করা যায়। ৭ ফুট ১.৫ ইঞ্চি X ৫ ফুট ৭ ইঞ্চি মাপের গর্ভগৃহের ছাদ গম্বুজাকৃতিবিশিষ্ট।


title: খাটসারা

text: ১৩ ফুট ৫ ইঞ্চি X ১২ ফুট মাপের ও ৩০ ফুট উচ্চতা বিশিষ্ট উত্তর দিকের শিবমন্দির ১২০৭ বঙ্গাব্দ বা ১৮০৮ খ্রিস্টাব্দে নির্মিত হয়। এই মন্দিরে পোড়ামাটির পদ্ম, চক্র ইত্যাদি নকশা লক্ষ্য করা যায়। মন্দিরের প্রবেশপথে কালো পাথরের গোবরাটে চন্দ্রমুখী ফুলের একটি সুন্দর নকশা দেখা যায়।


title: কোষ নিউক্লিয়াস

text: নিউক্লিয়াস () হল প্রোটোপ্লাজমের সবচেয়ে ঘন, পর্দাঘেরা এবং প্রায় গোলাকার অংশ। প্রকৃত (ইউক্যারিওটিক) কোষের যে অঙ্গাণুটি দ্বিস্তর বিশিষ্ট আবরণী বেষ্টিত থাকা অবস্থায় প্রোটপ্লাজমিক রস এবং ক্রোমাটিন জালিকা ধারণ করে, এছাড়াও কোষের সব জৈবনিক ক্রিয়া বিক্রিয়া নিয়ন্ত্রন করে তাকে বলা হয় নিউক্লিয়াস ৷ রবার্ট ব্রাউন (Robert Brown) সর্বপ্রথম ১৮৩১ সালে অর্কিড পাতার কোষে নিউক্লিয়াস দেখতে পান এবং এর নামকরণ করেন।


title: কোষ নিউক্লিয়াস

text: এর আকৃতি গোলাকার, ডিম্বাকার, নলাকার, উপবৃত্তাকার, প্যাঁচানো থালার মত এবং শাখান্বিও হতে পারে ৷ রাসায়নিকভাবে নিউক্লিয়াস মূলত প্রোটিন ও নিউক্লিক এসিড দ্বারা গঠিত। এতে অন্যান্য উপাদানও থাকে। যেমনঃ প্রোটিন (Protein), আরএনএ(RNA), ডিএনএ(DNA) । সিভকোষ বা লোহিত রক্তকণিকায় নিউক্লিয়াস থাকে না৷ নিউক্লিয়াসে বংশগতির বৈশিষ্ট্য নিহিত ৷ এটি কোষে সংঘটিত বিপাকীয় কার্যাবলিসহ সব ক্রিয়া-বিক্রিয়া নিয়ন্ত্রন করে ৷ সুগঠিত নিউক্লিয়াসে নীচের অংশগুলো দেখা যায়:


title: কোষ নিউক্লিয়াস

text: নিউক্লিয়াস কে ঘিরে রাখে যে ঝিল্লী তাকে নিউক্লিয়ার ঝিল্লী বলে ৷ এটি দ্বিস্তর বিশিষ্ট ঝিল্লী ৷ এ ঝিল্লী লিপিড ও প্রোটিন এর সমন্বয়ে গঠিত ৷ এ ঝিল্লীতে মাঝে মাঝে কিছু ছিদ্র থাকে একে নিউক্লিয়াররন্ধ্র বলে ৷ এই ছিদ্রের মাধ্যমে কেন্দ্রিকা ও সাইটোপ্লাজম এর মধ্যে কিছু বস্তু চলাচল করে ৷ এই ঝিল্লী সাইটোপ্লাজম থেকে কেন্দ্রিকার অন্যান্য বস্তুকে পৃথক করে ও বিভিন্ন বস্তুর চলাচল নিয়ন্ত্রন করে ৷


title: কোষ নিউক্লিয়াস

text: কেন্দ্রিকা ঝিল্লীর অভ্যন্তরে জেলির ন্যায় বস্তু বা রসকে কেন্দ্রকারস বা নিউক্লিওপ্লাজম বলে ৷ কেন্দ্রিকা রসে নিউক্লিক অ্যাসিড , প্রোটিন , উৎসেচক ও কতিপয় খনিজ লবণ থাকে ৷


title: কোষ নিউক্লিয়াস

text: কেন্দ্রিকার মধ্যে ক্রোমোজম এর সাথে লাগানো গোলাকার বস্তুকে নিউক্লিওলাস বা কেন্দ্রিকাকাণু বলে ৷ ক্রোমোজোমের রঙঅগ্রাহী অংশের সাথে এরা লেগে থাকে ৷ এরা RNA ও প্রোটিন দ্বারা গঠিত ৷ এরা নিউক্লিক অ্যাসিড মজুত করে ও প্রোটিন সংশ্লেষণ করে ৷ নিউক্লিওলাস ক্রোমোজোমের যে স্থানটিতে লাগানো থাকে তাকে বলা হয় স্যাটেলাইট।


title: কোষ নিউক্লিয়াস

text: কোশের বিশ্রামকালে কেন্দ্রিকায় কুন্ডলী পাকানো সূক্ষ সুতার ন্যায় অংশই হল ক্রোমাটিন জালিকা ৷ কোশ বিভাজনের সময় এরা মোটা ও খাটো হয় তাই তখন তাদের অালাদা ক্রোমোজোম হিসেবে দেখা হয় ৷ ক্রোমোজোম এর দুইটি অংশ রয়েছে।


title: খাঁড়াপাড়া

text: খাঁড়াপাড়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার রায়দিঘি থানার অন্তর্গত একটি প্রত্নস্থল।


title: খাঁড়াপাড়া

text: বিংশ শতাব্দীর প্রথমার্ধে খাঁড়াপাড়া গ্রাম থেকে ২ ফুট ৭ ইঞ্চি X ১ ফুট ৮ ইঞ্চি X ৫.৫ ইঞ্চি মাপের একটি আয়তাকার বিগ্রহবেদিকা আবিষ্কৃত হয়েছে। এছাড়া এই গ্রাম থেকে এক ভাঁড় রৌপ্য মুদ্রা আবিষ্কৃত হয়েছিল, যার সন্ধান বর্তমানে পাওয়া যায় না


title: মিয়োসিস

text: নিম্নশ্রেণির জীব অর্থাৎ হ্যাপ্লয়েড (n) জীবের গ্যামেটও হ্যাপ্লয়েড। দুটি হ্যাপ্লয়েড গ্যামেটের মিলনে ডিপ্লয়েড (2n) জাইগোট-এর জন্ম হয়। কাজেই হ্যাপ্লয়েড জীবের ক্ষেত্রে প্রজাতির বৈশিষ্ট্য রক্ষার নিমিত্তে নিষেকের পর জাইগোটে মিয়োসিস হয়।


title: মিয়োসিস

text: উচ্চ শ্রেণীর প্রাণী এবং উদ্ভিদ সাধারণত ডিপ্লয়েড (2n) ডিপ্লয়েড জীব থেকে হ্যাপ্লয়েড গ্যামেট সৃষ্টি হলেই নিষেকের পর পুনরায় ডিপ্লয়েড অবস্থার পুনরাবৃত্তি ঘটা সম্ভব। এজন্য ডিপ্লয়েড জীবের ক্ষেত্রে যৌন একক বা গ্যামেট সৃষ্টির পূর্বে জনন মাতৃকোষে মিয়োসিস সংঘটিত হয়।


title: মিয়োসিস

text: জনন মাতৃকোষের নিউক্লিয়াসে মিয়োসিস ঘটে। মিয়োসিসের ফলে একটি নিউক্লিয়াস থেকে চারটি অপত্য নিউক্লিয়াসের জন্ম হয়। হোমোলগাস ক্রোমোসোমগুলো জোড়ায় জোড়ায় মিলিত হয়ে বাইভ্যালেন্ট সৃষ্টি হয়। মিয়োসিসে ক্রোমোসোমের একবার এবং নিউক্লিয়াসের দুবার বিভাজন ঘটে। অপত্য নিউক্লিয়াসের ক্রোমোসোম সংখ্যা মাতৃ-নিউক্লিয়াসের ক্রোমোসোম সংখ্যার অর্ধেক হয়। কায়াজমা সৃষ্টি ও "ক্রসিং ওভারের" ফলে নন-সিস্টার ক্রোমাটিডগুলোর মধ্যে অংশের বিনিময় ঘটে। ফলে নিউক্লিয়াসে নতুন চারিত্রিক বৈশিষ্ট্যের আবির্ভাব ঘটে।


title: মিয়োসিস

text: মিয়োসিস বিভাজনের সময় একটি কোষ পর পর দুবার বিভাজিত হয়। প্রথম বিভাজনকে মিয়োসিস-১ এবং দ্বিতীয় বিভাজনকে মিয়োসিস-২ বলা হয়। প্রথম বিভাজনের সময় অপত্য কোষে ক্রোমোসোমের সংখ্যা মাতৃকোষের ক্রোমোসোম সংখ্যার অর্ধেক পরিণত হয় তাই একে হ্রাস বিভাজন বলে। দ্বিতীয় বিভাজনটি মাইটোসিসের অনুরুপ।


title: মিয়োসিস

text: প্রথম মিয়োটিক বিভাজনকে চারটি ধাপে ভাগ করা হয়েছে, যেমন-


title: মিয়োসিস

text:
টেলোফেজের শেষ দিকে প্রজাতিভেদে মাইটোসিস প্রক্রিয়ার অনুরুপ সাইটোকাইনেসিস ঘটে অথবা ঘটেনা।
কোষে সাইটোকাইনেসিস ঘটুক কিংবা না ঘটুক অল্প সময়ের মধ্যে এরা দ্বিতীয় মিয়োটিক বিভাজনে (মিয়োসিস-১) অংশ গ্রহণ করে।


title: মিয়োসিস

text: মিয়োসিস কোষবিভাজন প্রক্রিয়ায় নিউক্লিয়াসের প্রথম ও দ্বিতীয় বিভক্তির মধ্যবর্তী সময়কে ইন্টারকাইনেসিস বলা হয়। এ সময়ে অত্যাবশ্যকীয় DNA, প্রোটিন প্রভৃতি সংশ্লেষিত হয়। DNA- এর অনুলিপন সৃষ্টি হয় না।


title: মিয়োসিস

text: মিয়োসিস-১ এ সৃষ্ট হ্যাপ্লয়েড মাতৃকোষ বা নিউক্লিয়াস দুটি যে পদ্ধতিতে ৪টি হ্যাপ্লয়েড (n) কোষ বা নিউক্লিয়াস গঠন করে, তাকে মিয়োসিস-২ বলে। এ বিভাজনকেও চারটি পর্যায়ে ভাগ করা হয়েছে।


title: মিয়োসিস

text: পূর্বেই বলা হয়েছে যে, কোন কোন জীবে মিয়োসিস-১ এর পর পরই সাইটোপ্লাজমের বিভক্তির ফলে দুটি অপত্য কোষের সৃষ্টি হয় অথবা সাইটোকাইনেসিস তখন না হয়ে মিয়োসিস-২ এর পর সাইটোপ্লাজমের বিভাজন ঘটে, ফলে ৪টি অপত্য কোষের সৃষ্টি হয়।


title: ময়মনসিংহ বিভাগ

text: ময়মনসিংহ বিভাগ বাংলাদেশের অষ্টম প্রশাসনিক বিভাগ। জামালপুর, শেরপুর, ময়মনসিংহ ও নেত্রকোনা জেলা নিয়ে ময়মনসিংহ বিভাগ গঠিত। ১৮২৯ সালে ঢাকা বিভাগ প্রতিষ্ঠার সময় থেকে ২০১৫ সালের ১৩ সেপ্টেম্বর পর্যন্ত এই বৃহত্তর ময়মনসিংহ অঞ্চল ঢাকা বিভাগের অংশ ছিল। ২০১৫ সালের ১২ জানুয়ারি প্রধানমন্ত্রী শেখ হাসিনা মন্ত্রিসভার এক বৈঠকে ঢাকা বিভাগ ভেঙ্গে নতুন ময়মনসিংহ বিভাগ গঠনের ঘোষণা দেন। শুরুতে ঢাকা বিভাগের উত্তর অংশ থেকে প্রতিবেশী ৮টি জেলা নিয়ে পরে ৬টি জেলা নিয়ে ময়মনসিংহ বিভাগ গঠনের পরিকল্পনা করা হয়। এসময় টাঙ্গাইল ও কিশোরগঞ্জবাসী, ময়মনসিংহ বিভাগের অন্তর্ভুক্ত হতে অনীহা ও বিরোধিতা করে এবং ঢাকা বিভাগের অন্তর্ভুক্ত থাকতেই ইচ্ছাপোষণ করে। অবশেষে ২০১৫ সালের ১৪ সেপ্টেম্বর ৪টি জেলা নিয়ে ময়মনসিংহ বিভাগ গঠিত হয়। এ বিভাগের এর আয়তন ১০,৪৮৫ বর্গকিলোমিটার ও জনসংখ্যা ১,১৩,৭০,০০০ জন।


title: ময়মনসিংহ বিভাগ

text:
বৃহত্তর ময়মনসিংহ অঞ্চল (অন্যান্য ছয় প্রতিবেশী জেলা সহ ময়মনসিংহ জেলা) ১৭৮৭ সালে ব্রিটিশ ভারত সরকার কর্তৃক ময়মনসিংহ জেলা হিসাবে গঠন করা হয়েছিল। পরে, এটিকে ছয় জেলায় ভাগ করে দুই দফায় পুনর্গঠিত করা হয়- জেলাগুলি হলঃ ময়মনসিংহ, কিশোরগঞ্জ, নেত্রকোনা, টাঙ্গাইল, জামালপুর ও শেরপুর।
ময়মনসিংহ বিভাগীয় শহরটিকে একটি আধুনিক ও পরিকল্পিত শহর গড়ে তুলতে পরিকল্পণা গ্রহন করেছে। চরাঞ্চলের নতুন এই শহরে সকল বিভাগীয় দপ্তর ছাড়াও ময়মনসিংহ শিক্ষা বোর্ড, একটি সরকারী পাবলিক বিশ্ববিদ্যালয়, বঙ্গবন্ধু নভোথিয়েটার, লোক প্রশাসন প্রশিক্ষণ কেন্দ্র, বিয়াম ও বিয়াম স্কুল, বিসিএস প্রশাসন একাডেমী, মেট্রোপলিটন পুলিশ কমিশনার, রেঞ্জ ও মেট্রো পুলিশ লাইন, বিভাগীয় সার্কিট হাউস, আইটি পার্ক, আন্তর্জাতিক কনভেনশনস সেন্টার, সরকারী আনন্দ মোহন কলেজের শাখা, শিশু হাসপাতাল, পার্ক, আন্তর্জাতিকমানের বিভাগীয় ক্রিকেট স্টেডিয়াম, শিক্ষা ব্লক, স্বাস্থ্য ব্লক, বিশাল লেক, ৫২টি স্পেশাল আবাসিক এলাকা, পর্যটন স্পট, কয়েকটি সুপার মার্কেট, বাজারসহ নাগরিকদের জন্য প্রয়োজনীয় অন্যান্য নানা সুযোগ-সুবিধার ব্যবস্থা রাখা হয়েছে।


title: হিন্দি-উর্দু বিতর্ক

text: হিন্দি-উর্দু বিতর্ক হিন্দি ও উর্দুর সরকারি ভাষার মর্যাদা প্রশ্নে ১৯শ শতাব্দীতে শুরু হওয়া একটি বিতর্ক। এই দুইটি ভাষা হিন্দুস্তানির দুটি রূপ। ১৯৫০ সালে সরকারি ঘোষণার মাধ্যমে এই বিতর্ক দাপ্তরিকভাবে শেষ হলেও এর রেশ রয়ে গেছে। মুসলিমদের পক্ষ থেকে বলা হয় যে হিন্দুরা উর্দু ভাষা ত্যাগ করেছে। অন্যদিকে হিন্দুদের বক্তব্য হল মুসলিম শাসনামলে উর্দু কৃত্রিমভাবে সৃষ্টি করা হয়েছে।


title: হিন্দি-উর্দু বিতর্ক

text: আক্ষরিকভাবে হিন্দি ও উর্দু খাড়িবুলি ভাষার দুইটি রূপ। বিশেষত উত্তর ও মধ্য ভারতে এই ভাষার প্রচলন বেশি। খাড়িবুলি ভাষার ফারসি প্রভাবিত রূপ উর্দু বলে পরিচিত। দিল্লি সালতানাত (১২০৬-১৫২৬) ও মুঘল সাম্রাজ্যের (১৫২৬-১৮৫৮) সময়কালে উর্দু উপমহাদেশে গড়ে উঠে। ব্রিটিশ ইস্ট ইন্ডিয়া কোম্পানি তৎকালীন সরকারি ভাষা ফারসিকে বদলে ইংরেজি করার পর ফার্সি লিপিতে লিখিত উর্দু ভাষা ফারসির স্থলে অতিরিক্ত সরকারি ভাষা হিসেবে ব্যবহৃত হত।


title: হিন্দি-উর্দু বিতর্ক

text: উনিশ শতাব্দীর শেষ কয়েক দশক ভারতের উত্তর-পশ্চিম প্রদেশ এবং আওধে হিন্দি ও উর্দু নিয়ে বিতর্ক শুরু হয়। হিন্দির পৃষ্ঠপোষকরা দেবনাগরী হরফে হিন্দুস্তানি ভাষা লেখার দাবি জানায়। উত্তর ভারতে দেবনাগরী হরফের সরকারি স্বীকৃতির জন্য আন্দোলন গড়ে উঠে। বাবু শিব প্রসাদ ও মদন মোহন মালব্য ছিলেন এই আন্দোলনের প্রথমদিককার নেতা। এর ফলশ্রুতিতে উর্দুর সরকারি মর্যাদা রক্ষার জন্য পাল্টা পদক্ষেপ হিসেবে উর্দু আন্দোলন গড়ে উঠে। সৈয়দ আহমদ খান ছিলেন উর্দুর পক্ষের অন্যতম প্রধান ব্যক্তি।


title: হিন্দি-উর্দু বিতর্ক

text: ১৯০০ সালে সরকার উর্দু ও হিন্দির জন্য সমান মর্যাদা ঘোষণা করে ফরমান জারি করে। হিন্দুরা একে স্বাগত জানালেও মুসলিমরা এর প্রতিবাদ জানায়। উৎপত্তিগতভাবে এক হলেও হিন্দি সংস্কৃত থেকে এবং উর্দু আরবি ও ফারসি থেকে শব্দ গ্রহণের কারণে পৃথক রূপের ছিল। এই হিন্দি-উর্দু বিভক্তির কারণে মহাত্মা গান্ধী দেবনাগরী বা উর্দু হরফ ব্যবহার করে প্রথাগত নাম হিন্দুস্তানি ব্যবহারের প্রস্তাব করেন। কংগ্রেস ও ভারতের স্বাধীনতা আন্দোলনের অন্যান্য নেতাদের সমর্থনপ্রাপ্ত হয়ে ১৯৫০ সালের সংবিধান অনুযায়ী ভারতে দেবনাগরী লিপিতে লিখিত হিন্দি ইংরেজির পাশাপাশি সরকারি ভাষা হিসেবে ঘোষিত হয় এবং উর্দু প্রতিস্থাপিত হয়।


title: হিন্দি-উর্দু বিতর্ক

text: বিতর্ক সৃষ্টির পেছনে উভয় সম্প্রদায়ের সাংস্কৃতিক দৃষ্টিভঙ্গি কাজ করেছে। মুসলিমরা বৈশ্বিক মুসলিম উম্মাহর ধারণ পোষণ করত। অন্যদিকে হিন্দুরা প্রাচীন বৈদিক সংস্কৃতি গ্রহণে উৎসাহী ছিল। মুসলিম শাসনের সময় ইসলাম গ্রহণকারীরা শাসকদের সংস্কৃতি গ্রহণ করে। এসময় মধ্য এশিয়াসহ মুসলিম বিশ্বের অনেক স্থানে ফারসি ভাষা ব্যাপকভাবে ব্যবহৃত হত। ভারতে মুসলিম শাসনের প্রতিষ্ঠাতারা জাতিগত দিক থেকে পারস্যের সাথে সম্পর্কিত ছিলেন ফলে ফারসি এসময় সরকারি ভাষা হিসেবে প্রতিষ্ঠা লাভ করে। হিন্দুদের কাছে এসব বিদেশি সংস্কৃতি হিসেবে গণ্য হয়। সময় পরিক্রমায় সংস্কৃত ভাষা, ধুতি, আয়ুর্বেদ প্রভৃতি হিন্দুদের এবং ফারসি ভাষা, ইউনানি চিকিৎসা মুসলিমদের সাংস্কৃতিক চিহ্ন হিসেবে গণ্য হওয়া শুরু হয়। এছাড়াও দুই সম্প্রদায়ের খাদ্যগ্রহণ ও সংস্কৃতিও ভিন্ন ছিল।


title: হিন্দি-উর্দু বিতর্ক

text: বিভিন্ন মুসলিম শাসকদের দরবারের ভাষা হিসেবে উর্দু ব্যবহার হত। এর উৎপত্তি হয় দিল্লির খাড়িবুলি ভাষার সাথে আরবি, ফারসি ও তুর্কি ভাষার সংমিশ্রণে। মুসলিম শাসন উত্তর ভারতে বিস্তৃত হওয়া শুরু করলে এর মাধ্যমে স্থানীয় ভাষায় ফারসি শব্দ প্রবেশ শুরু হয়। সময়ের প্রেক্ষিতে উর্দু একটি স্বতন্ত্র ভাষা হয়ে উঠে। হিন্দি ভাষাও খাড়িবুলি থেকে উৎপত্তি লাভ করেছে। তবে এর শব্দসমষ্টি উর্দুর মত আরবি, ফারসি না হয়ে সংস্কৃতের উপর নির্ভরশীল ছিল।


title: হিন্দি-উর্দু বিতর্ক

text: পার্থক্যের পেছনে বেশ কিছু কারণ কাজ করেছে। মুসলিম শাসকরা দেবনাগরী লিপির পরিবর্তে ফার্সি লিপি ব্যবহার করতেন। ফার্সি তথা উর্দু হরফে লেখা উর্দু ভাষা এসময় সাহিত্যের ভাষা হয়ে উঠে এবং ১৮শ ও ১৯শ শতাব্দীতে সাহিত্যের ক্ষেত্রে এর ব্যবহার বৃদ্ধি পায়। উনিশ শতকের শেষভাবে গড়ে উঠা হিন্দি আন্দোলন বিতর্ক সৃষ্টিতে ভূমিকা রাখে।


title: হিন্দি-উর্দু বিতর্ক

text: ১৮৩৭ সালে ব্রিটিশ ইস্ট ইন্ডিয়া কোম্পানি বিভিন্ন প্রদেশে ফারসির স্থলে স্থানীয় ভাষার ব্যবহার শুরু করে। তবে উত্তর ভারতে ফারসির বদলে ফার্সি হরফে লিখিত উর্দু ভাষার ব্যবহার শুরু হয়। সরকার হিন্দি ও উর্দু উভয় মাধ্যমকে শিক্ষার ক্ষেত্রে ব্যবহার করতে চাইলেও সরকারি কারণে হিন্দি বা নাগরি ব্যবহারে নিরুৎসাহ দেখায়। ফলে প্রতিযোগীতামূলক সরকারি চাকরির ক্ষেত্রে হিন্দি ও উর্দু শিক্ষিত ছাত্রদের মধ্যে বিভক্তি দেখা দেয় এবং তা সাম্প্রদায়িক রূপ নেয়।


title: হিন্দি-উর্দু বিতর্ক

text: ১৮৬৭ সালে যুক্ত প্রদেশের কিছু হিন্দু উর্দুর স্থলে হিন্দিকে সরকারি ভাষার মর্যাদা দেয়ার দাবি জানায়। বেনারসের বাবু শিব প্রসাদ ছিলেন নাগরির পৃষ্ঠপোষকদের অন্যতম। ১৮৬৮ সালে লিখিত "মেমোরেন্ডাম অন কোর্ট ক্যারেক্টারস" এ তিনি ভারতের মুসলিম শাসকদের বিরুদ্ধে ভারতীয়দের ফারসি শিখতে বাধ্য করার অভিযোগ করেন। ১৮৯৭ সালে মদন মোহন মালব্য "কোর্ট ক্যারেক্টার এন্ড প্রাইমারি এডুকেশন ইন নর্থ ওয়েস্টার্ন প্রভিন্সেস এন্ড আওধ" নামে কিছু দলিল ও বিবৃতির সংগ্রহ প্রকাশ করেন। এতে তিনি হিন্দির পক্ষে লেখেন।


title: হিন্দি-উর্দু বিতর্ক

text: ১৯শ শতাব্দীর শেষের দিকে ও ২০শ শতাব্দীর প্রথমদিকে বেশ কিছু হিন্দি আন্দোলন গড়ে উঠে। এর মধ্যে উল্লেখযোগ্য হল ১৮৯৩ সালে বেনারসে গঠিত নাগরি প্রচারণা সভা, ১৯১০ সালে এলাহাবাদে গঠিত হিন্দি সাহিত্য সম্মেলন, ১৯১৮ সালে গঠিত দক্ষিণ ভারত হিন্দি প্রচার সভা ও ১৯২৬ সালে গঠিত রাষ্ট্রভাষা প্রচার সমিতি। ১৮৮১ সালে বিহারে ফারসি হরফে লিখিত উর্দুর পরিবর্তে নাগরি হরফে লিখিত হিন্দিকে সরকারি ভাষা ঘোষণা করা হলে সব আন্দোলন উৎসাহিত হয়। হিন্দির পক্ষের লোকদের দাবি ছিল যে অধিকাংশ লোকেরাই হিন্দিতে কথা বলে তাই নাগরি হরফ শিক্ষার জন্য উৎকৃষ্ট।


title: হিন্দি-উর্দু বিতর্ক

text: আঞ্জুমান তরিকায়ে উর্দুর মত সংগঠন উর্দুর পৃষ্ঠপোষকতা করার জন্য গঠিত হয়। উর্দুর পক্ষের লোকদের দাবি ছিল যে হিন্দি হরফ দ্রুত লেখা যায় না এবং তাতে মানভাষা ও শব্দসম্ভারের বিচ্যুতি রয়েছে। তারা এও বলে যে উর্দু ভাষা ভারতেই উৎপত্তি লাভ করেছে এবং অধিকাংশ জনগণ সহজেই উর্দু বলতে পারে তাই তা শিক্ষার মাধ্যম হিসেবে কার্যকরী।


title: হিন্দি-উর্দু বিতর্ক

text: এই ইস্যুতে সাম্প্রদায়িক বিভক্তি দেখা দেয়। সৈয়দ আহমদ খান একবার বলেছেন, "হিন্দু ও মুসলিম উভয়কেই আমি একই দৃষ্টিতে দেখি ও তাদের দুটি চোখ মনে করি। জাতি বলতে আমি হিন্দু ও মুসলিমদের বুঝি এর বাইরে কিছু না। আমরা হিন্দু ও মুসলিমরা একই মাটিতে একই সরকারের অধীনে বসবাস করি। আমাদের স্বার্থ ও সমস্যা একই এবং তাই আমি দুই সম্প্রদায়কে এক জাতি হিসেবে বিবেচনা করি।" ভাষা প্রশ্নে উত্তাপ সৃষ্টি হলে বেনারসের গভর্নর শেক্সপিয়ারের সাথে কথা বলার পর তিনি বলেন, "আমি এখন নিশ্চিত যে হিন্দু ও মুসলিমরা কখনো এক জাতি হতে পারবে না কারণ তাদের ধর্ম ও জীবনের পথ আলাদা এবং একে অন্যের চেয়ে অনেক বেশি পৃথক।"


title: হিন্দি-উর্দু বিতর্ক

text: উনিশ শতাব্দীর শেষ তিন দশকে উত্তর পশ্চিম প্রদেশ ও আওধে বিতর্কে বেশ কয়েকবার উস্কে উঠে। শিক্ষার অগ্রগতি যাচাই করার জন্য ভারতের গভর্নর কর্তৃক নিযুক্ত হান্টার কমিশন এসব কারণে হিন্দি ও উর্দু উভয়ের ব্যবহারের সুপারিশ করে।


title: হিন্দি-উর্দু বিতর্ক

text: সাংস্কৃতিক ও ভাষাগত উভয় দিক থেকে হিন্দি ও উর্দু পৃথক ছিল। সাংস্কৃতিকভাবে উর্দু মুসলিমদের ও হিন্দি হিন্দুদের মধ্যে নিজস্ব গণ্য হয়। এসকল বিচ্ছিন্নতার কারণে গান্ধী প্রস্তাব করেন যাতে হিন্দি ও উর্দুকে মিশ্রিত করে নাগরি ও ফারসি উভয় লিপিতে লিখিত হিন্দুস্তানি হিসেবে নামকরণ করা হয়। হিন্দি ও উর্দুকে এক করার এই প্রচেষ্টায় ব্যর্থ হলেও তিনি অহিন্দিভাষীদের কাছে হিন্দুস্তানিকে জনপ্রিয় করে তোলেন।


title: হিন্দি-উর্দু বিতর্ক

text: হিন্দি-উর্দু বিতর্ক উপমহাদেশে মুসলিমদের বিচ্ছিন্নতার দিকে এগিয়ে দেয়। কারো কারো মতে বিতর্ক সৃষ্টির পূর্বেই সৈয়দ আহমদ এ ব্যাপারে ধারণা করেছিলেন।


title: হিন্দি-উর্দু বিতর্ক

text: ভাষাগত শুদ্ধতার প্রশ্নে দেখা যায় যে উর্দু ভাষার শব্দভাণ্ডার ফারসি, আরবি ও তুর্কি ভাষা প্রভাবিত। অন্যদিকে হিন্দিতে সংস্কৃত ভাষা থেকে শব্দগ্রহণের প্রবণতা লক্ষ্য করা যায়। তবে হিন্দিতে ফারসি শব্দেরও অস্তিত্ব রয়েছে।


title: হিন্দি-উর্দু বিতর্ক

text: ১৯০০ সালের এপ্রিলে উত্তর পশ্চিম প্রদেশের ঔপনিবেশিক সরকার নাগরি ও ফারসি-আরবি লিপি উভয়ের সমান সরকারি মর্যাদার আদেশ জারি করেন। এই ফরমানের কারণে উর্দু সমর্থকরা প্রতিবাদ করে এবং হিন্দি সমর্থকরা উল্লসিত হয়। তবে এরপরও ফারসি-আরবি লিপি এই অঞ্চলে স্বাধীনতার আগ পর্যন্ত প্রধান হিসেব টিকে থাকে।


title: হিন্দি-উর্দু বিতর্ক

text: চক্রবর্তী রাজাগোপালাচারী মাদ্রাজ প্রেসিডেন্সির মুখ্যমন্ত্রীর থাকার সময় মাধ্যমিক শিক্ষার ক্ষেত্রে হিন্দুস্তানিকে বাধ্যমূলক করেন তবে পরে এই সিদ্ধান্ত ফিরিয়ে নেয়া হয়। ১৯৬৫ সালে মাদ্রাজে হিন্দি বিরোধী আন্দোলন দেখা দেয়। বাল গঙ্গাধর তিলক জাতীয়তাবাদি আন্দোলনের আবশ্যক উপাদান হিসেবে দেবনাগরী লিপির সমর্থন করেন। স্বাধীন ভারতে কংগ্রেস ও স্বাধীনতা আন্দোলনের নেতাদের সহায়তায় হিন্দি সরকারি ভাষা হিসেবে মর্যাদা লাভ করে। ধর্মীয় ও রাজনৈতিক নেতা, সমাজ সংস্কারক, লেখক, বুদ্ধিজীবীরা স্বাধীনতা আন্দোলনের সময় হিন্দিকে সমর্থন দেন। ১৯৫০ সালে ভারতের সংবিধান প্রণয়নের পর থেকে ইংরেজির পাশাপাশি হিন্দি সরকারি ভাষা হিসেবে গণ্য হয়।


title: হিন্দি-উর্দু বিতর্ক

text: ১৯৪৮ সালে পাকিস্তানে উর্দুকে রাষ্ট্রভাষা হিসেবে ঘোষণা করা হয়। তবে পূর্ব পাকিস্তানে উর্দুর পাশাপাশি বাংলা রাষ্ট্রভাষা করার দাবি জানানো হয়। ১৯৫৬ সালের সংবিধানে পাকিস্তানের রাষ্ট্রভাষা হিসেবে উর্দুর পাশাপাশি বাংলা স্থান লাভ করে।


title: শহীদুজ্জামান সেলিম

text: শহীদুজ্জামান সেলিম (জন্ম: জানুয়ারি ৫) একজন বাংলাদেশী মঞ্চ, টেলিভিশন ও চলচ্চিত্র অভিনেতা এবং পরিচালক। তিনি প্রায় একশটির বেশি বাংলা টেলিভিশন নাটকে অভিনয় করেছেন। পাশাপাশি বেশকয়েকটি বিজ্ঞাপনচিত্রে কাজ করেছেন তিনি।


title: শহীদুজ্জামান সেলিম

text: তিনি মোস্তফা সরয়ার ফারুকী পরিচালিত "মেড ইন বাংলাদেশ" (২০০৬), রেদওয়ান রনি পরিচালিত "চোরাবালি" (২০১২), চাষী নজরুল ইসলাম পরিচালিত "দেবদাস" (২০১৩), জাহিদুর রহিম অঞ্জন পরিচালিত "মেঘমল্লার" (২০১৫) ইত্যাদী চলচ্চিত্রে অভিনয় করেন।


title: শহীদুজ্জামান সেলিম

text: ২০১২ সালে রেদওয়ান রনি পরিচালিত "চোরাবালি" চলচ্চিত্রে অভিনয়ের জন্য তিনি জাতীয় চলচ্চিত্র পুরস্কার অর্জন করেন। এছাড়াও দুই দশক ধরে ছোট পর্দায় অবদানের জন্য তিনি মেরিল-প্রথম আলো পুরস্কার লাভ করেন।


title: শহীদুজ্জামান সেলিম

text: ছাত্রজীবনে, জাহাঙ্গীরনগর বিশ্ববিদ্যালয়ে অধ্যয়নকালীন সময় শহীদুজ্জামান সেলিম যুক্ত হয়ে পড়েন নাট্য আন্দোলনের সাথে। পরবর্তীতে ১৯৮৩ সালে তিনি ঢাকা থিয়েটারে মঞ্চ অভিনেতা হিসেবে যোগ দেন এবং বর্তমানকাল পর্যন্ত এই দলের অধীনে অনিয়মিতভাবে মঞ্চে অভিনয় করে আসছেন। এই থিয়েটার দলের সাথে তিনি বেশকিছু মঞ্চ নাটকে অভিনয় এবং নির্দেশনা দেন। মঞ্চে অভিনয়ের মাধ্যমে শহীদুজ্জামান সেলিমের অভিনয়ে হাতেখড়ি হলেও পরবর্তীকালে তিনি ছোটপর্দায় এবং বড়পর্দায় কাজ করেছেন।


title: শহীদুজ্জামান সেলিম

text: ১৯৮৯ সালে, বাংলাদেশ টেলিভিশনের "জোনাকি জ্বলে" নাটকে অভিনয়ের মধ্য দিয়ে তিনি ছোটপর্দায় পর্দায় অভিষেক ঘটান। এরপর টেলিভিশন নাটকে নির্দেশনা দিতে শুরু করেন। তার পরিচালিত "স্পর্শের বাইরে" এবং "রঙছুট" ধারাবাহিক নাটক ছোটপর্দার দর্শক ও সমালোচকদের প্রশংসা অর্জন করেছে।


title: শহীদুজ্জামান সেলিম

text: শহীদুজ্জামান সেলিম ডিসেম্বর ১৬, ১৯৯৩ সালে বাংলাদেশী মঞ্চ এবং টেলিভিশন অভিনেত্রী রোজী সিদ্দিকীকে বিয়ে করেন। তাদের দুইটি মেয়ে রয়েছে।


title: আতাতুর্ক মডেল হাই স্কুল

text: সরকারী আতাতুর্ক আদর্শ উচ্চ বিদ্যালয় বাংলাদেশের ফেনী জেলার একটি শিক্ষা প্রতিষ্ঠান। এটি জেলার প্রাচীনতম বিদ্যালয় গুলোর মধ্যে অন্যতম।


title: আতাতুর্ক মডেল হাই স্কুল

text:
এই বিদ্যালয়টি তৎকালীন ব্রিটিশ ভারতের নোয়াখালি জেলার ফেনী মহকুমার দাগনভূঁঞা উপজেলায় আমানউল্লাহপুর গ্রামে,দাগনভূঁঞা
বাজারের প্রাণকেন্দ্রে ফেনী-নোয়াখালীসড়কের পাশে প্রতিষ্ঠিত হয়।


title: আতাতুর্ক মডেল হাই স্কুল

text: ১৯৩৯ সালে তৎকালীন ফেনী মহকুমা অফিসার মিজানুর রহমান এলাকার বিত্তবান ও প্রভাবশালী ব্যক্তিবর্গের সহযোগিতায় 'মিডল ইংলিশ স্কুল' নামে এই স্কুলটি প্রতিষ্ঠ করেন। ১৯৮১ সালের মার্চ মাসে তুর্কী রাষ্ট্রদূত ও তুর্কী পররাষ্ট্রমন্ত্রী এবং ১৯৮২ সালের ২৪শে ডিসেম্বর তুরস্কের প্রেসিডেন্ট কেনান এভরেন বিদ্যালয়টি পরিদর্শনে আসেন। পরবর্তীকালে প্রেসিডেন্ট কেনান প্রেরিত একটি টেকনিক্যাল টীমের সুপারিশের ভিত্তিতে তুরস্ক সরকারের অণুদানে বাংলাদেশি টাকায় প্রায় দুই কোটি টাকা ব্যয়ে ৮ একর সম্পত্তির উপর বিদ্যালয়টি নির্মিত হয়। তুরস্ক সরকারের অণুদানে বিদ্যালয়টি নির্মিত হওয়ায় আধুনিক তুরস্কের প্ৰতিষ্ঠাতা কামাল আতাতুর্কের নামে বাংলাদেশ-তুরস্ক মৈত্রীর নিদর্শন হিসেবে প্রতিষ্ঠানটির নামকরণ করা হয়।


title: আতাতুর্ক মডেল হাই স্কুল

text: বর্তমানে ৬ষ্ঠ শ্রেনী থেকে দশম শ্রেনী পর্যন্ত শিক্ষাক্রার্যক্রম রয়েছে। পুরুষ ২৫ জন ও মহিলা ৭ জন নিয়ে বর্তমানে শিক্ষকের সংখ্যা মোট ১৮ জন। ছাত্র ১১২৯, ছাত্রী ২৩৬ জন নিয়ে মোট ছাত্রছাত্রীর সংখ্যা ১৩৬৫ জন। শ্রেণি প্রতি ৭০ জন ছাত্রী ভর্তির বাধ্যবাধকতা রয়েছে।


title: আতাতুর্ক মডেল হাই স্কুল

text: বিদ্যালয়টিতে রয়েছে দ্বিতল প্রশাসন ভবন, অর্ধ-তিন তলা একাডেমিক ভবন, তিন তলা ছাত্রাবাস, সুসজ্জিত মিলনায়তন, মসজিদ ও প্রধান শিক্ষকের দ্বিতল বাসভবন এবং ২০১৩-১৪ সালে তিন তলা বিশিষ্ট আরো একটি নতুন মডেল একাডেমিক ভবন তৈরি করা হয় এবং ২০১৫ সালে ভবনটির উদ্বোধন করা হয়, যাহা সম্পূর্ণ সরকারি অণুদানে তৈরি করা হয়েছে। বিদ্যালয়ের মালিকানাধীন একটি বহুতল মার্কেট ভবন রয়েছে। বিদ্যালয়ের বাৎসরিক আয় প্রায় ২০ লক্ষ টাকা।


title: আতাতুর্ক মডেল হাই স্কুল

text: সকল সরকারি বেসরকারি পরীক্ষা, রাষ্ট্রীয় ও জাতীয় অণুষ্ঠানাদি, উপজেলা স্কাউটস্ কর্মকান্ড, খেলাধুলাও অন্যান্য প্রতিযোগিতা এ স্কুল ক্যাম্পাসেই অণুষ্ঠিত হয়। বিদ্যালয়টি জুনিয়র বৃত্তি ও এস এস সি পরীক্ষায় ফেনী জেলার মধ্যে কৃতিত্বের সাক্ষর রেখে চলেছে।


title: মার্ফি সু’য়া

text: মার্ফি লোগো সু’য়া (জন্ম: ৭ নভেম্বর, ১৯৬৬) সাবেক নিউজিল্যান্ডীয় ক্রিকেটার। মার্ফি সু’য়া নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে প্রতিনিধিত্ব করেছেন। বর্তমানে তিনি সামোয়া জাতীয় ক্রিকেট দলের কোচের দায়িত্ব পালন করছেন।


title: মার্ফি সু’য়া

text: এডেন রসকিল দলের পক্ষে খেলার পূর্বে তিনি নর্দার্ন ডিস্ট্রিক্টস এলাকায় অনেকগুলো বয়সভিত্তিক খেলায় যোগ দেন। ১৯৯০ থেকে ১৯৯৬ মৌসুমে অকল্যান্ড ক্রিকেট অ্যাসোসিয়েশনের পক্ষে ক্রিকেট খেলায় অংশগ্রহণ করেন। ঐ সময়েই তিনি জাতীয় দলের পক্ষে আন্তর্জাতিক ক্রিকেটে অংশ নেন। ১৯৯২ সালের ক্রিকেট বিশ্বকাপে দলের অন্যতম সদস্য ছিলেন তিনি।


title: মার্ফি সু’য়া

text: ২০০১ সাল থেকে ভোদাফোন প্রতিষ্ঠানে বিভিন্ন পদে নিয়োজিত ছিলেন। এছাড়াও তিনি প্রতিষ্ঠানের ব্যবসায়িক প্রচারণায় ম্যানেজার ছিলেন।


title: বিকে উমে-ট্রিক্সা

text: ব্যান্ডিক্লুব্বেন উমে-ট্রিক্সা হল সুইডেনের স্পোর্টস ক্লাব।এই ক্লাব প্রথমে ব্যান্ডি আর রিং ব্যান্ডি খেলা হত।কিন্তু এই ক্লাবে বর্তমানে মেয়েদের বরফ হকি খেলা হয়।


title: কায়িদা

text: কায়িদা () হল নতুন ভাষা শিক্ষার জন্য প্রাথমিক পর্যায়ের বই। শিশুদের কুরআন শিক্ষা দেয়ার জন্য এর ব্যবহার হয়। আরবি ও উর্দু এই দুই ভাষার জন্য কায়িদার প্রচলন রয়েছেন। কায়িদায় বর্ণমালার বিষয়ে শিক্ষাদান করা হয়। আরবি কায়িদার মধ্যে কিছু শ্রেণিবিভাগ রয়েছে যেমন নুরানি কায়িদা, রহমানি কায়িদা ইত্যাদি।


title: সোনালী বনপালং

text: সোনালী বনপালং (দ্বিপদ নাম:Rumex maritimus) () হচ্ছে "Rumex" গণের একটি বর্ষজীবী উদ্ভিদ প্রজাতি।


title: বিশালপত্রী ডেনড্রোবিয়াম

text: বিশালপত্রী ডেনড্রোবিয়াম (), (দ্বিপদ নাম: Dendrobium macrophyllum), হচ্ছে অর্কিডের একটি প্রজাতি। এটি ইন্দোনেশিয়া, ফিলিপাইন, নিউ গিনি এবং কিছু পশ্চিম প্রশান্ত মহাসাগরীয় দ্বীপের (সলোমন দ্বীপপুঞ্জ, ফিজি, নিউ ক্যলিডোনিয়া, সামোয়া, ক্যরোলিন দ্বীপপুঞ্জ) স্থানীয় প্রজাতি।


title: বিশালপত্রী ডেনড্রোবিয়াম

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।


title: নারায়ণ দেসাই

text: নারায়ণ দেসাই () (২৪ ডিসেম্বর ১৯২৪– ১৫ মার্চ ২০১৫) একজন ভারতীয় গান্ধীবাদী ও লেখক ছিলেন।


title: নারায়ণ দেসাই

text: মহাত্মা গান্ধীর ব্যক্তিগত সচিব ও জীবনীকার মহাদেব দেসাইয়ের পুত্র নারায়ণ ১৯২৪ খ্রিস্টাব্দের ২৪শে ডিসেম্বর ব্রিটিশ ভারতের বলসর নামক স্থানে জন্মগ্রহণ করেন। তাঁর শৈশব ও কৈশোর সেবাগ্রাম ও সবরমতী আশ্রমে কাটে। পিতার নিকট আশ্রমে প্রাথমিক শিক্ষা লাভ করেন ও চরকা কাটার প্রশিক্ষণ পান।


title: নারায়ণ দেসাই

text: স্বাধীনতা সংগ্রামী নবকৃষ্ণ চৌধুরী ও মালতি দেবীর কন্যা উত্তরা চৌধুরীকে বিবাহের পর নবদম্পতি সুরাট থেকে ৬০ কিলোমিটার দূরে বেদছি গ্রামে নঈ তালীম বিদ্যালয়ে শিক্ষক হিসেবে যোগ দেন। বিনোবা ভাবের ভূদান আন্দোলনে যোগদান করে নারায়ণ দেসাই সমগ্র গুজরাট পদব্রজে পরিভ্রমণ করে ধনীদের নিকট হতে জমি নিয়ে দরিদ্র ভূমিহীন গ্রামবাসীদের মধ্যে ভাগ করে দেন। তিনি ভূদান আন্দোলনের মুখপত্র হিসেবে "ভূমিপুত্র" নামক একটি পত্রিকা চালু করেন ও ১৯৫৯ খ্রিস্টাব্দ পর্যন্ত এই পত্রিকার সম্পাদক হিসেবে দায়িত্ব পালন করেন।


title: নারায়ণ দেসাই

text: নারায়ণ দেসাই ভারতে জরুরী অবস্থার অন্যতম সমালোচক ছিলেন। জয়প্রকাশ নারায়ণের ঘনিষ্ঠ সঙ্গী নারায়ণ অ-কংরেসী রাজনৈতিক দলগুলিকে একত্র করে জনতা পার্টি গঠনে গুরুত্বপূর্ণ ভূমিকা পালন করেন।


title: নারায়ণ দেসাই

text: তিনি বিনোবা ভাবে দ্বারা নির্মিত ও জয়প্রকাশ নারায়ণের নেতৃত্বাধীন অখিল ভারতীয় শান্তি সেনা মন্ডলে যোগদান করেন ও পরবর্তীকালে এই সংগঠনের সাধারণ সচিব হয়ে তিনি তরুণদেরকে এই সংগঠনে যোগ দিতে উদ্বুদ্ধ করেন, যারা তাঁর দ্বারা প্রশিক্ষিত হয়ে সারা ভারতে বিভিন্ন সাম্প্রদায়িক বিবাদের মধ্যস্থতা ও নিষ্পত্তি ঘটাতে সক্ষম হন। ১৯৮১ খ্রিস্টাব্দে নারায়ণ দেসাই পিস ব্রিগেডস ইন্টারন্যাশনাল নামক আন্তর্জাতিক শান্তিকামী সংগঠন তৈরীতে সক্রিয় ভূমিকা গ্রহণ করেন। তিনি ১৯৮৯ থেকে ১৯৯১ খ্রিস্টাব্দ পর্যন্ত ওয়ার রেজিস্টার্স ইন্টারন্যাশনাল নামক একটি আন্তর্জাতিক যুদ্ধবিরোধী সংগঠনের সভাপতি নির্বাচিত হন। তিনি আন্তর্জাতিক শান্তির জন্য ইউনেস্কো থেকে পুরস্কার লাভ করেন। জয়প্রকাশের মৃত্যুর পর তিনি বেদছি গ্রামে ফিরে গিয়ে "সম্পূর্ণ ক্রান্তি বিদ্যালয়" স্থাপন করেন, যেখানে গান্ধীবাদী জীবনযাপন ও অহিংসা সম্বন্ধে প্রশিক্ষণের ব্যবস্থা করা হয়।


title: নারায়ণ দেসাই

text: ২০০৪ খ্রিস্টাব্দ থেকে নারায়ণ দেসাই পৃথিবীর বিভিন্ন দেশে মহাত্মা গান্ধীর বাণী আবৃতি করেন। ২০০৭ খ্রিস্টাব্দের ২৩শে জুলাই থেকে ২০০১৪ খ্রিস্টাব্দের ২৩শে জুলাই তিনি গুজরাট বিদ্যাপীঠের চ্যান্সেলরের দায়িত্ব পালন করেন ২০১৪ খ্রিস্টাব্দের ১০ই ডিসেম্বর তিনি অচেতন হয়ে পড়েন। যদিও কিছুদিনের মধ্যে তাঁর চেতনা ফিরে আসে, কিন্তু প্রাত্যাহিক কাজে তাঁর স্বাচ্ছন্দ্য ফিরে আসে না। অবশেষে ২০১৫ খ্রিস্টাব্দের ১৫ই মার্চ সুরাটের মহাবীর ট্রমা সেন্টারে তাঁর মৃত্যু হয়। তাঁর দ্বারা স্থাপিত "সম্পূর্ণ ক্রান্তি বিদ্যালয়ে" সেইদিনই তাঁর সৎকার করা হয়।


title: মহা ডেনড্রোবিয়াম

text: মহা ডেনড্রোবিয়াম (), (দ্বিপদ নাম: Dendrobium nobile), হচ্ছে অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত অর্কিডের তালিকায় তফসিল-৪ অনুযায়ী এ প্রজাতিটি সংরক্ষিত।


title: মহা ডেনড্রোবিয়াম

text: মহা ডেনড্রোবিয়াম দক্ষিণ চীন (তিব্বতসহ), হিমালয় (ভারত, বাংলাদেশ, অসম, নেপাল, সিকিম, ভুটান) এবং ইন্দোচীন (মায়ানমার, থাইল্যান্ড, লাওস, ভিয়েতনামের) স্থানীয় প্রজাতি।


title: বাসন্তীরঙা ডেনড্রোবিয়াম

text: বাসন্তীরঙা ডেনড্রোবিয়াম (), (দ্বিপদ নাম: Dendrobium primulinum), হচ্ছে অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত অর্কিডের তালিকায় তফসিল-৪ অনুযায়ী এ প্রজাতিটি সংরক্ষিত।


title: বেসক ডেনড্রোবিয়াম

text: বেসক ডেনড্রোবিয়াম বা বেসক মালা (), () (দ্বিপদ নাম: Dendrobium maccarthiae), হচ্ছে অর্কিডের একটি প্রজাতি।


title: বেসক ডেনড্রোবিয়াম


title: তোফায়েল আহমেদ (দ্ব্যর্থতা নিরসন)

text: তোফায়েল আহমেদ নামটি নিম্নের ব্যক্তিবর্গকে নির্দেশ করতে পারেঃ


title: তোফায়েল আহমেদ বীর প্রতীক

text: তোফায়েল আহমেদ (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: তোফায়েল আহমেদ বীর প্রতীক

text: তোফায়েল আহমেদের জন্ম ফেনী জেলার ছাগলনাইয়া উপজেলার পাঠাননগর ইউনিয়নের পূর্ব শিলুয়া গ্রামের মজুমদার বাড়িতে। তাঁর বাবার নাম মুজাফফর আহমদ মজুমদার এবং মায়ের নাম ফাতেমা খাতুন। তাঁর স্ত্রীর নাম শরীফা খাতুন। এ দম্পতির তিন ছেলে ও তিন মেয়ে।


title: তোফায়েল আহমেদ বীর প্রতীক

text: ইপিআরে চাকুরি করতেন তোফায়েল আহমেদ। কর্মরত ছিলেন সাতক্ষীরা জেলার কালীগঞ্জে। এর অবস্থান ছিলো বাংলাদেশ-ভারত সীমান্তে। সেখানকার কোম্পানি কমান্ডার তোবারক উল্লাহর নেতৃত্বে বিদ্রোহ করে তাঁরা মুক্তিযুদ্ধে যোগ দেন। ৮ নম্বর সেক্টর এলাকায় যুদ্ধ করেন তিনি; ভোমরা ও হাকিমপুর সাব সেক্টরে। তোবারক উল্লাহ্র নেতৃত্বে বিভিন্ন স্থানে যুদ্ধ করেছেন তোফায়েল আহমেদ। বেশির ভাগ যুদ্ধে তিনি অসীম সাহসিকতার পরিচয় দেন। ভোমরায় এক যুদ্ধে তিনি সামান্য আহত হন। তাঁর বাঁ হাতের অংশবিশেষ পাকিস্তানিদের বোমায় ঝলসে যায়। মুক্তিযুদ্ধে সাহস ও বীরত্ব প্রদর্শনের জন্য তোফায়েল আহমেদ বীর প্রতীক খেতাব পেয়েছেন। ১৯৮৩ সালে চাকরি থেকে অবসর নেন।


title: তোফায়েল আহমেদ বীর প্রতীক

text: তোফায়েল আহমেদ যে সব যুদ্ধে অংশ নিয়েছেন তার মধ্যে স্মরণীয় যুদ্ধ বালিয়াডাঙ্গার যুদ্ধ। এই যুদ্ধ এত ভয়াবহ, লোমহর্ষক ও মারাত্মক ছিল যে ওই যুদ্ধে যাঁরা অংশ নিয়েছিলেন, তাঁদের এখন সে কথা মনে হলে সবাই হয়তো শিউরে উঠবেন। সেপ্টেম্বর মাসের মাঝামাঝি। তখন একদল মুক্তিযোদ্ধার অবস্থান ছিল সাতক্ষীরা জেলার কলারোয়া উপজেলার বালিয়াডাঙ্গায়। ইপিআর, আনসার, মুজাহিদ ও ছাত্র-জনতার সমন্বয়ে গড়া এ মুক্তিবাহিনীর দল। মুক্তিবাহিনীর গেরিলা-আক্রমণে পাকিস্তানিরা অতিষ্ঠ। তাই তারা মুক্তিযোদ্ধাদের দমনে নতুন কৌশল অবলম্বন করে। হঠাৎ একদিন পাকিস্তানি সেনাবাহিনীর বেলুচ রেজিমেন্ট বিপুল শক্তি নিয়ে মুক্তিবাহিনীর অবস্থানে আক্রমণ করে। তাদের আক্রমণের মাত্রা তীব্র থেকে তীব্রতর হতে থাকে। বৃষ্টির মতো আর্টিলারি গোলার আঘাতে মুক্তিযোদ্ধারাও দিশেহারা হয়ে পড়েন। পাকিস্তানিদের প্রচণ্ড আক্রমণের মধ্যেও তাঁরা টিকে থাকার চেষ্টা করেন। যুদ্ধ চলল কয়েক দিন। তিন কি চার দিনের দিন পাকিস্তানিদের অব্যাহত আক্রমণের মুখে মুক্তিবাহিনী সেখান থেকে পিছু হটতে বাধ্য হলো। পাকিস্তানিদের গোলার আঘাতে মুক্তিবাহিনীর আটজন যোদ্ধা ও অনেকে আহত হন। এ যুদ্ধে বীরত্ব দেখান তোফায়েল আহমেদ।


title: ইমবাইবিশন

text: ইমবাইবিশন বলতে কলয়েড জাতীয় শুষ্ক বা আংশিক শুষ্ক পদার্থ কর্তৃক তরল পদার্থ শোষনের বিশেষ প্রক্রিয়াকে বোঝায়৷ এক খন্ড শুকনা কাঠের এক প্রান্ত পানিতে ডুবালে ঐ কাঠের খন্ডটি কিছু পানি টেনে নেবে ৷ আমরাজানি কলয়েড জাতীয় শুকনা বা আধা শুকনা পদার্থ তরল পদার্থ শুষে নেয় ৷ এ জন্যয় কাঠের খন্ডটি পানি শুষে নিয়েছে ৷ এটাই হল ইমবাইবিশন প্রক্রিয়া ৷ সেলুলোজ , স্টার্চ , জিলাটিন ইত্যাদি হাইড্রোফিলিক পানিপ্রিয় পদার্থ ৷ এরা তরল পদার্থের সংস্পর্শে এলে তা শুষে নেয় আবার তরল পদার্থের অভাবে সংকুচিত হয় ৷ কোষপ্রাচির ও প্রোটোপ্লাজম কলয়েড ধর্মী হওয়ায় ইমবাইবিশন প্রক্রিয়ায় পানি শোষন করে স্ফীত হয়ে ওঠে ৷ এটি পানি শোষনের একটি অন্যতম প্রক্রিয়া ৷


title: লালমনিরহাট সরকারি উচ্চ বিদ্যালয়

text: লালমনিরহাট সরকারি উচ্চ বিদ্যালয় বাংলাদেশের লালমনিরহাট জেলার সদর উপজেলায় অবস্থিত সহশিক্ষা কার্যক্রম অন্তর্ভুক্ত একটি বিদ্যালয় (১ম থেকে ১০ম শ্রেণী)। ১৯১৯ সালে স্থাপিত এই বিদ্যালয়টি উত্তরবঙ্গ তথা সমগ্র বাংলাদেশের প্রাচীন বিদ্যালয়গুলোর মধ্যে একটি। জাতীয় শিক্ষাক্রমের অধীনে বাংলা মাধ্যমে এই শিক্ষা প্রতিষ্ঠানে পাঠদান করা হয়। লিখিত এবং মৌখিক পরীক্ষার ভিত্তিতে আসন খালি থাকার শর্তে সকল শ্রেণীতে ছাত্র ভর্তি করা হয়ে থাকে। বিদ্যালয়টির শিক্ষক সংখ্যা ৫২ জন এবং প্রায় ১৬০০ জন শিক্ষার্থী এই বিদ্যালয়ে অধ্যয়ন করে থাকে।


title: লালমনিরহাট সরকারি উচ্চ বিদ্যালয়

text: বিদ্যালয়টি লালমনিরহাট জেলার সদর উপজেলার থানা রোডে অবস্থিত। এর বিপরীতে লালমনিরহাট সরকারি বালিকা উচ্চ বিদ্যালয় অবস্থিত। লালমনিরহাট জেলা ডাকঘর ও লালমনিরহাট সদর থানার নিকটবর্তী।


title: লালমনিরহাট সরকারি উচ্চ বিদ্যালয়

text: তৎকালীন ব্রিটিশ আমলের স্থানীয় গণ্যমান্য ব্যক্তিবর্গ, ব্যবসায়ী এবং বাংলাদেশ রেলওয়ের কিছু কর্মকর্তা ও কর্মচারীর উদ্যোগে ১৯১৯ সালে বিদ্যালয়টি স্থাপিত হয়। তখন বিদ্যালয়টি স্থাপিত হয়েছিল গণেশ নারায়ণ করনেশন ইন্সিটিউট নামে। ১৯২২ সালে বিদ্যালয়টি কলকাতা বিশ্ববিদ্যালয় কর্তৃক অনুমোদন প্রাপ্ত হয় এবং এর নতুন নামকরণ করা হয় এইচ. ই. স্কুল। পরবর্তীতে রেলওয়ের ইঞ্জিনিয়ার ও অফিসারদের তত্বাবধায়নে বিদ্যালয় ভবনের কাজ শুরু হয় এবং রেলওয়ের অনুমোদনপ্রাপ্ত শিক্ষাপ্রতিষ্ঠানে পরিণত হয়।


title: লালমনিরহাট সরকারি উচ্চ বিদ্যালয়

text: ১৯২৪ সালে এই বিদ্যালয়ের ছাত্ররা প্রথম মেট্রিকুলেশন পরীক্ষায় অংশ নেয় এবং স্বর্গীয় কৃষ্ণ মোহন বর্মা প্রথম বিভাগে উত্তীর্ণ হন। বিদ্যালয়টির প্রতিষ্ঠাকালীন প্রধান শিক্ষক ছিলেন নৃসিংহ প্রসাদ সিদ্ধার্থ মহাশয়। পরবর্তীতে ১৯২৮ সালে শ্রীশ চন্দ্র সান্যাল নামের একজন প্রতিভাবান শিক্ষক বিদ্যালয়টির প্রধান শিক্ষকের দায়িত্ব গ্রহণ করেন। ১৯৫২ সাল পর্যন্ত সুদীর্ঘ সময় তার অধীনে বিদ্যালয়টি উত্তরবঙ্গের শ্রেষ্ঠ শিক্ষা প্রতিষ্ঠানে পরিণত হয়। ১৯৫৮ সালে মজিবর রহমান খন্দকার প্রধান শিক্ষকের দায়িত্ব গ্রহণ করেন। ১৯৮০ সাল পর্যন্ত তিনি অত্যন্ত সুনামের সাথে বিদ্যালয়টি পরিচালনা করেন এবং ব্যাপক অবকাঠামোগত উন্নয়ন সাধন করেন। সে সময় বিদ্যালয়টি লালমনিরহাট মডেল হাইস্কুল নামে পরিচিতি লাভ করে। ১৯৮০ সালের পহেলা জানুয়ারী লালমনিরহাট মহকুমা গঠিত হলে নবগঠিত মহকুমার শ্রেষ্ঠ বিদ্যালয় হিসেবে এই বিদ্যালয়টির জাতীয়করণের দাবী ওঠে। ১৯৮১ সালের ৪ এপ্রিল এটি জাতীয়কণ করা হয়।


title: লালমনিরহাট সরকারি উচ্চ বিদ্যালয়

text: ২০১০ সাল থেকে বিদ্যালয়টিতে দ্বৈত শিফ্‌ট চালু হয়। ২০১০ সালে শুধুমাত্র ১ম শ্রেনীতে এবং ২০১১ থেকে সকল শ্রেণিতে প্রভাতী ও দিবা দুইটি শিফ্‌টে পাঠদান শুরু হয়।


title: লালমনিরহাট সরকারি উচ্চ বিদ্যালয়

text: বিদ্যালয়টি খেলাধুলায় বারাবরই কৃতিত্বের পরিচয় দিয়ে এসেছে। ক্রিকেট, ফুটবল, ভলিবল, কাবাডি ইত্যাদি খেলায় এই স্কুলের ছাত্রদের সাফল্য চোখে পড়ার মত। এই স্কুলের ছাত্র মোস্তাফিজুর রহমান লিপু "ইয়ং টাইগার্স জাতীয় স্কুল ক্রিকেট টুর্নামেন্ট"-এ একাই সর্বমোট ৩২৫ রান করেন যা বয়সভিত্তিক এবং জাতীয় স্কুল ক্রিকেটের সীমিত ওভারের যেকোনো প্রতিযোগিতায় ব্যক্তিগত ও দলীয় সর্বোচ্চ ইনিংস।


title: ছোট আকন্দ

text: ছোট আকন্দ (দ্বিপদ নাম:Calotropis procera) হচ্ছে এপোসিনাম পরিবারের সপুষ্পক উদ্ভিদ। এদের সাধারণ নামগুলো হচ্ছে ( একে মরুভুমি এলেকায় বেশ দেখা যায়।


title: লখনৌ চুক্তি

text: লখনৌ চুক্তি (, — ; ) ভারতীয় জাতীয় কংগ্রেস ও নিখিল ভারত মুসলিম লীগের মধ্যে সম্পাদিত একটি চুক্তি। ১৯১৬ সালে লখনৌয়ে দুই দলের যৌথ অধিবেশনে এই চুক্তি স্বাক্ষরিত হয়। মুহাম্মদ আলি জিন্নাহ কংগ্রেস ও লীগ উভয় দলের সদস্য হিসেবে দুই দলকে চুক্তিতে উপনীত করাতে সক্ষম হন যাতে ব্রিটিশ সরকার ভারত পরিচালনার জন্য উদারপন্থা গ্রহণ করে ও পাশাপাশি মুসলিমদের দাবিগুলোও রক্ষিত হয়। বঙ্গভঙ্গের পর জিন্নাহ মুসলিম লীগকে জনসাধারণের কাছে জনপ্রিয় করার জন্য এগিয়ে আসেন। মুহাম্মদ আলি জিন্নাহ এই চুক্তির স্থপতি ছিলেন। কংগ্রেস ও মুসলিম লীগের মধ্যে দূরত্ব ঘোচানোর জন্য কাজ করায় জিন্নাহকে “হিন্দু-মুসলিম ঐক্যের দূত” উপাধি দেয়া হয়।


title: লখনৌ চুক্তি

text: লখনৌ চুক্তি কংগ্রেসের দুইটি প্রধান ভাগ, বাল গঙ্গাধর তিলকের নেতৃত্বাধীন চরমপন্থি অংশ ও গোপাল কৃষ্ণ গোখলের নেতৃত্বাধীন উদারপন্থি অংশের মধ্যে আন্তরিক সম্পর্ক সৃষ্টি করে।


title: লখনৌ চুক্তি

text: নিখিল ভারত মুসলিম লীগ গঠিত হওয়ার পর দল ব্রিটিশ সরকারের সাথে বন্ধুত্বপূর্ণ সম্পর্ক স্থাপনে বিশ্বাসী ছিল। তবে ব্রিটিশ সরকার বঙ্গভঙ্গ বাতিলের পর মুসলিম নেতারা অবস্থান পাল্টান। ১৯১৩ সালে মুসলিম নেতাদের একটি নতুন দল মুসলিম লীগে যোগ দেন। তারা পূর্বসূরিদের চেয়ে ভিন্ন মনোভাব পোষণ করতেন। খলিফার প্রতি ব্রিটিশদের আচরণের কারণে উপমহাদেশের মুসলিমরা ক্ষুব্ধ ছিল। মুসলিম লীগ ও কংগ্রেস নিকটে আসায় উভয়ে ব্রিটিশদের কাছে একগুচ্ছ দাবি উত্থাপন করে যা লখনৌ চুক্তি বলে পরিচিত।


title: লখনৌ চুক্তি

text: কংগ্রেসের জিন্নাহ ও মহাজন উভয়ের কল্যাণে কংগ্রেস ও মুসলিম লীগ ১৯১৫ সালের ডিসেম্বরে বোম্বেতে বার্ষিক অধিবেশনে বসে। এতে প্রথমবারের মত দুই দলের প্রধান নেতারা একসাথে বসেন। উভয় দলের বক্তব্যের ভাষ্য ও ধরন একই প্রকারের ছিল। কয়েক মাস পর ইম্পেরিয়াল লেজিসলেটিভ কাউন্সিলের ১৯ জন মুসলিম ও হিন্দু নির্বাচিত প্রতিনিধি ভাইসরয়ের কাছে ১৯১৬ সালের সংস্কারের ব্যাপারে মেমোরেন্ডাম তুলে ধরেন। তাদের সুপারিশগুলো ব্রিটিশদের মধ্যে আলোচিত হয়নি। তবে ১৯১৬ সালের নভেম্বরে কলকাতায় কংগ্রেস ও মুসলিম লীগের নেতাদের এক বৈঠকে দাবিগুলো আলোচনা ও সংস্কার করা হয়। এই বৈঠকে আইনসভার গঠন এবং মুসলিম ও হিন্দু সম্প্রদায় থেকে প্রতিনিধিদের পরিমাণ নিয়ে ঐকমত্য হয়। তাদের এই চুক্তি ডিসেম্বরে লখনৌয়ে অনুষ্ঠিত দল দুটির বার্ষিক অধিবেশনে নিশ্চিত করা হয়। সরোজিনী নাইডু লখনৌ চুক্তির প্রধান স্থপতি মুহাম্মদ আলি জিন্নাহকে “হিন্দু-মুসলিম ঐক্যের দূত” উপাধি দেন।http://www.sdstate.edu/projectsouthasia/loader.cfm?csModule=security/getfile&PageID=862068


title: ইস্কান্দার মির্জা

text: সাহেবজাদা সাইয়িদ ইস্কান্দার আলি মির্জা CIE, OBE  (; ; ১৩ নভেম্বর ১৮৯৯ – ১৩ নভেম্বর ১৯৬৯) ছিলেন পাকিস্তানের প্রথম রাষ্ট্রপতি। তিনি ১৯৫৬ থেকে ১৯৫৮ সাল পর্যন্ত এই পদে দায়িত্বপালন করেন। এর পূর্বে ১৯৫৫ থেকে ১৯৫৬ সাল পর্যন্ত তিনি পাকিস্তানের শেষ গভর্নর জেনারেল হিসেবে দায়িত্বপালন করেছেন। পিতার দিক থেকে ইস্কান্দার মির্জা মীর জাফরের বংশধর ছিলেন। তিনি সেনাবাহিনীতে যোগ দেন এবং পাকিস্তান সেনাবাহিনীতে মেজর জেনারেল পদে অবসর নেন।


title: ইস্কান্দার মির্জা

text: ব্রিটিশ ভারতীয় সেনাবাহিনীতে কিছুকাল অবস্থান করার পর ইস্কান্দার মির্জা ইন্ডিয়ান পলিটিকাল সার্ভিসে যোগ দেন। ১৯৪৬ সালে তিনি ভারতের জয়েন্ট সেক্রেটারি হন। ১৯৪৭ সালে পাকিস্তান প্রতিষ্ঠার পর প্রধানমন্ত্রী লিয়াকত আলি খান তাকে প্রতিরক্ষা সচিব হিসেবে নিয়োগ দেন। বাংলা ভাষা আন্দোলনের পর পূর্ব পাকিস্তানে অস্থিরতা দেখা দিলে খাজা নাজিমুদ্দিন তাকে প্রদেশের গভর্নর নিযুক্ত করেন। ১৯৫৫ সালে মালিক গোলাম মুহাম্মদের পর তিনি পাকিস্তানের গভর্নর জেনারেলের দায়িত্ব লাভ করেন। ১৯৫৬ সালে সংবিধান প্রণয়নের পর তিনি প্রথম রাষ্ট্রপতি হন। তার রাষ্ট্রপতিত্বকালে রাজনৈতিক অস্থিরতা বিরাজ করছিল। ১৯৫৮ সালে তিনি সংবিধান স্থগিত করে সামরিক আইন জারি করেন। সেনাপ্রধানকে প্রধান সামরিক আইন প্রশাসক নিযুক্ত করা হয়। রাজনীতিতে সামরিক বাহিনীর প্রভাব তার সময়ে শুরু হয়। সামরিক আইন জারির বিশ দিন পর প্রধান সামরিক আইন প্রশাসক আইয়ুব খান তাকে ক্ষমতা থেকে অপসারণ করেন। ইস্কান্দার মির্জা লন্ডনে নির্বাসিত হন।


title: ব্যাঙ্ক অব বোম্বাই

text: ব্যাঙ্ক অফ বোম্বাই হল ব্রিটিশ ভারতের তিনটি প্রেসিডেন্সি ব্যাঙ্কের অন্যতম (অপর দুটি ব্যাঙ্ক হল ব্যাঙ্ক অফ ক্যালকাটা ও ব্যাঙ্ক অফ মাদ্রাজ)। ১৮৪০ সালের ১৫ এপ্রিল ব্রিটিশ ইস্ট ইন্ডিয়া কোম্পানির একটি সনদ বলে এই ব্যাঙ্ক প্রতিষ্ঠিত হয়। এই ব্যাঙ্কের সদর দফতর ছিল বোম্বাই (অধুনা মুম্বই) শহরে। ব্যাঙ্ক অফ বোম্বাই একটি বাণিজ্যিক ব্যাঙ্ক হিসেবে কাজ করত। সেই সময় ভারতে কোনো কেন্দ্রীয় ব্যাঙ্ক না থাকায় ব্যাঙ্ক অফ মাদ্রাজ কেন্দ্রীয় ব্যাঙ্কের কোনো কোনো দায়িত্ব পালন করত।


title: ব্যাঙ্ক অব বোম্বাই

text: ১৯২১ সালের ২৭ জানুয়ারি ব্যাঙ্ক অফ বোম্বাইয়ের সঙ্গে ভারতের অপর দুটি প্রেসিডেন্সি ব্যাঙ্ক (ব্যাঙ্ক অফ ক্যালকাটা ও ব্যাঙ্ক অফ মাদ্রাজ) সংযুক্ত করে ইম্পিরিয়াল ব্যাঙ্ক অফ ইন্ডিয়া গঠিত হয়। ১৯৫৫ সালে ভারতীয় রিজার্ভ ব্যাঙ্ক কেন্দ্রীয় ব্যাঙ্কের দায়িত্ব গ্রহণ করলে উক্ত ব্যাঙ্ক ইম্পিরিয়াল ব্যাঙ্ক অফ ইন্ডিয়াকে অধিগ্রহণ করে। ১৯৫৫ সালের ৩০ এপ্রিল ইম্পিরিয়াল ব্যাঙ্ক অফ ইন্ডিয়ার নাম বদলে স্টেট ব্যাঙ্ক অফ ইন্ডিয়া রাখা হয়।


title: অমেরুদণ্ডী প্রাণী

text: অমেরুদণ্ডী প্রাণী() তারা যাদের কোন মেরুদন্ড থাকে না বা মেরুদন্ড বিকশিত হওয়ার সুযোগ নেই।


title: অমেরুদণ্ডী প্রাণী

text: অমেরুদন্ডী বিভিন্ন প্রধান ভাগে শ্রেণীবদ্ধ করা যেতে পারে,কিছু আছে যা বিলুপ্তপ্রায় কিন্তু তা সত্ত্বেও এগুলো ব্যবহৃত হয়।


title: অমেরুদণ্ডী প্রাণী

text:
এখন পর্যন্ত সবচেয়ে বেশি সংখ্যক অমেরুদন্ডী প্রানী কীট প্রজাতির। আইইউসিএন এর আশঙ্কাজনক প্রাণীর তালিকা ২০১৪.৩" অনুসারে গুরুত্বপূর্ণ অমেরুদন্ডী প্রাণীর ট্যাক্সোনমি ও আনুমানিক সংখ্যা নিচের টেবিলে দেয়া হল।
আইইউসিএন (IUCN) এর হিসেবে আনুমানিক ৬৬,১৭৮ প্রজাতির মেরদন্ডী প্রাণী এখন পর্যন্ত নামকরণ করা হয়েছে। এই অণুযায়ী, প্রাণীজগতের ৯৫% এরও বেশি অমেরুদন্ডী প্রাণী। .


title: বিলি মারডক

text: উইলিয়াম (বিলি) লয়েড মারডক (; জন্ম: ১৮ অক্টোবর, ১৮৫৪ - মৃত্যু: ১৮ ফেব্রুয়ারি, ১৯১১) ভিক্টোরিয়ার স্যান্ডহার্স্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যানের দায়িত্ব পালন করেছেন। এছাড়াও জাতীয় দলকে নেতৃত্ব দেন। টেস্ট ক্রিকেটের ইতিহাসে প্রথম দ্বি-শতক রানের অধিকারী ছিলেন বিলি মারডক। ঘরোয়া প্রথম-শ্রেণীর ক্রিকেটে নিউ সাউথ ওয়েলস দলের প্রতিনিধিত্ব করেন তিনি।


title: বিলি মারডক

text: ক্রিকেট ইতিহাসে অসামান্য নজির স্থাপন করেন অস্ট্রেলিয়ার বিলি মিডউইন্টার, বিলি মারডক, জন ফেরিস, স্যামি উডস ও আলবার্ট ট্রট। তাঁরা প্রত্যেকেই ইংল্যান্ডের পক্ষে টেস্ট ক্রিকেটে অংশগ্রহণ করেছেন।


title: বিলি মারডক

text: গিলবার্ট মারডক ও তাঁর স্ত্রী সুসানা’র (বিবাহ-পূর্ব: ফ্লিজ) সন্তান বিলি মারডক ১৯৬০-এর দশকে নিউ সাউথ ওয়েলসে স্থানান্তরিত হন। সেখানেই বিলি ফ্রেড স্পফোর্থের সাথে আলবার্ট ক্লাবের পক্ষে খেলেন। ১৮৭৫ সালে প্রথম-শ্রেণীর ক্রিকেটে অভিষেক ঘটে তাঁর। ঐ সময় তাঁকে অস্ট্রেলিয়ার দক্ষ উইকেট-রক্ষক হিসেবে বিবেচনা করা হতো। ১৮৮১-৮২ মৌসুমে ডব্লিউ. জি. গ্রেসের পর প্রথম-শ্রেণীর ক্রিকেটে ত্রি-শতক হাঁকান। ভিক্টোরিয়ার বিপক্ষে সিডনি ক্রিকেট গ্রাউন্ডে ৩২১ রান তোলে ৩৮ চারের মার মেরে এ রান সংগ্রহ করেন। ঐ সময়ে টম হোরানের সাথে বেশ কয়েকটি স্মরণীয় জুটি গড়েন। ১৮৮৮ সালে সলিসিটর হিসেবে কাজ করার যোগ্যতা লাভ করেন ও ‘মারডক এন্ড মারডক’ নামে এক প্রতিষ্ঠানে সহোদর গিলবার্টের সাথে ব্যবসা চালাতে থাকেন।


title: বিলি মারডক

text: মারডক তাঁর যুগের সময়কালে অন্যতম সেরা ব্যাটসম্যান হিসেবে কয়েক বছর রাজত্ব করেন। ইংল্যান্ডের বিপক্ষে অনুষ্ঠিত বেশ কয়েকটি টেস্ট সিরিজে দলের শীর্ষস্থানীয় রান সংগ্রহকারী হন। ৩১ মার্চ, ১৮৭৭ তারিখে মেলবোর্ন ক্রিকেট গ্রাউন্ডে ইংল্যান্ডের বিপক্ষে অনুষ্ঠিত ২য় টেস্টে প্রথমবারের মতো মাঠে নামেন। ১৮৮০, ১৮৮২, ১৮৮৪ ও ১৮৯০ সালে ইংল্যান্ড সফরে অস্ট্রেলীয় দলে অধিনায়কত্ব করেন।


title: বিলি মারডক

text: ১৮৮০ সালে ওভালে অনুষ্ঠিত প্রথম টেস্টে ইংল্যান্ডের বিপক্ষে অপরাজিত ১৫৩* করেছিলেন। এ সেঞ্চুরিটি অধিনায়ক হিসেবে প্রথমবারের মতো হয়েছিল। এর চার বছর পর একই মাঠে ২১১ রান তোলেন যা টেস্ট ক্রিকেটে প্রথম দ্বি-শতক হিসেবে চিহ্নিত। মার্চ, ১৮৯২ সালে কেপটাউনে নিজ জন্মভূমি দক্ষিণ আফ্রিকার বিপক্ষে সতীর্থ জন ফেরিসকে খেলান।


title: বিলি মারডক

text: ১৮৮৪ সালে ইংল্যান্ড ও অস্ট্রেলিয়ার মধ্যকার খেলায় অস্ট্রেলীয় অধিনায়ক হিসেবে তিনি ইংল্যান্ডের পক্ষে অতিরিক্ত খেলোয়াড় হিসেবে অংশগ্রহণ করে দলীয় সঙ্গী টাপ স্কটের ক্যাচ নেন যা টেস্ট ক্রিকেটের ইতিহাসে প্রথম ঘটনা।


title: বিলি মারডক

text: ১৮ ফেব্রুয়ারি, ১৯১১ তারিখে মেলবোর্নে ৫৬ বছর বয়সে তাঁর দেহাবসান ঘটে। ঐ সময় তিনি অস্ট্রেলিয়া-দক্ষিণ আফ্রিকার মধ্যকার টেস্ট খেলা উপভোগ করছিলেন। সমাধি দেয়ার জন্য তাঁর দেহ লন্ডনে নিয়ে যাওয়া হয়।


title: পাটগ্রাম পৌরসভা

text: পাটগ্রাম পৌরসভা বাংলাদেশের লালমনিরহাট জেলার অন্তর্গত পাটগ্রাম উপজেলার একটি পৌরসভা। এটি বাংলাদেশের পৌরসভারগুলোর মধ্যে ’’ক’’ শ্রেণীভুক্ত পৌরসভা।


title: পাটগ্রাম পৌরসভা

text:
জলঢাকা পৌরসভা ০৮টি মৌজা/মহল্লা নিয়ে গঠিত। এবং মৌজাসমূহ ০৯টি প্রশাসনিক ওয়ার্ডে বিভক্ত।
পাটগ্রাম পৌরসভার মোট জনসংখ্যা = ৩০,১২৫ জন।


title: পাকিস্তানে রাজতন্ত্র

text: পাকিস্তানে রাজতন্ত্র দ্বারা ১৯৪৭ থেকে ১৯৫৬ সাল পর্যন্ত সময়ের পাকিস্তান অধিরাজ্যের সময়কে বোঝানো হয়। পাকিস্তান কমনওয়েলথের ভেতরে সার্বভৌমত্ব ভোগ করত। সম্রাটের প্রতিনিধি হিসেবে পাকিস্তানের গভর্নর জেনারেল সাংবিধানিক দায়িত্ব পালন করতেন। ১৭০১ সালের অ্যাক্ট অব সেটলমেন্ট ১৭০১ দ্বারা রাজকীয় উত্তরাধিকার নিয়ন্ত্রিত হত।


title: পাকিস্তানে রাজতন্ত্র

text: ১৯৫৬ সালের ২৩ মার্চ রাজতন্ত্র বিলুপ্ত করা হয়। এসময় পাকিস্তানকে কমনওয়েলথের একটি প্রজাতন্ত্র ঘোষণা করা হয়। ১৯৭২ সালে পাকিস্তান প্রাক্তন পূর্ব পাকিস্তান ইস্যুতে কমনওয়েলথ ত্যাগ করে এবং ১৯৮৯ সালে পুনরায় ফিরে আসে। এছাড়া ১৮ অক্টোবর ১৯৯৯ থেকে ২২ মে ২০০৪ পর্যন্ত এবং ২২ নভেম্বর ২০০৭ থেকে ২২ মে ২০০৮ পর্যন্ত দুইবার পাকিস্তানের কমনওয়েলথ সদস্যপদ স্থগিত ছিল।


title: পাকিস্তানে রাজতন্ত্র

text: ভারত স্বাধীনতা আইন ১৯৪৭ অনুযায়ী পাকিস্তান অধিরাজ্য গঠিত হয়। এর আগে পাকিস্তান ব্রিটিশ ভারতের অংশ ছিল। ১৯৫৬ সালে নতুন সংবিধান গৃহীত হলে রাজতন্ত্র বিলুপ্ত করা হয়।


title: পাকিস্তানে রাজতন্ত্র

text: রাজতন্ত্র বিলুপ্ত হওয়ার পর ১৯৬১ ও ১৯৯৭ সালে রাণী ও ডিউক অব এডিনবার্গ পাকিস্তান ভ্রমণ করেন।


title: টোকেলাউ

text:
টোকেলাউ মাত্র ১০ বর্গকিলোমিটার এলাকার একটি দ্বীপ যার আমেরিকার সামোয়া অংশ পরিচালিত হয়। এটির উত্তরে সয়াইন্স (Swains) দ্বীপ এবং পশ্চিমে ফোকাওফো। দ্বীপটি তৃতীয় ক্রান্তীয় প্রবাল প্রাচীর দিয়ে গঠিত। এটি দক্ষিণ প্রশান্ত মহাসাগরে নিউজিল্যান্ডে অবস্থিত।
টোকেলাউ একটি পলিনেশীয় শব্দ, যার অর্থ "উত্তর বায়ু"। এক অজানা সময়ে ইউরোপীয় ইউনিয়নের অভিযাত্রীদল দ্বীপটি আবিষ্কার করেন। তখন এটি ইউরোপীয় দ্বীপপুঞ্জ এবং ইউনিয়ন গ্রুপ নামে পরিচিত হয়। ১৯৪৬ সালে টোকেলাউ নাম গৃহীত হয়।


title: আন্তর্জাতিক ক্রিকেটে এবি ডি ভিলিয়ার্সের শতরানের তালিকা

text: আব্রাহাম বেঞ্জামিন ডি ভিলিয়ার্স (সাধারণত সুপরিচিত এবি ডি ভিলিয়ার্স নামে) হলেন একজন দক্ষিণ আফ্রিকার ক্রিকেটার এবং দক্ষিণ আফ্রিকার একদিনের আন্তর্জাতিক (ওডিআই) ক্রিকেট দলের অধিনায়ক। একজন ডান-হাতি ব্যাটসম্যান-উইকেটরক্ষক হিসেবে তিনি টেস্টে (এক ইনিংসে ১০০ বা তার অধিক রান করেছেন) যথাক্রমে টেস্ট ক্রিকেটে ২১টি এবং ওডিআইয়ে ২৩টি শতক করেন । তিনি ২০১২ সালের আন্তর্জাতিক ক্রিকেট কাউন্সিল কর্তৃক ঘোষিত টেস্ট ব্যাটিংয়ের শীর্ষস্থান দখল করেন।


text: ডি ভিলিয়ার্স ইংল্যান্ডের বিপক্ষে ২০০৪ সালের ডিসেম্বরে টেস্ট ক্রিকেটে আত্মপ্রকাশ করেন, যেখানে তিনি যথাক্রমে ২ ইনিংসে ২৮ এবং ১৫ রান করেন। পরের মাসে তিনি একই সিরিজের ৫ম ম্যাচে ১০৯ রান করে ক্যারিয়ারের অভিষেক শতক অর্জন করতে সক্ষম হন। ডি ভিলিয়ার্স ২০০৮ সালের এপ্রিলে আহমেদাবাদে ভারতের বিপক্ষে প্রথম জোড়া শতরান করেন, যেখানে তিনি ২১৭* অপরাজিত থাকেন। অসাধারণ নৌপুন্য প্রদর্শনের সুবাদে তিনি উক্ত খেলায় ম্যাচ সেরা পুরস্কার জিতে নেন।


title: লিগাল ফ্রেমওয়ার্ক অর্ডার, ১৯৭০

text: লিগাল ফেমওয়ার্ক অর্ডার, ১৯৭০ (এলএফও) ছিল পাকিস্তানের রাষ্ট্রপতি ইয়াহিয়া খান কর্তৃক জারিকৃত একটি ফরমান। এতে ১৯৭০ সালের সাধারণ নির্বাচনের নীতিসমূহ উল্লেখ করা হয়েছিল। এই নির্বাচন ছিল পাকিস্তানের ইতিহাসে প্রথম প্রত্যক্ষ নির্বাচন। এলএফও এর মাধ্যমে “এক ইউনিট” ব্যবস্থা বাতিল করা হয় এবং পশ্চিম পাকিস্তানে চারটি প্রদেশ পাঞ্জাব, সিন্ধু, বেলুচিস্তান ও উত্তরপশ্চিম সীমান্ত প্রদেশ পুনর্বহাল করা হয়।


title: লিগাল ফ্রেমওয়ার্ক অর্ডার, ১৯৭০

text: পূর্বসুরি আইয়ুব খানের পর জেনারেল ইয়াহিয়া খান ক্ষমতা লাভ করেন। তার দায়িত্ব ছিল আইয়ুবের শাসনামলের শেষদিকে অস্থির পরিস্থিত নিয়ন্ত্রণে এনে আইনশৃঙ্খলা পুনর্বহাল করা। ইয়াহিয়া খান দেশে গণতন্ত্র পুনরুদ্ধারের প্রতিশ্রুতি দেন এবং ঘোষণা করেন যে এ উদ্দেশ্যে প্রত্যক্ষ নির্বাচন অনুষ্ঠিত হবে। একইসাথে পূর্ব ও পশ্চিম পাকিস্তান কিভাবে প্রতিনিধিত্ব করবে তাও আলোচনার বিষয় ছিল। পাকিস্তানের জাতিগোষ্ঠীগুলোর মধ্যে পূর্ব পাকিস্তানের বাঙালিরা ছিল সংখ্যাগরিষ্ঠ। দেশের দুই অংশের মধ্যে বৈষম্য বিরাজ করছিল। পূর্ব পাকিস্তানের বৃহৎ রাজনৈতিক দল প্রদেশের জন্য অধিক স্বায়ত্তশাসন দাবি করে যা অনেক পশ্চিম পাকিস্তানী বিচ্ছিন্নতাবাদ বলে সন্দেহ করত।


title: লিগাল ফ্রেমওয়ার্ক অর্ডার, ১৯৭০

text: ১৯৭০ সালের ৩১ মার্চ জেনারেল ইয়াহিয়া খান লিগাল ফ্রেমওয়ার্ক অর্ডার ঘোষণা করেন। এতে বলা হয় যে আইনসভায় ৩০০টি আসন থাকবে। ১৯৫৬ সালের সংবিধানে সংখ্যাসাম্যের উল্লেখ ছিল। ফ্রেমওয়ার্কে রাষ্ট্রের দুই অংশের জন্য সংখ্যানুপাতের কথা বলা হয়। এই নিয়মের আওতায় পূর্ব পাকিস্তান ১৬২টি ও পশ্চিম পাকিস্তান ১৩৮টি আসন লাভ করে। আরো উল্লেখ করা হয় যে জাতীয় পরিষদ অধিবেশন আহ্বানের ১২০ দিনের মধ্যে একটি নতুন সংবিধান প্রণয়ন করবে, কিন্তু প্রক্রিয়ার নিয়ম ভবিষ্যত আইনসভার হাতে অর্পণ করা হয়। ১২০ দিনের মধ্যে নতুন আইনসভা সংবিধান প্রণয়নে ব্যর্থ হলে নতুন নির্বাচন দেয়া হবে। রাজনৈতিক দল কর্তৃক প্রস্তাবিত সকল বক্তব্য ও সম্মতি প্রস্তাব রাষ্ট্রপতির সামনে সত্যায়িত করার জন্য পেশ করা হবে। এছাড়াও এক ইউনিট পদ্ধতি বাতিল করা হয়। পূর্বে এক ইউনিটের আওতায় পশ্চিম পাকিস্তানের চারটি প্রদেশকে একত্রে একটি প্রদেশ গণ্য করা হত।


title: লিগাল ফ্রেমওয়ার্ক অর্ডার, ১৯৭০

text: এলএফও সংখ্যানুপাত পদ্ধতিকে স্বীকৃতি দেয়ায় বাঙালিদের কাছে তা গ্রহণযোগ্য হয়। ১৯৭০ সালের নির্বাচনে আওয়ামী লীগ পূর্ব পাকিস্তানে শুধু দুইটি আসনে পরাজিত হয় এবং জাতীয় পরিষদের সংখ্যাগরিষ্ঠতা লাভ করে। তাই সরকার গঠনের জন্য পশ্চিম পাকিস্তানের কোনো দলের সহায়তার প্রয়োজন ছিল না। এলএফও তে সংবিধান প্রণয়নের কোনো নির্দিষ্ট নিয়ম উল্লেখ ছিল না বলে আওয়ামী লীগ নিজেদের মত সংবিধান প্রণয়ন করার অধিকার লাভ করে। অন্যদিকে পশ্চিম পাকিস্তানে জুলফিকার আলী ভুট্টোর পাকিস্তান পিপলস পার্টি সংখ্যাগরিষ্ঠতা লাভ করেছিল। তারা ঘোষণা করে যে তারা নতুন আইনসভা বয়কট করবে। ফলে উত্তেজনা বৃদ্ধি পায়। আলোচনা ব্যর্থ হওয়ার পর জেনারেল ইয়াহিয়া খান আইনসভার অধিবেশন স্থগিত করেন। ফলে পূর্ব পাকিস্তানে বিদ্রোহ দেখা দেয় এবং ১৯৭১ সালের এক পর্যায়ে বাংলাদেশের স্বাধীনতা যুদ্ধ শুরু হয়।


title: আল মুতানাব্বি

text: আবু আত তাইয়িব আহমাদ ইবনুল হুসাইন আল মুতানাব্বি আল কিন্দি () (৯১৫ – ২৩ সেপ্টেম্বর ৯৬৫) ছিলেন একজন আরব কবি। আরবি সাহিত্যের অন্যতম শ্রেষ্ঠ কবি হিসেবে তাকে গণ্য করা হয়। তার অধিকংশ কাব্য তার জীবনকালে সাক্ষাত পাওয়া রাজাদের প্রশংসা করে লেখা হয়েছে। কারো কারো মতে তার ৩২৬টি কবিতা তার জীবনের প্রতিচ্ছবি হিসেবে রচিত হয়েছে। নয় বছর বয়সে তিনি কবিতা লেখা শুরু করেন। তীক্ষ্ণ বুদ্ধি ও রসবোধের জন্য তিনি পরিচিত ছিলেন। তার আলোচ্য বিষয়ের মধ্যে রয়েছে সাহস, জীবনদর্শন ও যুদ্ধের বর্ণনা। তার অনেক কবিতা তৎকালীন সময়ে এবং বর্তমান আরব বিশ্বে বিস্তৃত হয়েছে। তার কবিতাকে প্রবাদতুল্য গণ্য করা হয়। তার একটি বিখ্যাত উক্তি হল, "সিংহের দাঁত দেখা গেলে তাকে হাসি ভাবতে যেও না।"


title: আল মুতানাব্বি

text: আল মুতানাব্বি তার মেধার কারণে তার সময়ের অনেক নেতার সান্নিধ্যলাভের সুযোগ পান। তিনি সেসব নেতা ও রাজাদের প্রশংসা করে কবিতা লিখেছেন। বিনিময়ে শাসকরাও তাকে অর্থ ও উপহার প্রদান করেন। তার নিজের যুগে তার শক্তিশালী কাব্যিক ধারা জনপ্রিয়তা অর্জন করেছিল।


title: আল মুতানাব্বি

text: Al-Mutanabbî, "Le Livre des Sabres", choix de poèmes, présentation et traduction de Hoa Hoï Vuong & Patrick Mégarbané, Actes Sud, Sindbad, novembre 2012.


title: পুষ্টি

text: পুষ্টি হল পরিবেশ থেকে প্রয়োজনীয় খাদ্যবস্তু আহরন করে খাদ্যবস্তুকে পরিপাক ও শোষণ করা এবং আত্তীকরন দ্বারা দেহের শক্তির চাহিদা পূরণ , রোগ প্রতিরোধ , বৃদ্ধি ও ক্ষয়পূরণ করা ৷ অর্থ্যাৎ দেহ সুস্থ ও সবল রাখার প্রক্রিয়াকে পুষ্টি বলে৷ অপরদিকে খাদ্যের যেসব জৈব অথবা অজৈব উপাদান জীবের জীবনীশক্তির যোগান দেয় , তাদের একসঙ্গে পরিপেষক বলে ৷ যেমন :— গ্লুকোজ , খনিজ লবণ , ভিটামিন ইত্যাদি ৷


title: পুষ্টি

text: উদ্ভিদ মাটি ও পরিবেশ থেকে তার স্বাভাবিক বৃদ্ধি , শরীরবৃত্তীয় কাজ ও প্রজননের জন্য যেসব পুষ্টি উপাদান গ্রহণ করে তাই উদ্ভিদ পুষ্টি৷ উদ্ভিদের পুষ্টির উৎস বায়ু মণ্ডল, জল ও মাটি৷ এর ধরন দুটি,


title: পুষ্টি

text: এর অভাবজনিত রোগগুলো হলোঃ ক্লোরোসিস, পাতার শীর্ষ ও কিনারা হলুদ রং ধারণ, ডাইব্যাক, পাতা বিবর্ণ হওয়া, কচি পাতায় ক্লোরোসিস, পাতা বিকৃতি হয়।


title: পুষ্টি

text: প্রাণী বিভিন্ন উপাদান থেকে পুষ্টি পেয়ে থাকে ৷ আর এই উপাদান গুলো ৬ টি ৷ যথা:- আমিষ, শর্করা, স্নেহ পদার্থ, ভিটামিন, খনিজ লবণ ও পানি। এর অভাবজনিত রোগগুলো হলোঃ গলগন্ড, রাতকানা, রিকেটস, রক্তশূন্যতা


title: আন্তর্জাতিক ক্রিকেটে হাশিম আমলার শতরানের তালিকা

text: হাশিম আমলা হলেন একজন ক্রিকেটার যিনি দক্ষিণ আফ্রিকার হয়ে প্রতিনিধিত্ব করে থাকেন এবং জাতীয় টেস্ট ক্রিকেট দলের অধিনায়ক হিসেবে দায়িত্ব পালন করছেন। তিনি যথাক্রমে টেস্ট ক্রিকেটে ২৫টি (এক ইনিংসে ১০০ বা তার অধিক) এবং একদিনের আন্তর্জাতিকে ২৩টি শতক করেছেন। ২০১৫ সালের হিসাব অনুযায়ী তিনি দক্ষিণ আফ্রিকার হয়ে ৮২টি টেস্ট এবং ১১১টি ওডিআই ম্যাচ খেলেছেন; যেখানে তিনি যথাক্রমে টেস্টে ৬,৭৫৭ এবং ৫,৬১৬ রান করেছেন।


title: মহিলা সমিতি মঞ্চ

text: মহিলা সমিতি মঞ্চ বাংলাদেশের ঢাকার বেইলী রোডস্থ বাংলাদেশ মহিলা সমিতির ভবনের মধ্যে অবস্থিত মঞ্চ প্রযোজনার জন্য একটি মিলানায়তন। এটি স্বাধীনতা-উত্তর বাংলাদেশের নাট্যচর্চায় গুরুত্বপূর্ণ ভূমিকা পালন করছে।


title: মহিলা সমিতি মঞ্চ

text: গ্রুপ থিয়েটারের নাটক মঞ্চায়নের মাধ্যমে এই মিলানায়তনের যাত্রা শুরু হয়। দীর্ঘদিন বিভিন্ন থিয়েটার দলকে মঞ্চ প্রযোজনার সুযোগ দেয়ার মাধ্যমে এটি ঢাকার নাট্য শিল্পের দর্শক-শ্রেণী তৈরিতে উল্লেখযোগ্য ভূমিকা পালন করেছে। তবে এই মিলানায়তনে মাঝে মাঝে রাজনৈতিক সভা-সমাবেশও অনুষ্ঠিত হয়।


title: মহিলা সমিতি মঞ্চ

text: ১৯৭৩ সালে নাট্যচক্রের প্রযোজনায় জর্জ বার্নার্ড শ'-এর "দান্তের মৃত্যু" নাটকের মাধ্যমে এই মঞ্চের যাত্রা শুরু হয়। নাট্যচক্রের অন্যান্য প্রযোজনাগুলো হল, বনফুলের "নব সংস্করণ" (১৯৭৮), মনোজ মিত্রের "সাজানো বাগান" (১৯৮০) এবং বিজয় তালুকদারের "চুপ আদালত চলছে" (১৯৮৪)। ১৯৭৩ সালে নাগরিক নাট্য সম্প্রদায় মঞ্চস্থ করে "বিদগ্ধ রমনীকুল""তাইলে সংকট", "ক্রস পারপাস" এবং "নিষিদ্ধ পল্লীতে"। এছাড়াও বিভিন্ন নাট্যগোষ্ঠী যেমন; অরণ্যক নাট্যদল, ঢাকা থিয়েটার, নান্দনিক নাট্য সম্প্রদায়, ঢাকা পদাতিক, বাংলাদেশ উদীচী শিল্পগোষ্ঠী, বিবর্তন সাংস্কৃতিক কেন্দ্র, লোকনাট্য দল এবং ঢাকা লিটল থিয়েটার-সহ অন্যান্য নাটকদল বিভিন্ন সময় এই মিলানায়তনে তাদের নাটকের মঞ্চায়ন করেছে।


title: রুকসানা বেগম

text: রুকসানা বেগম (, জন্মঃ ১৫ অক্টোবর, ১৯৮৩) একজন বাংলাদেশী বংশদ্ভুত ব্রিটিশ কিক বক্সার। তিনি প্রাক্তন ব্রিটিশ নারী এটমওয়েট (৪৮-৫০ কেজি) মুয়ে থাই চ্যাম্পিয়ন এবং ব্রিটিশ মুয়ে থাই দলের অধিনায়ক।


title: রুকসানা বেগম

text: রুকসানা বেগম ১৯৮৩ সালের ১৫ অক্টোবর ইংল্যান্ডে একটি বাংলাদেশী পরিবারে জন্মগ্রহণ করেন। পরিবারের চার সন্তানের মধ্যে তিনি দ্বিতীয়।


title: রুকসানা বেগম

text: তিনি ২০০৬ সালে ইউনিভার্সিটি অব ওয়েস্টমিনিস্টার থেকে স্থাপত্যবিদ্যায় স্নাতক সম্পন্ন করেন।


title: রুকসানা বেগম

text: ২০০২ সালে, আঠারো বছর বয়সে রুকসানা বেগম কিক বক্সিং ক্লাসে যোগ দেন। শখের বশে কিক বক্সিং শুরু করলেও পরিবারের কাছে এই ব্যাপারটা গোপন রেখেছিলেন দীর্ঘ এক বছর। ২০০৬ সালে বিশ্ববদ্যালয় থেকে পাস করে তিনি পরিবারকে নিজের মুয়ে থাই চর্চার ব্যাপারে অবহিত করেন। ২০০৮ সালে রুকসানা বেগম প্রফেশনাল কিক বক্সার হিসেবে আত্মপ্রকাশ করেন।


title: রুকসানা বেগম

text: ২০১৮ সালের ১৭ই মার্চ রুকসানা পেশাগত মুষ্টিযুদ্ধের জগতে আত্মপ্রকাশ করেন। বুলগেরীয় বক্সার ইভাংকা ইভানোভার বিরুদ্ধে এই ম্যাচ লন্ডনে অনুষ্ঠিত হয়। প্রথম পেশাগত মুষ্টিযুদ্ধে ম্যাচটি ৩৮-৩৮ পয়েন্টে ড্র হয়।


title: সৈয়দ খান

text: সৈয়দ খান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: সৈয়দ খান

text: সৈয়দ খানের জন্ম দিনাজপুর জেলার পীরগঞ্জ উপজেলায়। তাঁর বাবার নাম আহমেদ সরদার এবং মায়ের নাম মজিদন নেছা। তাঁর স্ত্রীর নাম খাইরুন নেছা। এ দম্পতির দুই ছেলে, দুই মেয়ে।


title: সৈয়দ খান

text: ১৯৭১ সালের মুক্তিযুদ্ধে সময় এ দেশে বসবাসকারী অবাঙালিরা (বিহারী) ছিল পাকিস্তানিদের পক্ষে। তারা বেশির ভাগ পাকিস্তানিদের সক্রিয় সহযোগী হিসেবে কাজ করে। ব্যতিক্রমও ঘটেছে। কিছু অবাঙালি (তাদের সংখ্যা হাতেগোনা) বাঙালিদের পক্ষে ছিল। সৈয়দ খান ছিলেন তাঁদের মধ্যে একজন। তিনি মুক্তিযুদ্ধে বাংলাদেশের পক্ষে লড়াই করেছেন। তিনি ১৯৭১ সালে ইপিআরে কর্মরত ছিলেন কুড়িগ্রামের চিলমারীতে। কুড়িগ্রাম তখন রংপুর জেলার একটি মহকুমা। চিলমারী বিওপির বাঙালি ইপিআর সদস্যদের সঙ্গে তিনিও মুক্তিযুদ্ধে যোগ দেন। পরে মুক্তিবাহিনীর একজন যোদ্ধা হিসেবে ৬ নং সেক্টরের সাহেবগঞ্জ সাব সেক্টরের বিভিন্ন স্থানে পাকিস্তানিদের বিরুদ্ধে সাহসিকতার সঙ্গে লড়াই করেন সৈয়দ খান। দুটি যুদ্ধে বীরত্বপূর্ণ ভূমিকা রাখার জন্য তাঁকে বীর প্রতীক খেতাব দেওয়া হয়।


title: সৈয়দ খান

text: ১৯৭১ সালের ২৮ মার্চ কুড়িগ্রাম জেলার তিস্তা নদীর ওপরে রেল সেতুর ওপর ওত পেতে বসে ছিলেন সৈয়দ খানসহ একদল বাঙালি প্রতিরোধযোদ্ধা। তাঁরা বসে আছেন শত্রু পাকিস্তানি সেনাদের অপেক্ষায়। বিস্ময়কর হলো, সৈয়দ খান বাঙালি নন, অবাঙালি। বাংলাদেশের মুক্তিযুদ্ধে এ এক ব্যতিক্রমী ঘটনা। তারপর সেখানে আরও কয়েকটি দিন কেটে গেল। পরে ১ এপ্রিল আনুমানিক বেলা ১১টায় দূরে দেখা গেল একদল পাকিস্তানি সেনা। আসছে রংপুরের দিক থেকে। তারা কেউ বুঝতেই পারেনি, সেতুতে কেউ ওত পেতে আছে। তারা প্রতিরোধ যোদ্ধাদের গুলির আওতার মধ্যে আসামাত্র একসঙ্গে গর্জে উঠল সব অস্ত্র। পাকিস্তানি সেনাদের সামনে ছিল তাদের এক মেজর এবং এক বাঙালি পুলিশ কর্মকর্তা। তারা প্রতিরোধের কোনো সুযোগই পেল না। মেজর ও বাঙালি পুলিশ কর্মকর্তাসহ চার-পাঁচজন সঙ্গে সঙ্গে নিহত হলো। তারপর শুরু হলো ভয়াবহ যুদ্ধ। সৈয়দ খানসহ অন্য বাঙালি যোদ্ধারা বীরত্বের সঙ্গে যুদ্ধ করে পাকিস্তানিদের সেখান থেকে তাড়িয়ে দিলেন।


title: মাদ্রাজ প্রমাণ সময়

text: মাদ্রাজ প্রমাণ সময় ছিল ব্রিটিশ ভারতে ইস্ট ইন্ডিয়া কোম্পানির প্রথম সরকারি জ্যোতির্বিদ জন গোল্ডিংহ্যাম কর্তৃক ১৮০২ সালে প্রবর্তিত একটি সময় অঞ্চল। তিনি মাদ্রাজের সময়কে গ্রিনিচ গড় সময়ের ৫ ঘণ্টা ২১ মিনিট ১৪ সেকেন্ড অগ্রবর্তী বলে গণনা করেন। এটিকে -এর ৯ মিনিট অগ্রবর্তী এবং কলকাতা প্রমাণ সময়ের ৩৩ মিনিট ২০ সেকেন্ড পশ্চাদবর্তী বলে বর্ণনা করা হয়। এর ফলে এটিকে ইউটিসি+৫:২১ ধরা হয়। ভারতের স্বাধীনতার আগে এটি ছিল ভারতীয় প্রমাণ সময়ের সবচেয়ে নিকটবর্তী সময় অঞ্চল।


title: মাদ্রাজ প্রমাণ সময়

text: ১৮৮৪ সালে সরকারি ভাবে বোম্বাই প্রমাণ সময় ও কলকাতা প্রমাণ সময় চালু হলে পরে রেলওয়ে কোম্পানিগুলি মাদ্রাজ প্রমাণ সময়কে দুই সময় অঞ্চলের মধ্যবর্তী একটি সময় অঞ্চল হিসেবে গণনা করত। এই জন্য এই সময় অঞ্চলকে ভারতের রেলওয়ে সময়ও বলা হয়।


title: ২০০২ কলকাতা আমেরিকান কালচারাল সেন্টার জঙ্গি হানা

text: ২০০২ সালের ২২ জানুয়ারি ভারতের পশ্চিমবঙ্গ রাজ্যের রাজধানী কলকাতার আমেরিকান কালচারাল সেন্টারে একটি ইসলামি জঙ্গি হানায় চার জন পুলিশ কনস্টেবল ও একজন বেসরকারি নিরাপত্তা কর্মী নিহত হন এবং ২০ জন লোক আহত হন। কলকাতার আমেরিকান কালচারাল সেন্টারে একটি গ্রন্থাগার, আমেরিকান দূতাবাসের জনসংযোগ কার্যালয়, একটি মুদ্রণ বিভাগ ও একটি সাংস্কৃতিক শাখা অবস্থিত।


text: ভারতীয় সময় সকাল ৬টা ১৫ মিনিট নাগাদ দুই জঙ্গি শাল মুড়ি দিয়ে মোটরসাইকেল চেপে আমেরিকান সেন্টার ভবনে প্রবেশের চেষ্টা করে। তারা চেকপয়েন্টে না থেমে একটি একে-৪৭ বন্দুক থেকে পুলিশ কর্মীদের দিকে গুলি ছুঁড়তে শুরু করে। পুলিশেরাও পালটা গুলি চালায়। মৃত চার পুলিশ কর্মী কলকাতা পুলিশের কনস্টেবল। অপর এক মৃত নিরাপত্তা কর্মী বেসরকারি নিরাপত্তা সংস্থা গ্রুপ ফোরের কর্মী। জঙ্গি হানায় মৃত কনস্টেবলরা হলেন পীযূষ সরকার, উজ্জ্বল বর্মণ, সুরেশ হেমব্রম ও অনুপ মণ্ডল। এঁরা কলকাতা শসস্ত্র পুলিশ বাহিনীর পঞ্চম ব্যাটেলিয়নের কর্মী ছিলেন।


text: দুটি সংগঠন এই হামলার দায় স্বীকার করে। হরকত-উল-জিহাদ-আল-ইসলামি (হুজি) সদস্য ফারহান মালিক হামলার দায় নিয়ে বলেন, এই হামলা “আমেরিকার অশুভ সাম্রাজ্যের” বিরুদ্ধে প্রতিবাদ। অন্যদিকে আসিফ রাজা কম্যান্ডো নামে আরেক ইসলামি জঙ্গি গোষ্ঠীর সদস্যও এই হামলার দায় স্বীকার করেন। কলকাতার বিশিষ্ট জুতো ব্যবসায়ী পার্থপ্রতিম রায়বর্মণের অপহরণ মামলাতেও ফারহান মালিক পুলিশের ‘ওয়ান্টেড’ তালিকাভুক্ত ছিলেন।


text: এই জঙ্গি হানার চারদিন পর সালিম ও জাহিদ নামে দুই জন জঙ্গি ঝাড়খণ্ড রাজ্যের হাজারিবাগে দিল্লি পুলিশের একটি দলের সঙ্গে সংঘর্ষে নিহত হন। এই দুই জঙ্গির মৃত্যুকালীন জবানবন্দী থেকে পুলিশ জানতে পারে, আমেরিকান সেন্টারে জঙ্গি হানার সঙ্গে আফতাব আনসারি জড়িত।


text: ২০০২ সালের ২৩ জানুয়ারি দুবাই থেকে এই জঙ্গি হানার প্রধান অভিযুক্ত আফতাব আনসারি ওরফে ফারহান মালিক গ্রেফতার হন। ২০০২ সালের ৯ ফেব্রুয়ারি তাঁকে ভারতে নিয়ে আসা হয়। আনসারি পাকিস্তানি ভ্রমণ নথি নিয়ে ঘুরছিলেন। তাঁর পাসপোর্ট নম্বর ছিল জে ৮৭২১৪২। এটি ২০০০ সালের ফেব্রুয়ারি মাসে লাহোর থেকে ইস্যু করা হয়েছিল। এই পাসপোর্টে তার নাম ছিল শাফিক মোহাম্মদ রানা।


text: ২০০৫ সালের ২৮ এপ্রিল বিশেষ সি.বি.আই আদালত আফতার আনসারি ও অন্য ছয় জঙ্গিকে এই হানার জন্য দোষী সাব্যস্ত করে। ভারতীয় দণ্ডবিধির ১২১ নং ধারা অনুসারে, রাষ্ট্রের বিরুদ্ধে যুদ্ধ ঘোষণার অপরাধে আফতাব আনসারি ও জামিলুদ্দিন নাসিরের মৃত্যুদণ্ড হয়। অন্য ছয় দোষীর নাম হল রেহান আলম, মাশারাত হোসেন, আদিল হাসান, হসরত আলম ও শাকির আখতার।


text: ২০১০ সালের ৫ ফেব্রুয়ারি কলকাতা হাইকোর্ট আফতাব আনসারি ও আমিলুদ্দিন নাসিরের মৃত্যুদণ্ডের নির্দেশে স্থগিতাদেশ জারি করে। তৎসহ অন্য তিন অভিযুক্তের ফাঁসির বদলে সাত বছরের কারাদণ্ড জারি করা হয়।


title: গোল তালাব

text: গোল তালাব (; বাংলা অর্থ: "গোলাকার পুকুর")। পুরান ঢাকার ইসলামপুরে আহসান মঞ্জিল এর উত্তর-পশ্চিম দিকে ও বুড়িগঙ্গা নদীর উত্তর-পশ্চিম দিকে ডিম্বাকৃতির গোল তালাব এর অবস্থান।


title: ইন্দাস সমষ্টি উন্নয়ন ব্লক

text: ইন্দাস সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর মহকুমার একটি প্রশাসনিক বিভাগ। এই ব্লকটি ইন্দাস থানার অন্তর্গত। ব্লকের প্রধান কার্যালয় ইন্দাসে অবস্থিত।


title: ইন্দাস সমষ্টি উন্নয়ন ব্লক

text: ইন্দাস ব্লকটি অক্ষ-দ্রাঘিমাংশে অবস্থিত। এই ব্লকের আয়তন ২৫৫.১০ বর্গ কিলোমিটার।


title: ইন্দাস সমষ্টি উন্নয়ন ব্লক

text: ইন্দাস ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: আকুই ১, আকুই ২, দিঘলগ্রাম, ইন্দাস ১, ইন্দাস ২, কারিসুন্দা, মঙ্গলপুর, রোল ও সাহাপুর।


title: ইন্দাস সমষ্টি উন্নয়ন ব্লক

text: ২০০১ সালের জনগণনা অনুসারে, ইন্দাস ব্লকের জনসংখ্যা ১৫২,৮২৯। এর মধ্যে ৭৮,৩২৪ জন পুরুষ এবং ৭৪,৫০৫ জন মহিলা। ১৯৯১-২০০১ দশকে ইন্দাস ব্লকের জনসংখ্যা বৃদ্ধির হার ১৫.৪৮%।


title: ভারতীয় শতাব্দী

text: ভারতীয় শতাব্দী বা (ভারতের শতাব্দী) একটি এমন একটি ধারণা যার মাধ্যমে বোঝানো হয় যে একবিংশ শতাব্দীতে সম্ভবত ভারতের প্রাধান্য সর্বাধিক হবে। উল্লেখ্য, বিংশ শতাব্দীকে প্রায়শই আমেরিকান শতাব্দী এবং ঊনবিংশ শতাব্দীকে ব্রিটিশ শতাব্দী বলে চিহ্নিত করা হয়।


title: ভারতীয় শতাব্দী

text: বিশেষজ্ঞদের মত, গণমাধ্যমের সূত্র ও অর্থনীতি ঐতিহাসিক অ্যাঙ্গাস ম্যাডিসনের গ্রন্থ "দ্য ওয়ার্ল্ড ইকোনমি: আ মিলেনিয়াল পারসপেক্টিভ" অনুসারে, ১ খ্রিস্টাব্দ থেকে ১০০০ খ্রিস্টাব্দ পর্যন্ত ভারত ছিল বিশ্বের বৃহত্তম অর্থনৈতিক শক্তি। এছাড়াও, যেসময় চীন বিশ্বের প্রধান অর্থনৈতিক শক্তিতে পরিণত হয়, সেই সময়ও ভারত ছিল বিশ্বের দ্বিতীয় বৃহত্তম অর্থনৈতিক শক্তি। বিশ্বের আয়ে ভারতের অংশ ১৭০০ সালে ২৭% (এই সময় ইউরোপের অংশ ছিল ২৩%) থেকে ১৯৫০ সালে নেমে হয় ৩%।


title: ভারতীয় শতাব্দী

text: সপ্তদশ শতাব্দীতে বিশ্বের জিডিপির ৬০-৭০ শতাংশ ছিল ভারত ও চীনের।


title: ভারতীয় শতাব্দী

text: একাধিক অর্থনৈতিক ঐতিহাসিক অভিযোগ করে থাকেন, বিদেশি শাসন ভারতের অর্থনৈতিক অবক্ষয়ের মূল কারণ। কারণ, এই সময় ভারতীয় শিল্পগুলিতে বিনিয়োগের পরিমাণ সীমিত হয়ে পড়েছিল।


title: ভারতীয় শতাব্দী

text:
ভারতকে একটি ‘সাম্ভব্য সুপারপাওয়ার’ হিসেবে গণ্য করা হয়। এর কারণ হিসেবে দক্ষিণ এশিয়ার রাজনৈতিক, অর্থনৈতিক, সামরিক, সাংস্কৃতিক ও জনপরিসংখ্যান-সংক্রান্ত সব ক্ষেত্রে ভারতের স্বাভাবিক আধিপত্যকে দর্শানো হয়। দক্ষিণ এশিয়ার জংসংখ্যার ৭৭% ভারতের অধিবাসী, জিডিপির ৭৫% ভারতের, অঞ্চলের ৭৭% ভারতের অন্তর্ভুক্ত, ৮০% সামরিক বাজেট ভারতে ব্যয়িত হয় এবং সামরিক বাহিনীর ৮২% ভারতের। জনসংখ্যাবহুল গণতন্ত্র এই দেশের প্রাধান্যের একটি অন্যতম প্রধান কারণ। ভারত দক্ষিণ এশিয়ার বৃহত্তম অর্থনৈতিক শক্তি। এদেশের জিডিপি বৃদ্ধির হার ৯.২%, যা যথেষ্ট ভাল হার বলে বিবেচিত হয়। রাজনৈতিক বিশেষজ্ঞ সি. রাজা মোহনের মতে:
"India's omnidirectional engagement with the great powers has paid off handsomely. Never before has India had such expansive relations with all the major powers at the same time—a result not only of India's increasing weight in the global economy and its growing power potential, but also of New Delhi's savvy and persistent diplomacy."


title: ভারতীয় শতাব্দী

text: ভারতের জনসংখ্যার বিশালতা ও সুস্থায়িত্ব এবং আর্থিক ও সামরিক ক্ষেত্রগুলির দ্রুত বর্ধনশীলতার জন্য এই দেশকে একটি উঠতি শক্তি হিসেবে গণ্য করা হয়। ভারতের নিরাপত্তা বাজেট দক্ষিণ এশিয়া অঞ্চলে বৃহত্তম। সেই জন্য ভারত সামরিক অস্ত্র ও আন্তঃমহাদেশীয় ব্যালিস্টিক ক্ষেপণাস্ত্র নির্মাণ এবং দুটি এয়ারক্র্যাফট ক্যারিয়ার পরিচালনায় সক্ষম। ভারত সফলভাবে ব্যালিস্টিক ক্ষেপণাস্ত্র কর্মসূচিও গ্রহণ করতে সক্ষম হয়েছে এবং ভারত চতুর্থ দেশ যারা এই কর্মসূচি সফলভাবে গ্রহণ করতে পেরেছে। ২০০৭ সালে ভারত চতুর্থ রাষ্ট্র হিসেবে মানবচালিত মহাকাশ যাত্রার উদ্দেশ্যে অ্যাটমোস্পেরিক রেন্ট্রি সম্পূর্ণ করেছে, যা এই দেশের বৈজ্ঞানিক অগ্রগতির একটি সূচক। এছাড়াও ভারত সফলভাবে চাঁদে ও মঙ্গল গ্রহে মহাকাশযান পাঠিয়েছে।


title: ভারতীয় শতাব্দী

text: প্রযুক্তির ক্ষেত্রে বিনিয়োগ ও শিক্ষাব্যবস্থার উন্নতির ফলে ভারতে অনেক শিল্পও স্থাপিত হয়েছে। তবে বিশেষজ্ঞদের মতে সুপারপাওয়ার হয়ে উঠতে গেলে ভারতকে এখনও বেশ কিছু অর্থনৈতিক, রাজনৈতিক ও সামাজিক সমস্যার সমাধান করতে হবে।


title: আব্দুস সালাম তালুকদার

text: আব্দুস সালাম তালুকদার (জন্ম: ৪ নভেম্বর, ১৯৩৬ - মৃত্যু: ২০ আগস্ট, ১৯৯৯) বাংলাদেশের একজন আইনজীবী ও রাজনীতিবিদ ছিলেন। তিনি বিএনপির মহাসচীব ও সরকারের এলজিআরডি মন্ত্রী ছাড়াও রাষ্ট্রপতি জিয়াউর রহমানের আইন, বিচার ও সংসদ বিষয়ক প্রতিমন্ত্রীসহ সরকারের গুরুত্বপূর্ণ অনেক দায়িত্ব পালন করেন। বাংলাদেশ জাতীয়তাবাদী দলের প্রতিষ্ঠাতাদের মধ্যে তিনি ছিলেন অন্যতম। তিনি ছিলেন চারদলীয় ঐক্যজোটের অন্যতম প্রতিষ্ঠাতা এবং সফলতার সাথে চারদলীয় লিঁয়াজো কমিটির চেয়ারম্যানের দায়িত্ব পালন করেন। ১৯৯০-এর স্বৈরাচার বিরোধী আন্দোলনে রাজপথে ব্যারিষ্টার আব্দুস সালাম তালুকদার গুরুত্বপূর্ণ ভূমিকা পালন করেন।


title: আব্দুস সালাম তালুকদার

text: আব্দুস সালাম তালুকদার ১৯৩৬ সালের ৪ নভেম্বর জামালপুর জেলার সরিষাবাড়ী উপজেলার মুলবাড়ী গ্রামের সম্ভ্রান্ত তালুকদার পরিবারে জন্মগ্রহন করেন। তাঁর পিতা রিয়াজ উদ্দিন তালুকদার জামালপুর জেলার মধ্যে একজন দানশীল ও ধার্মিক ব্যক্তি ছিলেন।


title: আব্দুস সালাম তালুকদার

text: ব্যারিস্টার আব্দুস সালাম তালুকদার বিএনপির মহাসচিব ও সরকারের এলজিআরডি মন্ত্রী ছাড়াও শহীদ রাষ্ট্রপতি জিয়াউর রহমানের আইন, বিচার ও সংসদ বিষয়ক প্রতিমন্ত্রীসহ সরকারের গুরুত্বপূর্ণ অনেক দায়িত্ব পালন করেন। বিএনপির প্রতিষ্ঠাতাদের মধ্যে তিনি ছিলেন অন্যতম। স্বৈরাচারী এরশাদের বিরুদ্ধে আন্দোলনরত চারদলীয় ঐক্যজোটের রূপকার ও সফলতার সঙ্গে চারদলীয় লিয়াজো কমিটির চেয়ারম্যানের দায়িত্ব পালন করেন। ৯০’র স্বৈরাচারবিরোধী আন্দোলনে রাজপথেও তিনি গুরুত্বপূর্ণ ভূমিকা পালন করেন ।


title: আব্দুস সালাম তালুকদার

text: ১৯৯৯ সালের ২০ আগস্ট হার্টের বাইপাস সার্জারি করানোর জন্য সিঙ্গাপুরের উদ্দেশে রওনা হওয়ার পথে শাহজালাল আন্তর্জাতিক বিমানবন্দরে হৃদযন্ত্রের ক্রিয়া বন্ধ হয়ে মৃত্যুবরণ করেন ।


title: আবদুল হামিদ

text: শহীদ আবদুল হামিদ (মার্চ ৪, ১৯৫০ - নভেম্বর ১৯, ১৯৭১) বাংলাদেশের স্বাধীনতা যুদ্ধের কক্সবাজার জেলার অন্যতম সংগঠক। তিনি গেরিলা যুদ্ধের নেতৃত্ব দেন এবং তাঁকে গ্রেপ্তার করে অমানুষিক নির্যাতন করে হত্যা করা হয়। দেশের জন্য প্রাণ উৎসর্গ করে তিনি শহীদ উপাধিতে ভূষিত হন।


title: আবদুল হামিদ

text: শহীদ আবদুল হামিদ কক্সবাজার জেলার চকরিয়া উপজেলার মাতামুহুরি নদী বিধৌত তিনদিকে পাহাড় ঘেরা অপূর্ব সৌন্দর্যমন্ডিত উপত্যকাসম বমু বিলছড়ি গ্রামের এক সম্ভ্রান্ত বাঙালি মুসলিম পরিবারে ১৯৫০ সালের ৪ মার্চ জন্মগ্রহন করেন। তাঁর পিতার নাম আবদুল ফাত্তাহ মাস্টার এবং মাতার নাম গুলফরাজ খাতুন। তিনি সম্মান শ্রেণি পর্যন্ত পড়ালেখা করেন। প্রথমে তাঁকে বিলছড়ি সরকারি প্রাথমিক বিদ্যালয়ের সরাসরি দ্বিতীয় শ্রেণিতে ভর্তি করা হয়। এরপর তিনি ইলিশিয়া জমিলা বেগম উচ্চ বিদ্যালয় থেকে এসএসসিতে প্রথম বিভাগে উত্তীর্ণ হন। এসএসসি পাশ করার পর তিনি চট্টগ্রাম সরকারি বাণিজ্য কলেজ এ ভর্তি হন। এই কলেজ থেকে তিনি এইচএসসিতে কুমিল্লা বোর্ডে দশম স্থান লাভ করেন। এরপর তিনি একই কলেজে সম্মান শ্রেণিতে ভর্তি হন। তিনি সম্মান চূড়ান্ত পরীক্ষার কয়েকটি পত্র দিতে পারেননি মুক্তি সংগ্রামে জড়িয়ে পড়াতে। পরে দেশ স্বাধীন হওয়ার পর গড় নিয়মে ফলাফল ঘোষণা করা হলে দেখা যায় তিনি প্রথম শ্রেণিতে উত্তীর্ণ হয়েছেন।


title: আবদুল হামিদ

text: শহীদ আবদুল হামিদ বাংলাদেশের স্বাধীনতা যুদ্ধ শুরু হলে তিনি সহ আরও চারজন মিলে দেশকে শত্রুমুক্ত করার অভিলাষে ভারত এর মিজোরাম রাজ্যের দেমাগ্রীতে গেরিলা প্রশিক্ষণের জন্য চলে যান। সেখানে তিনি ভারতীয় সেনাবাহিনীর অধীনে স্বল্পকালীন গেরিলা প্রশিক্ষণ গ্রহণ করেন। আগস্ট মাসের মাঝামাঝি সময়ে তিনি চট্টগ্রামে ফিরে আসেন। ভারত থেকে আসার সময় তাঁকে গেরিলা দলের কমান্ডার নিযুক্ত করা হয়। দেশে ফিরেই তিনি গেরিলা তৎপরতা শুরু করেন। প্রথমেই তিনি চকরিয়া থানায় অবস্থিত হানাদার শত্রুঘাঁটিতে বেশ কয়েকটি দুঃসাহসিক গেরিলা অভিযান চালিয়ে শত্রুদের জানমালের ব্যাপক ক্ষয়ক্ষতি করেন। ইতিমধ্যে ইপিআর এবং নিজের দল নিয়ে হামিদ বরতমান বান্দরবান জেলার অন্তর্গত লামা থানা আক্রমণ করে বিরাট সাফল্য অর্জন করেন। শত্রুসেনার সমস্ত অস্ত্রশস্ত্র তাদের হস্তগত হয়। এই অস্ত্রশস্ত্রের মধ্যে ছিল ৩৮টি থ্রি নট থ্রি রাইফেল ও ৩৭০০ রাউন্ড গুলি। ওই অপারেশনে ১ জন রাজাকার নিহত ও ২ জন পুলিশ ধৃত হয়। পরে সেই পুলিশ সদস্যরাও তাঁদের দলে যোগ দেন। লামা থানা অপারেশনের পর আবদুল হামিদ অন্য আরেকটি গেরিলা গ্রুপের সাথে দেখা করতে আজিজনগর যান। সেখান থেকে ফেরার সময় জঙ্গলি পথে পিছলে পড়ে তাঁর পা মচকে যায়। আহত পা নিয়ে তিনি মায়ের সাথে দেখা করতে বাড়ি যান। উল্লেখ্য তাঁর কাছে আগে খবর এসছিল তাঁর মা অসুস্থ। হামিদের সাথে প্রশিক্ষণপ্রাপ্ত 'মুছা' নামক একজন মুক্তিবাহিনীর ছদ্মবেশে হানাদারদের সহযোগীর ভূমিকা গ্রহণ করে। ৪ নভেম্বর সে তার বাবা এবং অন্য একজন অবসরপ্রাপ্ত মেজরকে সাথে নিয়ে তৎকালীন 'ফুরুইক্ষা' বাহিনির সহযোগিতায় হামিদের অবস্থান বমু বিলছড়ির বাড়িতে হানা দেয়। হামিদকে ধরার জন্য তারা এগিয়ে এলে হামিদ অন্ধকারে তাঁর রিভলভারটি না পেয়ে গ্রেনেড চার্জ করেন। কিন্তু দুঃখজনকভাবে ডিটোনেটর সঠিকভাবে না লাগায় গ্রেনেড বিস্ফোরিত হলো না। হামিদ তাঁর ভগ্নিপতি আজমল হোছাইন এবং বড় ভাই তমিজউদ্দিনসহ ধরা পড়লেন।


title: আবদুল হামিদ

text: গ্রেপ্তার করে তাঁদেরকে লামা থানার দক্ষিণ পাশে চম্পাতলী প্রাইমারি স্কুল ঘরে এনে যারপরনাই অত্যাচার করা হয়। সেখানে একদিন রাখার পর কক্সবাজার থেকে ২ প্লাটুন পিসি আর্মস ফোর্স আনা হয় তাঁদের নেয়ার জন্য। সন্ধ্যার আগে তাঁদের নিয়ে ৪টি নৌকা আর্মি সহ রওনা দেয়। নৌকা চারটি খুব সাবধানে কাকারার মাঝের ফাঁড়ি পৌঁছে। কাকারা থেকে তাঁদেরকে গাড়িতে তোলা হয়। রাত বারোটার দিকে কনভয়টি কক্সবাজার সার্কিট হাউজে পৌছায়। তাঁদেরকে একটি কক্ষে তালা বদ্ধ করে রাখা হয়। রাত একটার দিকে শুরু হয় অকথ্য নির্যাতন। পা উপরের দিকে ছাদের রডের সাথে বেঁধে মাথা নিচের দিকে নিয়ে অমানুষিক নির্যাতন করা হত। জিজ্ঞেস করা হত সহযোগী মুক্তিযোদ্ধাদের নাম, ঠিকানা, অস্ত্রশস্ত্র ও গোলাবারুদ সম্পর্কে। হামিদ থাকতেন নির্বিকার। মুখে শুধু বলতেন, 'জয় বাংলা, এদেশ স্বাধীন হবেই!' তাঁর বড় ভাই তমিজউদ্দিন প্রাইমারি স্কুলের শিক্ষক থাকার প্রমান মেলাতে তাকে ছেড়ে দেয়া হয়। আর একসপ্তাহ পর ভগ্নিপতি আজমল হোছাইনকে কারাগারে পাঠানো হয় এবং হামিদকে টেকণাফ নিয়ে যাওয়া হয়। সেখানকার বধ্যভূমিতে ১৯ নভেম্বর শুক্রবার তাঁকে জবাই করে হত্যা করা হয়।


title: আবদুল হামিদ

text: ১৯৭১ সালের ১৬ ডিসেম্বর দেশ স্বাধীন হলে হামিদের স্বজন এবং সহযোদ্ধারা পুরো কক্সবাজার চষে বেড়াতে লাগলেন তাঁর লাশ উদ্ধারের জন্য। অনেক খোঁজার পর টেকণাফের একটি বধ্যভূমি থেকে অগুনতি পঁচা লাশের মধ্য থেকে খয়েরি পাঞ্জাবির চিহ্ন সমেত হামিদের মস্তকবিহীন লাশ উদ্ধার করা হয়। ২৪ ডিসেম্বর শুক্রবার চকরিয়ার কাকারা ইউনিয়নের শাহ উমর (রহঃ) এর মাজার সংলগ্ন কবরস্থানে শহীদ আবদুল হামিদকে সম্পূর্ণ সামরিক কায়দায় ২১ বার তোপধ্বনির মাধ্যমে সমাহিত করা হয়। তাঁর সমাধিফলকে লিখা আছে 'যাঁদের রক্তে মুক্ত এ দেশ তাঁদেরই একজন শহীদ আবদুল হামিদ।'


title: ময়ূরঝর্ণা এলিফ্যান্ট রিজার্ভ

text: ময়ূরঝর্ণা এলিফ্যান্ট রিজার্ভ হল পূর্ব ভারতের একমাত্র এলিফ্যান্ট রিজার্ভ। এটি পশ্চিমবঙ্গ রাজ্যের পশ্চিম মেদিনীপুর ও বাঁকুড়া জেলায় অবস্থিত। এই এলিফ্যান্ট রিজার্ভের আয়তন ৪১৪.০৬ বর্গ কিলোমিটার এবং সংলগ্ন ১৪৩৬ বর্গ কিলোমিটার অঞ্চলকে এই রিজার্ভের ‘প্রভাবিত অঞ্চল’ ঘোষণা করা হয়েছে। এই রিজার্ভের হাতির সংখ্যা ১৯৮৭ সালে ছিল ৪৭। ২০১০ সালে এই সংখ্যা বেড়ে হয় ১১৮। ২০০২ সালে পশ্চিমবঙ্গ সরকার এটিকে একটি রিজার্ভ ঘোষণা করে।


title: ময়ূরঝর্ণা এলিফ্যান্ট রিজার্ভ

text: ময়ূরঝর্ণা এলিফ্যান্ট রিজার্ভ পশ্চিমবঙ্গ বন দফতরের পশ্চিম মেদিনীপুর বিভাগের কাঁকড়াঝোড়, ময়ূরঝর্ণা, বাঁশপাহাড়ি ও ভুলাবেদা বন (১৩১.৫০ বর্গ কিলোমিটার এলাকা) এবং কংসাবতী সয়েল কনজারভেশন বিভাগ-২-এর পোপো, বারুদি, কুইলাপাল (পি) ইত্যাদি বন ব্লক (৮৮.৫০ বর্গ কিলোমিটার), পশ্চিম মেদিনীপুর বিভাগের সেয়ারবিন্দা, উদালচুয়া, জলপুকুরিয়া ও বেলপাহাড়ি বন ব্লক (৬৪.৫৬ বর্গ কিলোমিটার) এবং কংসাবতী সয়েল কনজারভেশন বিভাগ-২-এর কুইলাপাল (পি), নান্না, ধাদকা ও কুচিপাড়া বন ব্লক (৩৮ বর্গ কিলোমিটার) এবং বাঁকুড়া (দক্ষিণ) বিভাগের রানিবাঁধ, মোটগোদা (পি) চেন্দোপাথর ইত্যাদি বন ব্লক (৯১.৫০ বর্গ কিলোমিটার) নিয়ে গঠিত।


title: সিরিল সিকদার

text: এডভোকেট সিরিল সিকদার (Advocate Cyril Sikder) নেপালএ রাষ্টদূত ছিলেন। আওয়ামী লীগ সরকার ২০০১ সালে তাকে এই দায়িত্ব আসিন করেছিলেন। তিনি একজন কাথলিক খ্রীস্টান। উল্লেখ করার মত বিষয় হলো: তিনিই সংখ্যালঘু খ্রীস্টানদের মধ্যে প্রথম কোন ব্যক্তি যিনি এজন রাষ্টদূত এর মত গুরুত্বপূর্ণ দায়িত্ব পেয়েছিলেন।


title: সিরিল সিকদার

text: তিনি বাংলাদেশ হিন্দু-বৌদ্ধ-খ্রিস্টান ঐক্য পরিষদের সভাপতির দায়িত্ব পালন করেছেন অনেক দিন। তিনি অসুস্থ্য থাকা অবস্থায় ২২ ফেব্রুয়ারি ২০১৫ সালে ঢাকায় নিজ বাসায় মারা যান। মৃত্যুকালে তার বয়স হয়েছিল ৭৮ বছর। তিনি অনেক স্পষ্টবাদী ব্যক্তি ছিলেন।


title: সিরিল সিকদার

text: ১৯৩৮ সালের ৪ সেপ্টেম্বর বরিশালের বাবুগঞ্জের উত্তর দেহেরগতি গ্রামে সিকদার পরিবারে তার জন্ম হয়। তার পিতা ললিত ফ্রান্সিস সিকদার স্থানীয় সেন্ট আলফ্রেড উচ্চ বিদ্যালয়ের শিক্ষক ছিলেন। মাতা তেরেজা সুধীরাবালা সিকদার। পাঁচ ভাই-বোনের মধ্য তিনি ছিলেন তৃতীয়।তার স্ত্রীর নাম মাগারেট সিকদার। তাদের ৪ মেয়ে ও ১ ছেলে।


title: সিরিল সিকদার

text: বরিশালের সেন্ট আলফ্রেড উচ্চ বিদ্যালয় থেকে মাধ্যমিক পাস করে ঢাকায় আসেন। ঢাকায় উচ্চ মাধ্যমিক ও এলএলবি পাস করে ঢাকায় ও চট্টগ্রামে বিভিন্ন প্রতিষ্ঠানে চাকুরী করেন।১৯৭২ সাল থেকে তিনি আইন পেশার সাথে জড়িত হন।


title: সিরিল সিকদার

text: এডভোকেট সিরিল সিকদার ১৯৮৮ সালে বাংলাদেশ হিন্দু-বৌদ্ধ-খ্রিস্টান ঐক্য পরিষদের প্রতিষ্ঠাকালীন সময়ে তিনি অত্যন্ত গুরুত্বপূণ দায়িত্ব পালন করেছেন। এই সংগঠনের ৬ জন আহ্বায়কের মধ্যে তিনি ছিলেন অন্যতম। তিনি সংখ্যালঘু সম্প্রদায়ের হয়েও বৃহত্তর মুসলিম সমাজে ব্যপক সুপরিচিত ছিলেন। তিনি সুপ্রিম কোট এর আইন জীবী ছিলেন।এছাড়া তিনি বাংলাদেশ আওয়ামী লীগ এর উপদেষ্টাও ছিলেন। তিনি খ্রীস্টানদের ধমীয় প্রতিষ্ঠানের আইনী পরামশ দিতেন। তিনি সব চেয়ে বেশি সুপরিচিত ছিলেন বাংলাদেশ হিন্দু-বৌদ্ধ-খ্রিস্টান ঐক্য পরিষদের হয়ে সংখ্যালঘুদের পক্ষে কাজ করে। রাজনীতি করার জন্য তিনি ১৯৯৬ সালে মাসাধিককাল কারান্তরালেও কাটিয়েছেন। ৯০-এর দশকে তিনি বাংলাদেশ খ্রীষ্টান এসোসিয়েশনের সভাপতিও ছিলেন।


title: ২০১৫ আইসিসি বিশ্ব টুয়েন্টি২০ বাছাইপর্ব

text: ২০১৫ আইসিসি বিশ্ব টুয়েন্টি২০ বাছাইপর্ব () ২০১৬ সালের আইসিসি বিশ্ব টুয়েন্টি প্রতিযোগিতায় অংশগ্রহণের লক্ষ্যে ৬-২৬ জুলাই ২০১৫ তারিখে নেদারল্যান্ডস ও স্কটল্যান্ডে যৌথভাবে অনুষ্ঠিত হয়। এটি আইসিসি বিশ্ব টুয়েন্টি২০ বাছাইপর্ব প্রতিযোগিতার ৫ম আসর। আন্তর্জাতিক ক্রিকেট কাউন্সিলের নির্দেশনায় এ প্রতিযোগিতাটি আইসিসি বিশ্ব টুয়েন্টি২০ প্রতিযোগিতায় যোগ্যতা অর্জনের অংশবিশেষ। অংশগ্রহণকারী ১৪ দলের মধ্যে ৫১টি খেলা অনুষ্ঠানের সিদ্ধান্ত নেয়া হয়েছে যা সর্বশেষ আসরে ১৬ দলের মধ্যে ৭২ খেলার আয়োজন করা হয়েছিল। এ প্রতিযোগিতাটি আইসিসি বিশ্ব টুয়েন্টি২০ বাছাইপর্বের অংশবিশেষ। শীর্ষস্থানীয় ছয় দল ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের সুযোগ পাবে।


title: ২০১৫ আইসিসি বিশ্ব টুয়েন্টি২০ বাছাইপর্ব

text: বৃষ্টির কারণে চূড়ান্ত খেলায় মাঠে কোন বল গড়ায়নি। ফলে স্কটল্যান্ড ও নেদারল্যান্ডস দল যৌথভাবে ট্রফি ভাগাভাগি করে নেয়।


title: ২০১৫ আইসিসি বিশ্ব টুয়েন্টি২০ বাছাইপর্ব

text:
নিম্নবর্ণিত দলসমূহ প্রতিযোগিতায় অবতীর্ণ হয়:-
অংশগ্রহণকারী ১৪-দল থেকে শীর্ষ ৬-দল ২০১৬ সালের আইসিসি বিশ্ব টুয়েন্টি২০ প্রতিযোগিতার প্রথম রাউন্ডে খেলবে। সেখানে দলগুলো ৩০ এপ্রিল, ২০১৪ তারিখে প্রকাশিত আইসিসি টুয়েন্টি২০ আন্তর্জাতিক চ্যাম্পিয়নশীপের ৯ম ও ১০ স্থানে অবস্থানকারী বাংলাদেশ ও জিম্বাবুয়ের সাথে প্রতিদ্বন্দ্বিতায় অবতীর্ণ হবে।


title: ২০১৫ আইসিসি বিশ্ব টুয়েন্টি২০ বাছাইপর্ব

text: ২০১৬ আইসিসি বিশ্ব টুয়েন্টি২০ এবং ২০১৯ আইসিসি বিশ্ব টুয়েন্টি২০ বাছাইপর্বের জন্য নির্বাচত।


জ্যোতি চিত্রবন চলচ্চিত্র ও দুরদর্শন প্রশিক্ষণ প্রতিষ্ঠান () হচ্ছে অসমের গুয়াহাটিতে অবস্থিত চলচ্চিত্রের ষ্টুডিও। এইটি সমগ্র উত্তর-পূর্ব ভারতের একমাত্র চলচ্চিত্র ষ্টুডিও। গুয়াহাটির কাহিলীপাড়ায় অবস্থিত এই ষ্টুডিওটির নামকরণ করা হয়েছিল প্রথম অসমীয়া চলচ্চিত্র নির্মাতা জ্যোতিপ্রসাদ আগরওয়ালার স্মৃতিতে। ১৯৬৮ সনে জ্যোতি চিত্রবন ফিল্ম ষ্টুডিও নামে এইটি স্থাপন করা হয়েছিল। ১৯৯৯ সনে জ্যোতি চিত্রবনকে আনুষ্ঠানিক ভাবে জ্যোতি চিত্রবন চলচ্চিত্র ও দুরদর্শন প্রশিক্ষণ প্রতিষ্ঠান হিসেবে প্রতিষ্ঠা করে চলচ্চিত্র ও দুরদর্শনের সংশ্লিষ্ট বিষয়ের শিক্ষা প্রদানের প্রতিষ্ঠান হিসেবে গড়ে তোলা হয়। এটি সমগ্র উত্তর-পূর্ব ভারতের একমাত্র চলচ্চিত্র ও দুরদর্শন বিষয়ক প্রশিক্ষণ প্রতিষ্ঠান।
প্রথম অসমীয়া চলচ্চিত্র নির্মাণ করেছিলেন জ্যোতিপ্রসাদ আগরওয়ালা। জয়মতী চলচ্চিত্র নির্মাণের জন্য তিনি ভোলাগুরি চা-বাগানে চিত্রবন নামক একটি অস্থায়ী ষ্টুডিও স্থাপন করেছিলেন। ১৯৫১ সনে জ্যোতিপ্রসাদ আগরওয়ালার মৃত্যুর পর অসমের বিখ্যাত গায়ক ভূপেন হাজারিকা জ্যোতিপ্রসাদ আগরওয়ালার স্মৃতিতে অসমে একটি ষ্টুডিও স্থাপন করার জন্য দাবী করেন। কলাগুরু বিষ্ণুপ্রসাদ রাভা এই দাবীতে সমর্থন প্রকাশ করেন।
১৯৬১ সনে অসমের প্রাক্তন মুখ্যমন্ত্রী বিমলা প্রসাদ চলিহা জ্যোতি চিত্রবন স্থাপনের জন্য গুয়াহাটির কাহিলীপাড়ায় ৭৩বিঘা জমি দান করেন। ১৯৬৮ সনের ১৭জানুয়ারী তারিখে তিনিই জ্যোতিচিত্রবন উৎঘাটন করেন।


title: মার্কাস ট্রেসকোথিক

text: মার্কাস এডওয়ার্ড ট্রেসকোথিক, এমবিই (; জন্ম: ২৫ ডিসেম্বর, ১৯৭৫) সমারসেটের কেনশাম এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে প্রতিনিধিত্ব করেছেন। বামহাতি উদ্বোধনী ব্যাটসম্যান মার্কাস ট্রেসকোথিক প্রথম-শ্রেণীর কাউন্টি ক্রিকেটে সমারসেট দলের হয়ে খেলেন।


title: মার্কাস ট্রেসকোথিক

text: ১৯৯৩ সালে সমারসেট দলের পক্ষে কাউন্টি ক্রিকেটে অভিষেক ঘটে তার। খুবই দ্রুততার সাথে নিজেকে জাতীয় দলে খেলার উপযোগী করে তোলেন।


title: মার্কাস ট্রেসকোথিক

text: সমগ্র খেলোয়াড়ী জীবনে ইংল্যান্ডের পক্ষে ৭৬ টেস্ট ও ১২৩ ওডিআইয়ে অংশগ্রহণ করেছেন তিনি।


title: মার্কাস ট্রেসকোথিক

text: জুলাই, ২০০০ সালে জিম্বাবুয়ে দলের বিপক্ষে একদিনের আন্তর্জাতিকে অভিষেক ঘটে। ঐ বছরেরই আগস্ট মাসে ওয়েস্ট ইন্ডিজের বিপক্ষে টেস্টে অভিষেক হয় তার। সাবেক অধিনায়ক নাসের হুসেনের সাথে ট্রেসকোথিকের সুন্দর সম্পর্ক ছিল যা তার ব্যাটিংয়ে ভিত্তি এনে দেয়। এছাড়াও, গ্রাহাম গুচ ও ডেভিড গাওয়ারের ব্যাটিংও তার উপর প্রভাব বিস্তার করেছে।


title: মার্কাস ট্রেসকোথিক

text: ২০০২ সালে সফরকারী ভারতের বিপক্ষে সিরিজের প্রথম টেস্টে বৃদ্ধাঙ্গুলি ভেঙ্গে যায় তার। ফলশ্রুতিতে দ্বিতীয় টেস্টে তার স্থলাভিষিক্ত হয়ে অভিষেক ঘটে রবার্ট কী’র। কিন্তু কী’র দূর্বল ক্রীড়াশৈলী প্রদর্শনের কারণে ও আঘাত থেকে সেরে ওঠায় ট্রেসকোথিককে পুণরায় সিরিজের চতুর্থ টেস্টে দলে ফিরিয়ে আনা হয়।


title: মার্কাস ট্রেসকোথিক

text: আক্রমণধর্মী উদ্বোধনী ব্যাটসম্যান হিসেবে, ইংরেজ ক্রিকেটার হিসেবে সবচেয়ে বেশী ওডিআই সেঞ্চুরি করেছেন। এছাড়াও টুয়েন্টি২০ ক্রিকেটে ইংল্যান্ডের পক্ষে সবচেয়ে দ্রুততম অর্ধ-শতকের অধিকারী তিনি। এছাড়াও, তিনি স্লিপে অবস্থান করে ফিল্ডিংয়ে দক্ষতার পরিচয় দিয়েছেন। মাঝে-মধ্যে মিডিয়াম পেস বোলিংসহ ইংল্যান্ডের পক্ষে ৫টি একদিনের আন্তর্জাতিকে উইকেট-রক্ষণেরও দায়িত্বে ছিলেন।


title: মার্কাস ট্রেসকোথিক

text: মাত্র দুইজন খেলোয়াড়ের একজন হিসেবে মার্কাস ট্রেসকোথিক তিনবার (২০০০, ২০০৯ ও ২০১১) পিসিএ বর্ষসেরা খেলোয়াড়ের পুরস্কার লাভ করেন। অপরজন হলেন - স্যার রিচার্ড হ্যাডলি (১৯৮১, ১৯৮৪ ও ১৯৮৭)।


title: খাড়ি

text:
খাড়ি ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার রায়দিঘি থানার অন্তর্গত আদিগঙ্গার পূর্ব তীরে অবস্থিত একটি প্রত্নস্থল।
দশম-একাডদশ শতাব্দীতে রচিত বৌদ্ধ ডাকার্ণব তন্ত্র গ্রন্থে খাড়িকে বৌদ্ধ তান্ত্রিকদের চৌষট্টি পীঠের একটি পীঠ বলে উল্লেখ করা হয়েছে। খাড়ি গ্রামের দক্ষিণ-পশ্চিমে অবস্থিত লাট বকুলতলা থেকে আবিষ্কৃত লক্ষ্মণ সেনের তাম্রলিপিতে খাড়িকে পুণ্ড্রবর্ধন ভুক্তির একটি মন্ডল হিসেবেও উল্লেখ করা হয়েছে।


title: খাড়ি

text: ঊনবিংশ শতাব্দির মধ্যভাগে সুন্দরবন অঞ্চলের জঙ্গল কাটার সময় খাড়ি অঞ্চলে বেশ কিছু মন্দিরের ধ্বংসাবশেষ আবিষ্কৃত হয়। এছাড়া ব্রোঞ্জ ও পাথর নির্মিত বেশ কয়েকটি মূর্তি ও অন্যান্য প্রত্নসামগ্রী এই অঞ্চল থেকে আবিষ্কৃত হয়েছে। এই অঞ্চল থেকে আবিষ্কৃত আনুমানিক দশম-একাদশ শতাব্দীতে নির্মিত কালো পাথরের দুইটি বিষ্ণুমূর্তি ও কালো পাথরের তিনটি অলঙ্কৃত দেওয়াল স্তম্ভ কলকাতা বিশ্ববিদ্যালয়ের আশুতোষ সংগ্রহালয়ে সংরক্ষিত রয়েছে। ১৯৮৮ খ্রিস্টাব্দের ডিসেম্বর মাসে একটি প্রাচীন দক্ষিণমুখী, ত্রিখিলান একরত্ন রাধা-গোবিন্দ মন্দির রক্ষণাবেক্ষণের অভাবে ধ্বংসপ্রাপ্ত হয়।


title: বোম্বে প্রেসিডেন্সি

text: বোম্বে প্রেসিডেন্সি (বোম্বে প্রদেশ বা বোম্বে ও সিন্ধু বলেও পরিচিত) ছিল ১৮৪৩ থেকে ১৯৩৬ সাল পর্যন্ত ব্রিটিশ ভারতের একটি প্রশাসনিক বিভাগ। এর মূলকেন্দ্র ছিল বোম্বে শহর। প্রেসিডেন্সির সর্বোচ্চ সীমানায় এর মধ্যে বর্তমান ভারতের মহারাষ্ট্র রাজ্যের কোনকান, নাশিক ও পুনে বিভাগ, গুজরাট রাজ্যের আহমেদাবাদ, আনন্দ, বারুচ, গান্ধীনগর, খেদা, পাঞ্চমহল ও সুরাট জেলা, কর্ণাটক রাজ্যের বাগালকোট, বেলগাম, বিজাপুর, ধারওয়াদ, গাদাগ, হাভেরি, উত্তর কন্নড় জেলা, বর্তমান পাকিস্তানের সিন্ধু প্রদেশ এবং ইয়েমেনের অংশবিশেষ এডেন কলোনি এর অন্তর্ভুক্ত ছিল।


title: বোম্বে প্রেসিডেন্সি

text: সর্বপ্রথম ১৬১৮ সালে পশ্চিম ভারতে ব্রিটিশ উপনিবেশ স্থাপিত হয়। ইংল্যান্ডের রাজা দ্বিতীয় চার্লসের কাছ থেকে ব্রিটিশ ইস্ট ইন্ডিয়া কোম্পানি বোম্বে শহরটি লাভ করার পর বোম্বে প্রেসিডেন্সি গঠিত হয়। চার্লস তার পর্তুগিজ স্ত্রী ক্যাথেরিনকে ১৬৬৫ সালে বিয়ে করার পর যৌতুক হিসেবে এই শহরটি পেয়েছিলেন। পিটের ভারত আইনের মাধ্যমে ভারতের অন্যান্য ব্রিটিশ এলাকার মত বোম্বে প্রেসিডেন্সিকেও ব্রিটিশ আইনসভার নিয়ন্ত্রণে আনা হয়। ইঙ্গ-মারাঠা যুদ্ধের সময় অঞ্চল অধিগ্রহণ করা হয়। এসময় ১৮১৮ সাল পর্যন্ত কয়েকধাপে পেশওয়ার পুরো শাসন এলাকা এবং গায়েকওয়ার রাজবংশের প্রভাবিত অঞ্চল বোম্বে প্রেসিডেন্সির সাথে একীভূত করে নেয়া হয়। ১৮৩৯ সালে এডেন একীভূত করা হয়। ১৮৪৩ সালে হায়দ্রাবাদের যুদ্ধে তালপুর রাজবংশের পরাজয়ের পর সিন্ধুকেও একীভূত করা হয়।


title: বোম্বে প্রেসিডেন্সি

text: ১৭শ শতাব্দীতে ব্রিটিশ ইস্ট ইন্ডিয়া কোম্পানির বাণিজ্য কেন্দ্র হিসেবে সুরাটে সর্বপ্রথম বোম্বে প্রেসিডেন্সি স্থাপিত হয়। তবে পরে তা পশ্চিম ও মধ্য ভারতের অধিকাংশ এলাকায় বিস্তৃত হয়ে পড়ে। সেসাথে আরব উপদ্বীপ ও বর্তমান পাকিস্তানের বিভিন্ন অঞ্চলও এর অন্তর্ভুক্ত হয়।


title: বোম্বে প্রেসিডেন্সি

text: সর্বোচ্চ সীমানায় বোম্বে প্রেসিডেন্সি বর্তমান গুজরাট, কোনকান, দেশ ও কানদেশসহ মহারাষ্ট্রের পশ্চিমের দুইতৃতীয়াংশ, কর্ণাটকের উত্তর পশ্চিমাংশ, পাকিস্তানের সিন্ধু প্রদেশ, ও ইয়েমেনের এডেন ধারণ করত। প্রদেশ ও জেলাসমূহ সরাসরি ব্রিটিশ শাসনের আওতায় ছিল। অন্যদিকে স্থানীয় দেশীয় রাজ্যের অভ্যন্তরীণ প্রশাসন স্থানীয় শাসকের হাতে থাকত। প্রেসিডেন্সি দেশীয় রাজ্যগুলোর প্রতিরক্ষা প্রদান করে এবং ব্রিটিশদের সাথে তাদের রাজনৈতিক সম্পর্ক বজায় থাকে। বাংলা প্রেসিডেন্সি ও মাদ্রাজ প্রেসিডেন্সির মত বোম্বে প্রেসিডেন্সিও ব্রিটিশ শক্তির তিনটি প্রধান কেন্দ্রের অন্যতম ছিল।


title: মাওয়ারাননহর

text: মাওয়ারাননহর (ট্রান্সঅক্সানিয়া বা ট্রান্সঅক্সিয়ানা নামেও পরিচিত) মধ্য এশিয়ার অংশবিশেষের প্রাচীন নাম। বর্তমান উজবেকিস্তান, তাজিকিস্তান, দক্ষিণ কিরগিজস্তান ও দক্ষিণপশ্চিম কাজাখস্তান জুড়ে এই অঞ্চল বিস্তৃত। ভৌগলিকভাবে এর অবস্থান আমু দরিয়া ও সির দরিয়া নদীদ্বয়ের মধ্যে। রোমানরা একে ট্রান্সঅক্সানিয়া (অক্সাস অববাহিকা) বলত। আরবরা একে বলত মাওয়ারাননহর (নদীর অববাহিকা)। ইরানিদের কাছে এই অঞ্চল তুরান বলে পরিচিত ছিল। ফারসি মহাকাব্য শাহনামায় তুরান নামটি ব্যবহার হয়েছে।


title: খোরাসান (দ্ব্যর্থতা নিরসন)

text: খোরাসান দ্বরা নিম্নোক্ত নিবন্ধগুলো নির্দেশ করা যায়:


title: অমরত্ব

text: অমরত্ব হল অনন্ত জীবন বা চিরকালের জন্য বাস করার ক্ষমতা । যেকোন প্রাণীর জৈবিক কাঠামোর কিছু সহজাত সীমাবদ্ধতা রয়েছে যা মেডিক্যাল এবং ইঞ্জিনিয়ারিং এর মাধ্যমে জয়লাভ করা সম্ভব হতে পারে আবার নাও হতে পারে। প্রকৃতিগতভাবে অন্তত এক প্রজাতির জেলিফিস রয়েছে যার নাম টুরিটসিস ডোরনি যাকে সম্ভবত অমর হিসেবে ধরা হয় ।


title: অমরত্ব

text: কিছু কিছু বিজ্ঞানী, ভবিষ্যৎবাদী এবং দার্শনিকরা মানব শরীরের অমরত্ব সম্পর্কে তত্ত্ব দিয়ে গেছেন, এবং কেউ কেউ ভাবতেন একুশ শতাব্দীর প্রথম কয়েক দশকেই অমরত্ব লাভ করা সম্বব যেখানে অন্যরা বিশ্বাস করেন বর্ধিত জীবন অল্পসময়ে অর্জন করা সম্ভব, যা অনির্দিষ্ট ভবিষ্যতে আরো গবেষণার মাধ্যমে সাফল্য অর্জনের লক্ষ্যে অপেক্ষমাণ। গবেষক অব্রে ডে গ্রে একগুচ্ছ বায়োমেডিকেল নবজীবন কৌশলের উন্নতি সাধন করেন যাতে মানুষের বার্ধক্যগ্রস্থ হওয়া রোধ করা সম্ভব হয় (যা সেন্স নামে পরিচিত), এবং তিনি বিশ্বাস করেন যে মানুষের বার্ধক্যগ্রস্থ হওয়া বন্ধ করার প্রস্তাবিত প্রকল্প হয়ত আগামি দুই বা তিন দশকের মধ্যেই বাস্তবায়ন হবে । দৈহিক আঘাতের মৃত্তু বাদে বার্ধক্যের অনুপস্থিতিতে মানুষ জৈবিকভাবে অমরত্ব লাভ করবে ; যদিও , মাইন্ড আপলোডিং এই সমস্যার সমাধান করতে পারে।


title: কুলখানি

text: কুলখানি উপমহাদেশের মুসলিমদের মধ্যে প্রচলিত একটি প্রথা। কোনো ব্যক্তি মারা যাওয়ার চতুর্থ দিন কুলখানির আয়োজন করা হয়।


title: কুলখানি

text: স্থানভেদে কুলখানি পালনের নিয়মে ভিন্নতা লক্ষ্য করা যায়। তবে সাধারণত এদিন মৃত্যের কবর জিয়ারত, মৃতের সওয়াবের উদ্দেশ্যে মিলাদ মাহফিল, কুরআন খতম ও গরিবদের মধ্যে খাবার বিতরণ করা হয়। চট্টগ্রামে কুলখানি উপলক্ষে স্বচ্ছল পরিবারের পক্ষ থেকে মেজবানের আয়োজন করার রীতি রয়েছে।


title: সূরা আল-হাজ্জ্ব

text: সুরা আল হাজ্জ্ব (, "তীর্থযাত্রা, হজ্জ") কুরআনের ২২তম সূরা। এই সূরাটি মদীনায় অবতীর্ণ হয়েছে। এর আয়াত সংখ্যা ৭৮। সুরাটি মূলত মুসলমানদের অবশ্য পালনীয় ধর্মীয় কর্ম হাজ্জ্ব এবং হাজ্জ্ব সংক্রান্ত দিকটি বেশী উম্মচিত হয়েছে।


title: আকিকা

text: আকিকা বা আকিকাহ (Arabic: عقيقة) একটি ইসলামি অণুষ্ঠান। শিশুর জন্ম উপলক্ষে আকিকার আয়োজন করা হয়। শিশুর জন্মের সপ্তম দিন আকিকা করানো রীতি। তবে এ দিন সম্ভব না হলে চৌদ্দতম দিন বা একুশতম দিন বা সুবিধাজনকভাবে অন্যান্য যেকোনো সময় করা যায়। শরিয়ার বাধ্যকতার নিয়ম অণুযায়ী আকিকা সুন্নত।


title: আকিকা

text: আকিকার দিন পশু কুরবানি করা হয়। হাদিস অণুযায়ী ছেলে সন্তানের জন্য দুটি ছাগল ও মেয়ে সন্তানের জন্য একটি ছাগল কুরবানি করা নিয়ম। আকিকার আরেকটি প্রথা হল শিশুর মাথা কামানো। চুলের ওজনের সমপরিমাণ রূপা দরিদ্রদের মধ্যে সদকা করার নিয়ম রয়েছে।


title: করটিয়া ইউনিয়ন

text: করটিয়া বাংলাদেশের টাঙ্গাইল সদর উপজেলার অন্তর্গত একটি ইউনিয়ন। এটিকে টাঙ্গাইলের অদূরবর্তি একটি উপশহরও বলা হয়। করটিয়া টাঙ্গাইলের ৭ কিলোমিটার পূর্বে অবস্থিত।


title: করটিয়া ইউনিয়ন

text: করটিয়া জমিদারি টাঙ্গাইল জেলার একটি প্রাচীন জমিদার পরিবার। এ জমিদারির পন্নী পরিবারের সাদত আলী খান পন্নী সতেরো শতকের প্রথমদিকে করটিয়াতে বসবাস শুরু করলে তারা করটিয়ার জমিদার হিসেবে পরিচিতি লাভ করেন।


title: করটিয়া ইউনিয়ন

text: উনিশ শতকের প্রথম দিকে সাদত আলী খান পন্নী সম্পত্তির মালিকানা নিয়ে নানা মামলায় জড়িয়ে পড়েন। ঢাকার জমিদার খাজা আলীমুল্লাহর সহায়তায় তিনি পৈত্রিক সম্পত্তি উদ্ধার করেন, কিন্তু শর্ত ভঙ্গের কারণে পাল্টা মামলা করে খাজা আলিমুল্লাহ ভোগ-স্বত্বের ডিক্রি লাভ করেন। তখন সাদত আলী খান সম্পত্তি রক্ষার জন্য স্ত্রী জমরুদুন্নেসা খানমের নামে তা দানপত্র করে দেন। পরে অবশ্য উভয় পক্ষের মধ্যে আপোষ মীমাংসা হয়। সাদত আলী খান সম্পত্তির ৭ আনা অংশ খাজা আলিমুল্লাহকে ছেড়ে দেন। অতঃপর বাংলা ১২২৭ সনের ৯ পৌষ সাদত আলী খান এবং তাঁর স্ত্রী জমরুদুন্নেসা খানম যৌথভাবে একটি দলিল করেন। এতে সমস্ত সম্পত্তি দুটি ভাগে বিভক্ত করে এক ভাগ পরিবারের ব্যয় ও অন্য ভাগ ওয়াকফ্ করে ধর্মীয় ও দাতব্য কাজে ব্যয় করার জন্য নির্দিষ্ট করা হয়। ওয়াকফ্ সম্পত্তি দেখাশুনা করার জন্য মুতাওয়াল্লী নিয়োগের বিধান রাখা হয়। সাদত আলী খান পন্নীর মৃত্যুর পর তাঁর পুত্র হাফেজ মাহমুদ আলী খান পন্নী মুতাওয়াল্লী ছিলেন। মাহমুদ আলী খান পন্নীর মৃত্যুর (১৮৯৬) পর মুতাওয়াল্লী কে হবেন এ নিয়ে তাঁর পুত্র ওয়াজেদ আলী খান পন্নী (চাঁদ মিয়া) এবং পিতামহী জমরুদুন্নেসা খানমের মধ্যে বিবাদ ও মামলা মোকদ্দমা সংঘটিত হয়। পরিশেষে ওয়াজেদ আলী খান পন্নী জয়ী হন এবং দক্ষতার সঙ্গে জমিদারি পরিচালনা করেন।


title: করটিয়া ইউনিয়ন

text: ওয়াজেদ আলী খান পন্নী (চাঁদ মিয়া) ছিলেন করটিয়া জমিদারকুলের সবচেয়ে স্বনামধন্য। তিনি জমিদারি সম্প্রসারণসহ প্রজাদের সকল সুযোগ সুবিধা প্রদানে মনোনিবেশ করেন। তিনি ১৯০১ সালে করটিয়াতে হাফেজ মাহমুদ আলী ইনস্টিটিউশনটি স্থাপন করেন। তাঁর উদ্যোগে ১৯০৬ সালে করটিয়াতে নিখিল বাংলা মুসলিম শিক্ষা সম্মেলন অনুষ্ঠিত হয়। এতে সভাপতিত্ব করেন নওয়াব স্যার সলিমুল্লাহ। ১৯১০ সালে চাঁদমিয়া করটিয়াতে আয়োজন করেন মুসলিম এডুকেশন কনফারেন্স। তিনি ময়মনসিংহ জেলা কংগ্রেস এবং বঙ্গীয় প্রাদেশিক কমিটির সহসভাপতি ছিলেন। ব্রিটিশ সরকারের কতিপয় অন্যায় ব্যবস্থার প্রতিবাদ করে ১৯২১ সালে তিনি কারাবরণ করেন। ওয়াজেদ আলী খান পন্নী কর্তৃক করটিয়ায় প্রতিষ্ঠিত সরকারী সাদত কলেজ (১৯২৬) পূর্ব বাংলায় মুসলমান কর্তৃক প্রতিষ্ঠিত একটি অনন্য কলেজ। একই বছর তিনি রোকেয়া হাই মাদ্রাসা স্থাপন করেন। তিনি ১৯২৬ সালে জনহিতকর কাজের জন্য বিপুল পরিমাণ সম্পত্তি ওয়াক্ফ করে দেন। এ ওয়াক্ফ দলিলে সকল খরচ বাদে বার্ষিক নিট আয় ধরা হয় ৮০,০০০ টাকা। এ অর্থ থেকে ২০,০০০ টাকা নিজ পরিবারের ভরণপোষণের জন্য রেখে বাকি টাকা স্কুল, কলেজ, চিকিৎসালয়, মসজিদ ইত্যাদির সহায়তার জন্য দান করা হয়। ১৯৩৬ সালে তাঁর মৃত্যু হয়।


title: করটিয়া ইউনিয়ন

text: ওয়াজেদ আলী খানের পিতা হাফেজ মাহমুদ আলী খান পন্নীর অর্থানুকুল্যে ও পৃষ্ঠপোষকতায় মুন্সি নইমুদ্দীনের সম্পাদনায় করটিয়া থেকে ১৮৮৪ সালে আখবারে ইসলামীয়া পত্রিকা প্রকাশিত হতো। করটিয়া জমিদার বাড়ির প্রেস হতে রসিক লাল বসু রচিত আতিয়ার ইতিহাস, ফতোয়ায়ে আলমগিরী (অনুবাদ), মওলানা নঈম উদ্দিনের জুবদাতুল মাসায়েল প্রভৃতি পুস্তক প্রকাশিত হয়। হাফেজ মাহমুদ আলী খান পন্নী করটিয়ায় স্থাপন করেন মাহমুদীয়া মাদ্রাসা ও মাধ্যমিক বিদ্যালয়।


title: করটিয়া ইউনিয়ন

text: ওয়াজেদ আলী খানের দৌহিত্র খুররম খান পন্নী পূর্ব পাকিস্তান প্রাদেশিক পরিষদের চীপ হুইপ এবং একজন রাষ্ট্রদূত ছিলেন। অপর দৌহিত্র হুমায়ন খান পন্নী বাংলাদেশের জাতীয় সংসদের ডেপুটি স্পীকার ছিলেন। খুররম খান পন্নীর পুত্র ওয়াজেদ আলী খান পন্নী (দ্বিতীয়) বাংলাদেশ সরকারের উপমন্ত্রী ছিলেন।


title: করটিয়া ইউনিয়ন

text: করটিয়া জমিদার বাড়ির লোহার ঘর, রোকেয়া মহল, দাউদ মহল ঐতিহাসিক সাক্ষী হিসেবে টিকে আছে।


title: করটিয়া ইউনিয়ন

text: করটিয়া ইউনিয়নের মোট আয়তন ১৯ বর্গকিলোমিটার (৭ বর্গমাইল অথবা ৪৬৯৫ একর)।এই ইউনিয়নে পাকা রাস্তা ২৫ কি.মি., কাঁচা রাস্তা ৩৫ কি.মি. ব্রীজ কালভার্ট ১০১টি, বাঁধ ১টি।


title: করটিয়া ইউনিয়ন

text: সিএনজি চালিত অটোরিক্সা টাঙ্গাইল থেকে করটিয়া নিয়মিত চলাচল করে থাকে। এসব যানবাহনে টাঙ্গাইল থেকে এই ইউনিয়নে পৌঁছাতে প্রায় ২০ মিনিট সময় লাগে। এছাড়া টাঙ্গাইলের বিভিন্ন বাস সার্ভিস করটিয়া হয়ে সরাসরি গাজীপুর, জামালপুর, ময়মনসিংহ এবং ঢাকায় চলাচল করে।


title: করটিয়া ইউনিয়ন

text: মাহমুদগঞ্জ হাট এর (করটিয়া হাটে) ২ কিলোমিটার উত্তরে রয়েছে সোনালিয়া-করটিয়া রেলওয়ে স্টেশন। এই স্টেশনে বাংলাদেশের উত্তর ও দক্ষিণবঙ্গের ট্রেনগুলি থেমে থাকে।


title: করটিয়া ইউনিয়ন

text: বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, করটিয়া ইউনিয়নের মোট জনসংখ্যা ৪৬,৪৮৯ জন। এই ইউনিয়নে মোট ঘরসংখ্যা ১০২৬০ টি।


title: করটিয়া ইউনিয়ন

text: করটিয়া ইউনিয়নের গড় স্বাক্ষরতার হার শতকরা ৫৮.৯ ভাগ (পুরুষ-৬২.৫%, মহিলা-৫৫.১%)।


title: করটিয়া ইউনিয়ন

text: সরকারী সাদাত বিশ্ববিদ্যালয় কলেজ, করটিয়া জমিদার বাড়ি, করটিয়া মাহমুদগঞ্জ হাট, করটিয়া বড় জামে মসজিদ, করটিয়া বাজার নাট্যমন্দির, করটিয়ার শহীদ মিনার স্মৃতি স্তম্ভ, তারটিয়া বিসিক শিল্প নগরী।


title: করটিয়া ইউনিয়ন

text: মাহমুদগঞ্জ হাট করটিয়া, সা’দত বাজার, করটিয়া।


title: টিবৌচাইনা লেপিডোটা

text: টিবৌচাইনা লেপিডোটা (দ্বিপদ নাম:Tibouchina lepidota) হচ্ছে ১৮৭১ সালে বর্ণিত "টিবৌচাইনা" গণের একটি উদ্ভিদ। এটি ছোট আকারের পূষ্প ধারণকারী বৃক্ষ। এটা প্রকৃতপক্ষে দক্ষিণ আমেরিকার আদি বাসিন্দা। হেমন্তে এটার ফুল গাঢ় নীল বেগুনী থেকে শুরু করে হালকা গোলাপী বেগুনাভ রঙের হয়ে থাকে।


title: টিবৌচাইনা লেপিডোটা

text: গাছটি কে নিজের ইচ্ছেমত ছেটে নানা আকৃতি দেয়া যায় বাগানের চাহিদা অনুযায়ী। এটা অস্ট্রেলিয়াতে রাস্তার ধারে সারিবদ্ধ ভাবে লাগানো থাকে, খুব বেশি যত্ন লাগে না। উপউষ্ণমণ্ডলীয় জলবাযুভাবাপন্ন এলাকায় শীতকালেও চিরহরিৎ থাকে। বৃক্ষটি তুষারপাত সহ্য করতে পারে না।


title: ইউটোপিয়া (বই)

text: ইউটোপিয়া (), ("Libellus vere aureus, nec minus salutaris quam festivus, de optimo rei publicae statu deque nova insula Utopia") হচ্ছে স্যার থমাস মুর রচিত একটি বই যা ১৫১৬ সালে প্রকাশিত হয়। এই গ্রন্থটি আকারে ক্ষুদ্র হলেও দুখণ্ডে বিভক্ত। এটির প্রথম খণ্ড রচিত হয় ১৫১৬ সালে এবং দ্বিতীয় খণ্ড রচিত হয় ১৫১৫ সালে। অনেকটা প্লেটোর অণুকরণে তিনি প্রথমেই আদর্শ রাষ্ট্রের রূপরেখা ও পরিকল্পনা অঙ্কন করেন, যা বইয়ের দ্বিতীয় খণ্ডে অন্তর্ভুক্ত রয়েছে। শেষে রচনা করেন ত্রুটিপূর্ণ রাষ্ট্র ও সমাজব্যবস্থার বিবরণ যা অন্তর্ভুক্ত হয়েছে প্রথম খণ্ডে।


title: কল্পলৌকিক সমাজতন্ত্র

text: কল্পলৌকিক সমাজতন্ত্র () হচ্ছে আধুনিক সমাজতান্ত্রিক চিন্তার প্রথম স্রোতটিকে চিহ্নিত করার জন্য ব্যবহৃত যৌগিক শব্দ। এটিকে সাধারণত সাঁ-সিমো, শার্ল ফুরিয়ে, এবং রবার্ট ওয়েনের কর্মসুচিসমূহের দ্বারা উদাহরণীকৃত করা হয়। শব্দটি দ্বারা প্রায়ই সেইসব সমাজতন্ত্রীদের বোঝানো হয় যারা ১৯ শতকের প্রথম চতুর্থাংশে বাস করতেন এবং তাদের ভাবনাগুলোকে কাল্পনিক এবং অবাস্তব বলে নাকচ করার জন্যে তাদেরকে পরবর্তীকালের সমাজতন্ত্রীরা "কল্পলৌকিক" বলে চিহ্নিত করেন। ২০ শতকে নৈতিক সমাজতন্ত্র নামে একই ধরনের চিন্তাবিদের আবির্ভাব ঘটে যেটি সমাজতন্ত্রকে নৈতিক ভিত্তির উপর দাঁড় করে।


title: কল্পলৌকিক সমাজতন্ত্র

text: সম্ভবত প্রথম কল্পলৌকিক সমাজতন্ত্রি ছিলেন থমাস মুর (১৪৭৮-১৫৩৫), যিনি একটি কাল্পনিক সমাজতান্ত্রিক সমাজের কথা তাঁর বিখ্যাত বই ইউটোপিয়াতে। শব্দটির মধ্যে দুটি গ্রীক শব্দের মিশেল আছে: "outopia", যার অর্থ 'কোনো জায়গা নয়' এবং "eutopia", যার অর্থ হলও 'ভালো জায়গা'। সেই বই থেকেই আধুনিককালের "কল্পলোক" বা ইংরেজি "ইউটোপিয়া" শব্দটির সংজ্ঞা এসেছে।


title: কল্পলৌকিক সমাজতন্ত্র

text: এছাড়া উনিশ শতকের কল্পলৌকিক সমাজতন্ত্রিদের দ্বারা কল্পিত নানা ব্যবস্থাগুলো পরবর্তীকালে পরিণত হয়েছিলো বৈজ্ঞানিক সাম্যবাদের নানা তাত্ত্বিক উৎসে। তাঁদের ঐতিহাসিক অবদান হলও এটাই যে তাঁরা উদিত পুঁজিবাদকে তীব্র ও সাহসী সমালোচনায় খণ্ড-বিখণ্ডিত করেছেন। সাঁ-সিমো, শার্ল ফুরিয়ে, এবং রবার্ট ওয়েনের পক্ষেই সাধারণ হল এই যে, সেই সময় নাগাদ ঐতিহাসিকভাবে উদ্ভুত প্রলেতারিয়েতের স্বার্থাদির প্রতিভূ রূপে মতপ্রকাশ করেন নি। জ্ঞানপ্রচারকদের মতোই তাঁরা বিশেষ কোন সামাজিক শ্রেণিকে নয়, বরং একসঙ্গে গোটা মানবজাতিতে মুক্তি দিতে চান।


title: অর্থনীতিতে নোবেল স্মারক পুরস্কার

text: অর্থনীতিতে নোবেল স্মারক পুরস্কার (দাপ্তরিকভাবে আলফ্রেড নোবেল স্মৃতি রক্ষার্থে অর্থনীতিতে ভেরিজ রিক্সবাঙ্ক পুরস্কার, ), সাধারণত (কিন্তু ভ্রান্তভাবে) অর্থনীতিতে নোবেল পুরস্কার হিসাবে উল্লেখিত, এবং "নোবেল পুরস্কার বিভাগ" হিসাবে নোবেল ফাউন্ডেশন দ্বারা বিবেচিত যা ট্রেডনাম "নোবেল পুরস্কার"-এর মালিক, অর্থনীতির ক্ষেত্রে অসামান্য অবদানের জন্য একটি পুরস্কার, এবং সাধারণত উক্ত ক্ষেত্রের জন্য সবচেয়ে মর্যাদাপূর্ণ পুরস্কার হিসাবে গণ্য করা হয়।


title: অর্থনীতিতে নোবেল স্মারক পুরস্কার

text: পুরস্কারের সরকারি সুইডীয় নাম "Sveriges riksbanks pris i ekonomisk vetenskap till Alfred Nobels minne"। এর অনুবাদে ১৯৬৯ সাল থেকে ভিন্নতা থেকে যায়:


title: কারোলিন্সকা ইনস্টিটিউটে নোবেল পরিষদ

text: কারোলিন্সকা ইনস্টিটিউটে নোবেল পরিষদ কারোলিন্সকা ইনস্টিটিউটের একটি বিভাগ, যা চিকিৎসাবিজ্ঞানে নোবেল পুরস্কার প্রদান করে থাকে। নোবেল পরিষদ কারোলিন্সকা ইনস্টিটিউটে চিকিৎসা বিষয়ের পঞ্চাশজন অধ্যাপকদের নিয়ে গঠিত, ইনস্টিটিউট অনুষদ দ্বারা নিযুক্ত, এবং একটি ব্যক্তিগত প্রতিষ্ঠান যা আনুষ্ঠানিকভাবে কারোলিন্সকা ইনস্টিটিউটের অংশ নয়। কারোলিন্সকা ইনস্টিটিউটে পাঁচ সদস্যের নোবেল কমিটি মনোনয়ন সংগ্রহ এবং মনোনীত বাছাই প্রধান কাজ করে থাকে। নোবেল কমিটি নোবেল পরিষদ কর্তৃক নিযুক্ত করা হয়, যাদের শুধুমাত্র বিজয়ী সুপারিশ করার ক্ষমতা দেয়া হয়, চূড়ান্ত সিদ্ধান্ত নোবেল পরিষদ দ্বারা নেয়া হয়।


title: সুয়েডীয় একাডেমি

text: সুয়েডীয় একাডেমি (), রাজা গুস্তাভ তৃতীয় দ্বারা ১৭৮৬ সালে প্রতিষ্ঠিত, সুইডেনের রাজকীয় একাডেমির একটি। এটা সাহিত্যে নোবেল পুরস্কার বিজয়ী নির্বাচনের জন্য পরিচিত, যা দাতা আলফ্রেড নোবেল-এর স্মৃতি রক্ষার্থে প্রদান করা হয়।


title: আজিজুল হক (দ্ব্যর্থতা নিরসন)

text: আজিজুল হক একটি মুসলিম নাম। এর দ্বারা নিচের যে কোনো ব্যক্তিকে বোঝানো যেতে পারেঃ


title: ইবনে কাইয়িম

text: মুহাম্মদ ইবনে আবু বকর (ইবনে কাইয়িম ("নীতির সন্তান") বা ইবনে কাইয়িম আল জাউজিয়া ("জাউজিয়া বিদ্যালয়ের নীতির সন্তান") বলে অধিক পরিচিত) (১২৯২–১৩৫০ খ্রিষ্টাব্দ / ৬৯১–৭৫১ হিজরি) ছিলেন আরব বংশোদ্ভূত একজন ইসলামি পন্ডিত। তাকে কখনো কখনো “হৃদয়ের পন্ডিত” বলে অবিহিত করা হয়। কর্মজীবনে তিনি মানব আচরণ, নৈতিকতা, হাদিস ও ফিকহ নিয়ে গবেষণা করেছেন।


title: সাদাকা

text:
সাদাকা বা সদকা (, বহুবচন "" ) একটি ইসলামি পরিভাষা। এর মাধ্যমে স্বেচ্ছা দানকে বোঝানো হয়। এটি অতিরিক্ত দান। যাকাতের মত সাদাকা বাধ্যতামুলক নয়। যাকাত প্রদানের বাইরে ধর্মীয় দায়িত্ব হিসেবে সাদাকা করা হয়। শরিয়তের দৃষ্টিতে উত্তম যেকোনো কাজে সাদাকার অর্থ ব্যয় করা যায়।
ইমাম জুরজানী (র) বলেন, "এমন দানকে সাদাকা বলে যার মাধ্যমে আল্লাহ্‌রর নিকট সওয়াব আশা করা হয়।"
ইবনে মানজুর বলেছেন, "সাদাকা বলা হয় যেটা দান করা হয় গরীব মিসকিনদের জন্য মহান আল্লাহ্‌র নিমিত্তে।"


title: কঙ্কগ্রামভুক্তি

text: কঙ্কগ্রামভুক্তি ছিল প্রাচীন ও মধ্যযুগীয় পশ্চিমবঙ্গের একটি অঞ্চল। পশ্চিমবঙ্গের বীরভূম, বর্ধমান ও মুর্শিদাবাদ জেলার অংশবিশেষে এই অঞ্চল প্রসারিত ছিল।


title: কঙ্কগ্রামভুক্তি

text: গুপ্ত যুগে রাঢ় অঞ্চল বিভিন্ন ছোটো ছোটো অঞ্চলে বিভক্ত ছিল। যেমন—কঙ্কগ্রামভুক্তি, বর্ধমানভুক্তি ও দণ্ডভুক্তি। হুগলি নদীর তীরবর্তী অঞ্চলটি কঙ্কগ্রামভুক্তি নামে পরিচিত ছিল।


title: জোড়া নারকেল

text: জোড়া নারকেল বা সমুদ্র নারকেল (দ্বিপদ নাম: "Lodoicea maldivica") () হচ্ছে "লোডোইসি" নামের এক-প্রজাতিবিশিষ্ট গণের পাম গাছ। এদের আদি নিবাস প্রাসলিন, কুরিউজ এবং সেশেলজ দ্বীপসমূহ। এই গণের নাম এসেছে ফরাসি রাজা পঞ্চদশ লুই-এর সম্মানে; মূলত লুই ("Louis") শব্দের ল্যাটিনকৃত রূপ থেকে।


title: জোড়া নারকেল

text: এরা ২৫-৩৪ মিটার লম্বা হয়। এদের পাতা পাখার আকার, ৭-১০ মিটার লম্বা এবং ৪.৫ মিটার প্রশস্ত এবং ব্যাস ৪ মিটার। এদের আলাদা ছেলে এবং মেয়ে গাছ আছে। ফল পূর্ণবয়স্ক হতে ৬-৭ বছর লাগে এবং আরো ২ বছর লাগে অঙ্কুরোদগম হতে।


title: মারমাডিউক পিকথাল

text: মুহাম্মদ মারমাডিউক পিকথাল (জন্মনাম মারমাডিউক উইলিয়াম পিকথাল, ৭ এপ্রিল ১৮৭৫১৯ মে ১৯৩৬) ছিলেন একজন ইংরেজ ইসলামি পন্ডিত। খ্রিষ্টান থেকে তিনি ইসলামে ধর্মান্তরিত হন। তিনি কুরআনের ইংরেজি অনুবাদ করেছিলেন। পিকথাল ছিলেন একজন ঔপন্যাসিক, সাংবাদিক, শিক্ষক, ধর্মীয় ও রাজনৈতিক নেতা।


title: ইসলামি পরিভাষাকোষ

text: নিম্নোক্ত তালিকায় ইসলামী ও আরব সংস্কৃতির উল্লেখযোগ্য শব্দসমূহ রাখা হয়েছে। এর উদ্দেশ্য শব্দগুলোর প্রচলিত বিভিন্ন বানানের দ্ব্যর্থতা নিরসন করা। আর এতে ইসলামী বিষয়গুলোকে একত্রে পাওয়া সহজ হবে। আরবি শব্দের ক্ষেত্রে প্রচলিত বানানরীতি অনুসরণ করা হয়েছে। তবে ব্যবহৃত অন্য বানানগুলো ভুক্তির পাশে লেখা হয়েছে। উল্লেখ্য, মুসলিম সমাজে বহুল ব্যবহৃত ফারসী শব্দগুলো, যেমন - নামাজ, রোজা ইত্যাদি তালিকার শেষে যুক্ত করা হয়েছে।


title: আবিসিনিয়ায় হিজরত

text: আবিসিনিয়ায় হিজরত ( "al-hijraʾilā al-hābsḥa") or the First Hijrah ( "hijrah", or "hijrat") দ্বারা মক্কা থেকে মুসলিমদের প্রথমবারের মত হিজরতকে বোঝানো হয়। কুরাইশ নেতৃবৃন্দের নির্যাতনের এক পর্যায়ে এই হিজরতের সিদ্ধান্ত নেয়া হয়। এটি মদিনায় হিজরতের পূর্বের ঘটনা। মুহাজিরগণ আকসুম রাজ্যে বা আবিসিনিয়ায় আশ্রয় নেন। বর্তমানে তা ইথিওপিয়ার অন্তর্গত।


title: আবিসিনিয়ায় হিজরত

text: আবিসিনিয়ার খ্রিষ্টান রাজা মুসলিমদের আশ্রয় দিয়েছিলেন। তাদের ফিরিয়ে নেয়ার জন্য মক্কা থেকে কুরাইশরা প্রতিনিধি পাঠালে রাজা তাদের ফিরিয়ে দেয়ার প্রস্তাব প্রত্যাখ্যান করেন। মুহাম্মদ (সা) এর মদিনায় হিজরত করার পরও মুসলিমরা আবিসিনিয়ায় থেকে যান। হিজরি ৭ম সালে তারা মদিনায় ফিরে আসেন।


title: আবিসিনিয়ায় হিজরত

text: প্রথম দফায় ৬১৫ সালে এগার জন পুরুষ ও চারজন নারী হিজরত করে। তারা হলেন,


title: পেডিংটন (চলচ্চিত্র)

text: পেডিংটন হচ্ছে ২০১৪ সালের ব্রিটিশ কমেডি ছবি, যা পরিচালনা করেছেন পল কিং, এবং প্রযোজক হচ্ছেন ডেভিড হেয়ম্যান. ছবিটি মাইকেল বন্ড এর লিখা "পেডিংটন বিয়ার" নামক গল্প থেকে তৈরি। যা সরাসরি একশন ও কম্পিউটার এনিমেশন দিয়ে তৈরি, ছবিতে বেন ওয়িসো পেডিংটন এর কণ্ঠ দিয়েছেন এছাড়া হিউজ বনভিলে,সালি হোকিন্স ,জোলি ওয়াল্টাল, নিকোলে কিডম্যান সরাসরি অভিনয় করেছেন। এটি যুক্তরাজ্যে ২৮শে নভেম্বর ২০১৪ এ মুক্তি পায় এবং ভাল ক্রিটিকদের কাছ থেকে বেশ ভাল রিভিউ পেয়েছে।


title: আন্তর্জাতিক ক্রিকেটে হার্শেল গিবসের শতরানের তালিকা

text: হার্শেল গিবস ছিলেন একজন সাবেক দক্ষিণ আফ্রিকান ক্রিকেটার যিনি ১৯৯৬ সালে থেকে ২০১০ সাল তার দেশের হয়ে আন্তর্জাতিক ক্রিকেট অঙ্গনে প্রতিনিধিত্ব করেন। তিনি শতক করেছেন (১০০ বা তার অধিক রান একটি একক ইনিংসে) যথাক্রমে টেস্ট ক্রিকেটে ১৪টি এবং একদিনের আন্তর্জাতিক (ওডিআইয়ে) ২১টি। ১৪,০০০ এর উপরে রান নিয়ে গিভস আন্তর্জাতিক ক্রিকেটে দক্ষিণ আফ্রিকার তৃতীয় সর্বাধিক রান সংগ্রকারী। "উইজডেন ক্রিকেটার্স অ্যালমেনাক" ২০০৪ সালে তাকে সেরা ৪০ জন ক্রিকেটারদের মধ্যে অন্তর্ভুক্ত করেন।"


title: বাংলাদেশের সড়কের সংকেতসমূহ

text: বাংলাদেশের সড়কের সংকেত যা বাংলাদেশে বিভিন্ন সড়কে নির্দেশক হিসাবে ব্যবহৃত হয়েছে। প্রতিটি ট্রাফিক সংকেতের জন্য নকশা বিবরণ সেট ট্রাফিক সংকেত ম্যানুয়াল হিসাবে বাংলাদেশ সড়ক পরিবহন কর্তৃপক্ষ কর্তৃক প্রকাশিত।


title: আব্দুল কাইয়ুম

text: আব্দুল কাইয়ুম ১৯৪৮ সালের ২৮মার্চ বাংলাদেশের জামালপুর জেলার বকশীগঞ্জ উপজেলার পাখিমারা গ্রামে জন্ম গ্রহণ করেন । তিনি জামালপুর জেলা স্কুল ও জামালপুর আশেক মাহমুদ কলেজ থেকে এস এস সি ও এইচ এস সি পাস করেন । ১৯৬৭ সালে ঢাকা বিশ্ববিদ্যালয় থেকে অর্থনীতিতে স্নাতক পাস করেন


title: ড্যামিয়েন ফ্লেমিং

text: ড্যামিয়েন উইলিয়াম ফ্লেমিং (; জন্ম: ২৪ এপ্রিল, ১৯৭০) পশ্চিম অস্ট্রেলিয়ার বেন্টলি এলাকায় জন্মগ্রহণকারী সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। তন্মধ্যে, অভিষেক টেস্টেই তিনি হ্যাট্রিক করার বিরল গৌরবের অধিকারী হন। এছাড়াও, ‘ফ্লেমো’ ডাকনামে পরিচিত ড্যামিয়েন ফ্লেমিং ঘরোয়া ক্রিকেটে ভিক্টোরিয়া দলের পক্ষে খেলতেন।


title: ড্যামিয়েন ফ্লেমিং

text: ৭৮টি প্রথম-শ্রেণীর ক্রিকেটে ভিক্টোরিয়ার পক্ষে খেলে ২৫৮ উইকেট লাভ করেন। ১৯৮৯-৯০ মৌসুমে পশ্চিম অস্ট্রেলিয়ার বিপক্ষে অভিষেক প্রথম-শ্রেণীর ক্রিকেটে ৬/৩৭ পান।


title: ড্যামিয়েন ফ্লেমিং

text: ১৯৯৪ থেকে ২০০১ সালের মধ্যবর্তী সময়কালে ২০ টেস্ট ও ৮৮ ওডিআইয়ে অংশগ্রহণ করেন। স্টিভ ওয়াহ ও রিকি পন্টিংয়ের নেতৃত্বাধীন অস্ট্রেলিয়া দলের অন্যতম সদস্য ছিলেন তিনি। টেস্টে উইকেট প্রতি ২৫.৮৯ রান দিয়ে ৭৫ উইকেট তুলে নেন। তন্মধ্যে তার সেরা বোলিং পরিসংখ্যান ছিল ৫/৩০। টেস্ট ক্রিকেটের ইতিহাসে মাত্র তিনজন খেলোয়াড়ের একজন হিসেবে টেস্ট অভিষেকেই হ্যাট্রিক করেছেন ফ্লেমিং। বাকী দু’জন হচ্ছেন - মরিস অলম ও পিটার পেথেরিক। রাওয়ালপিন্ডিতে পাকিস্তানের বিপক্ষে অনুষ্ঠিত টেস্টের দ্বিতীয় ইনিংসে সেলিম মালিকের তৃতীয় উইকেট নিয়ে দুই ইনিংসে তার হ্যাট্রিক সম্পন্ন হয়।